
INTRODUCERE 

Părintele profesor Dumitru Stăniloae, 1 numit de unii "cel mai mare teolog 
ortodox al secolului XX", 2 este fără de îndoială şi "patriarhul teologiei româneşti" din 
toate timpurile. In cazul Pr. D. Stăniloae, calificativul "teolog", nu este nicidecum cu 
sens peiorativ, aşa cum ne-am obişnuit noi să-1 înţelegem, ci cu înţelesul de "om 
rugător", 3 om care "vorbeşte cu Dumnezeu", nu doar unul care "vorbeşte despre 
Dumnezeu". 

In ce priveşte opera sa, ea e marcată de o vizibilă originalitate şi nu este o simplă 
compilare de texte patristice, cum au criticat-o unii, şi nici o repetare a lor, ci o re- 
gândire 4 şi o re-adâncire a Teologiei Părinţilor Răsăriteni, în special a Sfinţilor 
Grigore de Nyssa, Maxim Mărturisitorul şi Grigore Palama. 

Scopul pe care 1-a urmărit acest gânditor neopatristic în opera sa este: "înnoirea 
tradiţiei şi dezvoltarea doctrinei" 5 , despre care părintele spune astfel: "înnoirea 
constă pe de o parte în eliminarea unora din excrescenţele neesenţiale sau deviate ale 
Tradiţiei originare, pe de alta, în regăsirea şi aprofundarea sensului ei viu, a potentelor 
ei spirituale, şi în trăirea lor. Această regăsire, aprofundare şi trăire, face ca veşmântul 
exterior al Tradiţiei să devină transparent. . . înnoirea tradiţiei nu o realizăm prin ţinerea 
exterioară la textul Scripturii, ci prin înnoirea noastră interioară, în conformitate cu 
împlinirile duhovniceşti cele mai impresionante şi mai autentice din cursul istoriei 
Bisericii, începând cu perioada apostolică, în care avem primele modele." 6 



'Născut la 16 noiembrie 1903 în loc. Vlădeni, Braşov. Studii superioare la Facultatea de Litere din Bucureşti (un an) şi la 
Facultatea de Teologie din Cernăuţi (1923-1927), unde a obţinut doctoratul în 1928. Studii de specializare pentru 
Dogmatică şi Istorie la Facultăţile de Teologie din Atena (1927-1928), Munchen şi Berlin (1928-1929); cu călătorii de 
studii şi documentare la Paris şi Belgrad. Hirotonit diacon în 1931 şi preot în 1932. Profesor la Facultăţile de Teologie din 
Sibiu şi Bucureşti. A participat la numeroase conferinţe inter-ortodoxe şi ecumenice. Traducător şi autor a zeci de cărţi şi 
sute de articole în revistele teologice din ţară şi de peste hotare. Din 1992, membru al Academiei Române. Trece la 
Domnul în ziua de 5 octombrie 1993. (Pr. Prof Mircea Păcurariu, Dicţionarul Teologilor Români, Ed. Univers 
Enciclopedic, Buc. 1996.). O listă cu principalele titluri din opera dânsului şi a principalelor traduceri este dată în 
Bibliografia de la sfârşitul tezei, ele fiind consultate la alcătuirea acestei lucrări. 

2 01ivier Clement, Postfaţă la ediţia II a voi. II din Filocalia Românească (FR), Ed. Harisma, Buc. 1999, p.351. 
3 Evagrie Ponticul, 153 capete despre rugăciune, cap. 60, FR vol.l, Ed.Humanitas,1999, p.93. 

Nicolae Moşoiu, Taina prezenţei lui Dumnezeu în viaţa umană. Viziunea creatoare a părintelui profesor Dumitru 
Stăniloae, Ed. Paralela 45, 2000, p.ll. 

5 Ibidem, p.15. Această problemă a „dezvoltării doctrinei" şi-a pus-o de mai multe ori marele gânditor ortodox, părintele 
Pavel Florenski care n-a fost niciodată de acord cu o dogmatică statică. 

Pr. Prof. Dumitru Stăniloae, Unitate şi diversitate în Tradiţia Ortodoxă, în Ortodoxia 3/1970, p.340. 



Această revenire la izvoarele "Tradiţiei originare", nu este doar o întoarcere spre 
operele părinţilor, ci şi spre scopul învăţăturii lor: mântuirea omului prin Hristos în 
Duhul Sfânt. Teologia care nu urmăreşte acest scop, este o simplă speculaţie filosofico 
- teologică şi care abordează o "ideologie utopico-fantastică". 

Acest adevăr, Pr. D. Stăniloae 1-a înţeles şi 1-a realizat, de aceea mesajul său 
teologic vizează mântuirea omului şi se bazează pe ideea că omul este o fiinţă 
personală şi nemuritoare destinată comunicării infinite cu Dumnezeu, până la 
măsura 7 îndumnezeirii lui. Tocmai această idee vom încerca s-o dezvoltăm în teza de 
faţă, încadrându-o, aşa cum se cuvine, în vastul capitol de antropologie ortodoxă, 
capitol de la care pornea de fiecare dată Pr. D. Stăniloae, atunci când spunea sau scria 
ceva. 

La întrebarea "ce este omul?", părintele profesor nu putea răspunde decât dacă 
raporta această fiinţă la Fiinţa Supremă, cum de fapt şi este normal, căci om - av- 
0pco7toc;, tocmai aceasta înseamnă: fiinţă orientată în sus, spre cer. 

Această raportarea a omului la Dumnezeu însă, nu este una de vis-a-vis, ci una 
de comuniune şi are ca scop umanizarea noastră prin conformarea tot mai reală a 
chipului lui Dumnezeu din noi cu Arhetipul. Iar aceasta se realizează "prin Fiul, în 
Duhul Sfânt". 

Aceste "adevăruri" ale antropologiei ortodoxe nu sunt specifice numai Pr. D. 
Stăniloae, dar în orizontul de gândire a acestui teolog, ele capătă noi şi profunde 
valenţe. Pornind de la idei ca: iubire, chip (icoană), persoană, înfiere, îndumnezeire 
ş.a., Pr. D. Stăniloae dezvoltă o Teologie nouă (înnoită) sau cel puţin aprofundează 
nişte note specifice ale Teologiei, caracteristice într-o măsură oarecare numai lui. Ele 
ar fi: 

• Sfânta Treime este structura supremei iubiri şi baza mântuirii noastre prin 
înfierea adusă de Fiul în Duhul Sfânt. 



7 Aici cuv. "măsură", are oarecum un sens peiorativ, pentru că nu se poate vorbi despre o măsură a îndumnezeirii. 
Termenul este totuşi folosit des, inclusiv de Sf. Ap. Pavel (Ef.4,13), el exprimând mai mult ideea de ajungere la limita de 
jos a desăvârşirii, nu cea de sus; se referă la actul pregustării, nu la cel al supraabundenţei. 



• Omul este o fiinţă personală apofatică, creată după chipul lui Dumnezeu şi 
destinată relaţiei de comuniune cu El. 

• Omul şi celelalte creaturi au fost făcute din iubire, nu din necesitate, de 
aceea omul trebuie să se întoarcă spre Creator prin eliberarea de sine şi acelaşi lucru 
trebuie să facă şi cu creaţia, adică să o ofere euharistie lui Dumnezeu, ca în felul 
acesta, lucrurile din lumea aceasta să devină nu zid, ci scară spre Dumnezeu. 

Revenind la opera acestui mare teolog, nu putem trece cu vederea varietatea şi 
complexitatea ei, mai ales în ce priveşte antropologia teologică. Aproape toate cărţile 
dânsului sunt marcate de acest suflu antropologic, dar nu în sensul că toate ar trata 
aceeaşi problemă, ci în sensul că Pr. D. Stăniloae a înţeles modul în care Teologia 
trebuie să răspundă frământărilor omului contemporan, răspunzându-i teologic la 
întrebarea: Ce sau (mai degrabă) cine este omul? într-o lume în care antropologia este 
tot mai mult ruptă de ontologie, iar "conceptul de suflet" nu este acceptat de ştiinţă, 
folosindu-se tot felul de termeni psihanalitici, credem că un răspuns teologic la această 
întrebare ne-ar ajuta cât de cât. Poate chiar în aceasta şi stă motivaţia lucrării de faţă. 
Iar de ce a fost ales anume Pr. D. Stăniloae, nu cred că se poate spune,... poate chiar 
acest mister,. . . misterul persoanei şi operei sale. . . 

Pr. D. Stăniloae este inconfundabil, iar opera sa frapează prin conţinutul şi stilul 
ei original. Acest teolog nu foloseşte cuvinte complicate, ci asociază cuvinte simple 
pentru a reda idei profunde. Foloseşte de obicei frazele lungi, caracteristice într-un fel 
marilor gânditori, 8 îmbinând armonios gândirea speculativă răsăriteană cu spiritul 
sistematic şi organizat occidental pe care am încercat să-1 imităm. 

In ce priveşte lucrarea de faţă, ea se vrea a fi o reală călăuză în gândirea 
Preotului profesor Dumitru Stăniloae, neavând însă pretenţia unei tratări exhaustive. 
Având opera Pr. D. Stăniloae ca punct de reper, ne vom inspira şi din opera celor mai 
mari teologi ai sec XX, contemporani cu acest geniu al teologiei româneşti. 

In I-a parte a lucrării, care aparent este un manual de Teologie Dogmatică, vom 
trata problemele generale ale antropologiei ortodoxe, în care pe lângă opera marelui 



' Mai ales cei de origine germană sau cu formaţie intelectuală germană. 

5 



teolog român, vom cita şi din alţi teologi, dar mai cu seamă din Sfinţii Părinţi; iar în a 
Ii-a parte vom trata şi vom dezvolta o "antropologie mistică" specifică Pr. D. Stăniloae 
şi în care accentul va cădea exclusiv pe opera sa. 

In lucrare au fost aduse multe citate întregi din opera Pr. D. Stăniloae, chiar dacă 
ele sunt lungi, şi aceasta pentru a putea pune la dispoziţie texte originale şi nu 
parafrazări ale concepţiilor inedite ce aparţin acestui teolog român . 

La analiză şi citare vom folosi de cele mai multe ori referirea nominală: "Pr. D. 
Stăniloae", ne uitând şi nici atenuând, înaltele titluri pe care le-a deţinut sfinţia sa: 
"Profesor", "Doctor", "Academician", etc. 



PARTEA INTAIA 

"L-ai micşorat pe om cu puţin faţă de îngeri; 
cu mărire şi cu cinste l-ai încununat pe el. " (Psalm 8,5) 



CAP.I 
"LA ÎNCEPUTĂ FOST IUBIREA" 

1) Actul creaţiei 

a) Motivul şi scopul creaţiei. „Libertatea lui Dumnezeu" de a crea 

Potrivit învăţăturii creştine, lumea a fost creată de Dumnezeu nu la întâmplare, 
ci dintr-un anumit motiv şi cu un anumit scop. Acestea două, de fapt, dau lumii un 
sens. 

Sfinţii Părinţi au văzut ca motiv al creaţiei bunătatea şi iubirea nesfârşită a lui 
Dumnezeu, iar ca scop - participarea deplină la această iubire. Sfântul Grigore de 
Nyssa, de exemplu, exprimă această învăţătură prin următoarele cuvinte: "Dumnezeu a 
creat pe om şi restul lumii nu împins de necesitate, ci în virtutea iubirii Sale. Trebuia ca 
lumina să nu fie nevăzută, slava să nu rămână fără martor, bunătatea să nu fie fără o 
altă persoană care să se bucure de ea şi celelalte daruri să nu rămână fără efect, ne fiind 
cineva care să se împărtăşească şi să se bucure de ele." 9 

Dacă toate au fost create din bunătatea şi iubirea lui Dumnezeu, scopul celor 
create este participarea la comuniunea deplină a Sfintei Treimi, căci, aşa cum spune 
Sfântul Ioan Damaschin, "Preabunul Dumnezeu nu S-a mulţumit cu contemplarea Lui 
proprie, ci prin mulţimea bunătăţii Sale a binevoit să se facă ceva care să primească 
binefacerile Sale şi să se împărtăşească de bunătatea Lui." 

Inspirat de la Sf. Maxim Mărturisitorul, Pr. D. Stăniloae aprofundează acest 
adevăr, specificând că deşi aparent toate făpturile sunt destinate comuniunii cu 
Dumnezeu, comuniunea creaturii neraţionale cu Dumnezeu se realizează numai prin 
om, căci "Dumnezeu a creat lumea pentru om şi a preconizat conducerea lumii spre 



9 Sfântul Grigore de Nyssa, Marele cuvânt catehetic, PG 45, apud, Pr. Prof. Dr. Dumitru Stăniloae, "Teologia Dogmatică 
Ortodoxă," Ed. IBMBOR, Buc. 1996, vol.l, p.232. 

10 Dogmatica, cartea II, cap. II, trad. D. Fecioru, Ed. Scripta, 1993, p.46. 



scopul deplinei comuniuni cu El, în mod special prin dialog cu omul. Numai omul 
poate fi şi deveni tot mai mult "martorul" slavei şi bunătăţii lui Dumnezeu, arătată prin 
lume; numai omul se poate bucura în mod conştient tot mai mult de iubirea lui 
Dumnezeu, devenind partenerul Lui. De aceea lumea ca natură, este creată pentru 
subiectele umane. Şi din punctul acesta de vedere, ea are un caracter antropocentric." 
Desigur, acest lucru este greu de înţeles, căci, "pricina creării lumii nu e un lucru 

12 

care poate cădea uşor sub minte". Totuşi, spiritul contemplativ al Pr. D. Stăniloae a 
reuşit să cunoască câte ceva din această taină, încât dânsul a scris foarte mult despre 
aceasta. 

"Dumnezeu Cuvântul, spune el, fiind fără de început şi fără de sfârşit, a creat 
lumea pentru a se împărtăşi şi ea de nesfârşirea Lui. Deci nu de o sfârşire în 
monotonie, ci de veşnica noutate a dumnezeirii. Fără acest scop, lumea ar rămâne în 
repetiţia monotonă a legilor sau în mărginirea a ceea ce arată că poate. . ." 

In strânsă legătură cu motivul şi scopul creaţiei se află şi adevărul despre 
„libertatea lui Dumnezeu" de a crea. Dumnezeu n-a făcut lumea din necesitate. Fără 
lume, Dumnezeu n-ar fi dus vre-o lipsă; şi nici nu s-a produs vre-o schimbare în fiinţa 
lui Dumnezeu prin crearea lumii, căci El a creat lumea din libertate, iar aceasta 
exprimă atât iubirea lui Dumnezeu, cât şi atotputernicia Lui. "Libertatea, spune 
Nicolae Berdiaev, este ea însăşi o forţă creatoare pozitivă, de nimic întemeiată şi de 
nimic condiţionată, care se revarsă dintr-un izvor nesecat... în expresia şi afirmarea ei 

14 

pozitivă, libertatea este tocmai creaţia." "Numai cel liber creează. Din necesitate se 
naşte doar evoluţia; creaţia se naşte din libertate." 

Este adevărat că conceptul de libertate raportat la Dumnezeu nu corespunde 
tradiţiei patristice. Acesta este pus în discuţie de „teologia (sau mai degrabă filosofia) 
modernă" şi produce o mare confuzie în doctrina ortodoxă despre Dumnezeu. 



11 Pr. Prof. Dr. Dumitru Stăniloae, Teologia Dogmatică Ortodoxă, voi. I, 233. 

12 Sf. Maxim Mărturisitorul, Patru sute capete despre dragoste, suta I, cap. V, trad., introd. şi note: Pr. Prof. D. Stăniloae, 
înFRvol. II, ed.cit., p.125. 

13 Pr. Prof. Dr. Dumitru Stăniloae, Cuvântul creator şi mântuitor şi veşnic înnoitor, în MO 1/1991, p.8. 

14 Sensul creaţiei, cap. VI, trad. Anca Oroveanu, Ed. Humanitas, Buc. 1992, p.144. 

15 Ibidem, p.142. 



Libertatea în sensul unei „independenţe faţă de cineva sau ceva", este un concept care 
nu este acceptabil pentru Dumnezeu întrucât El nu are faţă de cine sau ce să fie liber; 
iar în sensul posibilităţii de „a opta" sau chiar de „a refuza" - ceea presupune 
nesiguranţă, transformare, alternanţă sau schimbare, iarăşi nu este potrivit de a gândi 
despre Dumnezeu. Tradiţia patristică arată că Dumnezeu pur şi simplu voieşte 
((3o\)^£xai), şi în exercitarea voinţei sale El nu are alternanţe nici libertate de sine 
(oc\)T£^o\)gov), căci acestea ţin de natura raţională creată - îngerii şi oamenii şi de 

posibilitatea acestora de a alege: a fi sau a nu fi cu Dumnezeu. 

Prin urmare, putem vorbi despre „libertatea lui Dumnezeu" de a crea, doar în 
sensul că El nu a fost determinat de nimeni şi de nimic pentru aceasta, ci a creat din 
propria voinţă iubitoare care face doar binele şi nu poate nici de cum să săvârşească 
răul. Este greşit însă a gândi că Dumnezeu are o libertate ca a noastră schimbătoare, 
capabilă să aleagă răul. 

b) Creaţia „din nefiinţă" şi „odată cu timpul" 

Secole de-a rândul, teologia apuseană vorbeşte despre „creaţia din nimic" şi „în 
timp" a lumii. Acestor formulări şi concepte au fost tributari şi numeroşi teologi 
ortodocşi, inclusiv părintele Dumitru Stăniloae. Trebuie însă să precizăm că atât 
Scriptura, cât şi Tradiţia Bisericii nu vorbesc niciodată despre creaţia „din nimic / ex 
nihilo" şi „în timp", ci doar despre creaţia din nefiinţă, precum şi aducerea ei la 
fiinţă, adică la existenţă, odată cu timpul. 17 Iar dacă despre o „creaţie din nimic" încă 
mai putem vorbi în teologia ortodoxă, afirmaţia despre crearea lumii „în timp", aşa 
cum vom vedea şi mai jos, este de-a dreptul greşită. 

într-adevăr, pentru omul occidental, care în general gândeşte în categorii 
aristotelice, scolastica (- ea însăşi tributată filosofiei aristotelice), a considerat 
important de a preciza că lumea nu este făcută dintr-o materie preexistentă, ci „din 



16 Cf. Nikolaos Matsoukas, Teologia dogmatică şi simbolică, IV. Demonologia, trad. Pr. Prof. Constantin Coman, Editura 



Bizantină, Bucureşti 2002, pp. 59-61. 
17 O dezvoltare acestor idei le întâlr 
ortodoxe", Ed. Bizantină, Bucureşti 2006, pp. 107-1 17. 



17 O dezvoltare acestor idei le întâlnim la Nikos Matsoukas, în volumul II al Dogmaticii sale - „Expunerea credinţei 



nimic / ex nihilo / |ir|8ev" - deşi nici acest concept nu este foarte exact. Pentru omul 
răsăritean însă, care deseori era marcat de învăţătura platonică a unei lumi preexistente 
a ideilor, era mult mai important de a-i spune că lumea această văzută a fost adusă la 
existenţă „din nefiinţă", şi nu din ceva care exista de mai mult timp sau chiar din 
veşnicie. 18 Prin urmare, toate textele biblice (II Mac. 7,28 - e£, o\)K ovxcoq ; Evr.11,3 - 
eiq xo |iri [ovxcoq]; şi respectiv Facere 1,1 - ev 6cp%fQ, apoi şi cele patristice (Sf. 
Atanasie cel Mare, Sf. Vasile cel Mare, Sf. Maxim Mărturisitorul ş.a.) vor să afirme 
foarte clar că lumea creată de Dumnezeu nu e nici din fiinţa Lui şi nici dintr-o altă 
fiinţă preexistentă, ci a fost creată ca o existenţă nouă şi ea are un început, care e 
începutul timpului însuşi. 19 

Această învăţătură este un adevăr revelat şi el are serioase implicaţii 
antropologice şi soteriologice, de aceea şi Pr. D. Stăniloae acordă acestei probleme o 
atenţie deosebită, chiar dacă nu este foarte exact în terminologie. 

Dacă lumea n-ar avea un început şi n-ar fi „din nefiinţă", n-ar fi operă a 
libertăţii şi plinătăţii lui Dumnezeu, ci o realitate relativă emanată direct sau indirect 
din fiinţa lui Dumnezeu. Anume aici apare distincţia dintre creat şi necreat. Creatul 
este în mod obligatoiu legat de timp şi spaţiu pe când Dumnezeu, singura Fiinţă 
necreată nu este supus nici timpului, nici spaţiului, ci le depăşeşte pe amândouă. 

Trebuie să mai precizăm că doar o creaţie „din nefiinţă" îi dă posibilitate 
acesteia de a fi înălţată şi desăvârşită, căci o lume existentă din veci şi dintr-o materie 
anterioară ei în forme evolutive, ar fi ea însăşi absolută ca realitate empirică. Dar 
absolutul nu poate fi limitat, de aceea spunem că: "lumea are un început, iar acesta se 
împlineşte în om, care are şi el un început, pentru că se mişcă spre un absolut şi duce şi 
lumea cu sine. El nu e din veci, pentru că în acest caz nu s-ar mişca spre un absolut. El 



18 Expresia „din nefiinţă" vrea să accentuieze faptul că lumea nu este din fiinţa lui Dumnezeu, ci din nefiinţă; nu din 
„ceva ce există prin sine" (ouată), ci prin lucrarea (âvepyem) exterioară a unei fiinţe - Dumnezeu (cf. Nikolaos 
Matsoukas, op. cit, p. 33, nota 13.) 

19 Origen ( f 254) spunea că lumea este din fiinţa (natura) lui Dumnezeu, iar ereticul Arie, vrând să-1 contrazică a spus că 
atât lumea, cât şi însuşi Fiul lui Dumnezeu Cuvântul, sunt o expresie a voii lui Dumnezeu. Şi unul şi altul au căzut în 
extreme. Sfântul Athanasie cel Mare este primul care în mod clar face deosebirea între naşterea fiinţială a Fiului din Tatăl, 
pe de o parte - şi crearea din voinţă a lumii, pe de altă parte. Deci lumea nu este o emanaţie a naturii (cpucnv) sau a fiinţei 
(ot>cria) lui Dumnezeu, ci o expresia a voinţei {QeX\\\i.a) libere a Lui care a creat „din nimic". 



ar avea împreună cu lumea absolutul în sine din eternitate şi ar rămâne în el etern", 20 
adică şi-ar fi sieşi cauză şi ţintă. 

Din alt punct de vedere, "dacă lumea n-ar fi creată din nefiinţă, ci ar fi emanată, 
n-ar putea fi vorba nici de o întrupare ulterioară a Fiului şi Cuvântului lui Dumnezeu 
ca om, şi de o mântuire a omului. In acest caz n-ar exista un Dumnezeu transcendent 
lumii şi omului, care fiind mai tare decât ea, să poată scăpa pe om de moarte, iar natura 
de procesul coruperii." 21 

Această creaţie „din nefiinţă", implică şi un început, căci ar fi o contrazicere ca 
Dumnezeu Cel infinit să creeze din nimic o altă infinitate lângă Sine, deci se impune 
ideea de început. Aici însă (la creaţie), nu e vorba de un început ce urmează să se 
sfârşească, ci se identifică cu demararea procesului de eternizare şi de îndumnezeire 
care nu poate avea o limită temporală finală, căci trebuie să se desăvârşească în 
veşnicia îndumnezeirii. Anume "îndumnezeirea este concentrarea şi sfârşitul tuturor 
timpurilor şi veacurilor şi a celor din timp şi veac", 22 şi acest lucru îl simt mai ales 
sfinţii care, ajunşi pe culmile desăvârşirii, experiază cel mai intens apropierea veşniciei 
şi sfârşitul timpului. 23 

"Creând lumea, Dumnezeu Se introduce pe Sine în creaţie, dorind ca şi ea să se 
înalţe prin har", 24 iar această chenoză a lui Dumnezeu în creaţie indică tocmai "unirea 
lui Dumnezeu cu timpul". Acest "la început" este prima clipă a dialogului lui 
Dumnezeu cu creatura care începe drumul ei temporal; 25 este şi frontieră, dar şi punct 
de atingere între timp şi eternitate. 

Deşi Pr. D. Stăniloae nu este străin de învăţătura Sf. Vasile cel Mare referitoare 
la acel misterios "ev ccp%f| = întru început" (sau „la început") şi care înseamnă 



20 Pr. Prof. Dr. Dumitru Stăniloae, Teologia Dogmatică Ortodoxă, voi. I, p.227. 

Idem, Fiul lui Dumnezeu Cel întrupat şi înviat ca om, reunificatorul creaţiei în El pentru veci, în MO 4/1 987, p.7. 
22 Sf. Maxim Mărturisitorul, Răspunsuri către Talasie, 59, FR voi. III, p.321. 

Pr. Prof. Dr. Dumitru Stăniloae, Sfânta Treime şi creaţia lui Dumnezeu din nimic în timp, în M02-3/1987, p.60. 

24 Serghei Bulgakov, Lumina neînserată, cap. II, trad. Elena Drăguşin, Ed. Anastasia, p. 264. 

25 Pr. Prof. Dr. Dumitru Stăniloae, Teologia Dogmatică Ortodoxă, voi. I, p.228. 



începutul timpului însuşi, 26 teologul român dă timpului o valenţă mistică şi 
eshatologică, dezvoltând în felul acesta o concepţie inedită despre timp. 

Timpul, în concepţia Pr. D. Stăniloae, este intervalul dintre chemarea lui 
Dumnezeu şi răspunsul nostru. 27 Timpul nu ţine de fiinţa creaturii, dar nici nu rămâne 
exterior creaturii. El este mai degrabă o condiţie a urcuşului ei. Se poate spune deci că 
timpul este "condiţia relaţiei dinamice a creaturii, care n-a ajuns încă în Dumnezeu... 
Odată ajuns deplin în El, timpul devine eon..." 28 Insă această ajungere în Dumnezeu, 
nu-L implică doar pe Dumnezeu care cheamă, ci mai ales voinţa noastră uneori 
indiferentă, care stabileşte o distanţă între om şi divinitate prin ne-răspuns, adică face 
tot mai mult loc timpului ca "aşteptare a eternităţii îndreptate spre creaturi". 29 

In Dumnezeu nu există o asemenea durată de aşteptare, pentru că iubirea dintre 
Persoanele divine este reciproc- simultană şi absolut perfectă. Ea este ofertă şi răspuns 
deodată şi tocmai acest "deodată" nu lasă loc timpului, pentru că nu există vre-un 
interval între iubirea oferită de Tatăl şi răspunsul iubitor al Fiului. 

Şi pentru om, timpul dinainte de cădere era altfel, căci nu avea în sine nimic 

TA 

negativ fiind doar "semnul însuşi al creaturii". Atunci "trecerea" exprima dinamismul 
unui progres voit de Dumnezeu şi imprimat în structura firii, marcând deci etapele 
ascensiunii teologice a omului. "Prin trecere trebuiau cucerite treptele devenirii, fiecare 
treaptă adăugând un plus de noutate şi desăvârşire..." 31 După cădere, timpul nu şi-a 
schimbat totuşi valoarea şi rostul, ci doar posibilitatea eternizării lui devine mai 
dificilă. 

Vedem deci că îndumnezeirea omului se face în timp sau cel puţin se leagă într- 
un fel de acesta, ţintindu-se de fapt depăşirea lui prin intrarea şi gustarea din veşnicie. 
Timpul se termină acolo unde începe veşnicia, prin relaţia cu Cel Veşnic. Omul care nu 
se întâlneşte şi nu gustă din veşnicia lui Dumnezeu, devine tot mai legat de timp şi 



26 Sf. Vasile cel Mare, Omilii la Hexaemeron, I, trad. D. Feciorii, în PSB voi. 17, Ed. IBMBOR, Buc. 1986, p. 72-76. 

Teologia Dogmatică Ortodoxă, vol.I, p.128. 
28 Ibidem, p.128. 
29 Ibidem, p.129. 

30 Sf. Vasile cel Mare, Contra lui Eunomiu, PG 29, apud, Drd. Dan Ciobotea, "Timpul şi valoarea lui pentru mântuire în 
Ortodoxie", în Ortodoxia 2/1977, p.197. 

31 Drd. Dan Ciobotea, art. cit., p.198. 



chiar obsedat de modul în care acesta se scurge. Pentru omul secularizat timpul 
înseamnă bani, iar banii viaţă. Dar din punct de vedere teologic, timpul care nu este 
folosit de om pentru a dobândi veşnicia, este un timp al morţii, este o „pierdere de 
timp", pe când timpul folosit şi rezervat lucrării noastre duhovniceşti, este un timp al 
mântuirii, un timp înveşnicit, o trecere de la ceea ce există într-o aparenţă trecătoare - 
timpul, la ceea ce există într-o realitate concretă, chiar dacă nesupusă simţurilor - 
veşnicia. 

Vorbind apofatic, timpul nici nu există, fiind cu totul inconsistent şi nici nu-şi 
are un rost în sine, de aceea "a-ţi trăi viaţa" sau "clipa" în sens lumesc este un non-sens 
al existenţei, pentru că el (timpul) are un cu totul alt rost. El nici nu a existat din 
totdeauna 32 şi nici nu a fost făcut pentru totdeauna. Prin urmare, cel care nu urmăreşte 
depăşirea timpului, spune Pr. D. Stăniloae, "înaintează spre o stare mai accentuată de 
dominaţie a morţii". 33 De aceea astfel de oameni au o frică continuă de moarte 
(biologică), frică care este trăită de sfinţi ca un dor. 

Toate aceste precizări despre crearea din nici în timp sau făcut pentru a înţelege 
mai departe că şi omul a fost creat în aceleaşi condiţii. Există ceva însă, care îl 
deosebeşte pe om de restul creaţiei şi acest „ceva" este tocmai esenţialul! 

c) Crearea omului 

De la început se impune precizarea că făpturile neraţionale ale lumii au fost 
făcute de Dumnezeu numai cu cuvântul (Fac. 1,3) şi aceste cuvinte străbat creaţia până 
la sfârşitul lumii, concretizându-se în susţinerea creaţiei. 34 Deci cuvintele pe care 
Dumnezeu le-a spus la creaţie (pentru fiecare lucru mişcător sau nemişcător) au în ele 



32 Timpul n-a existat din totdeauna în sensul că are un început, înainte de el, ne mai fiind altceva. Acest lucru îl exprimă 
într-un mod cu totul special Fericitul Augustin când mărturiseşte: "Tu Doamne eşti Făcătorul tuturor timpurilor. Mai 
înainte ca tu să faci cerul şi pământul, de ce se spune că "nu făceai nimic"? Căci Tu făcuseşi chiar timpul însuşi şi nu au 
putut să treacă timpurile, mai înainte de a face timpurile. Iar dacă înainte de a face cerul şi pământul nu exista nici un 
timp, de ce se cercetează ce făceai atunci? Căci nu era "atunci" când nu exista timpul. Căci nu prin timpuri precezi 
timpurile, căci altfel nu ai fi precedat toate timpurile. Dar Tu le precezi pe toate cele trecute prin măreţia eternităţii 
mereu prezente şi depăşeşti toate cele viitoare fiindcă acelea eu să fie şi când vor fi venit vor fi şi trecute. "Dar Tu 
Acelaşi eşti şi anii Tăi nu se vor împuţina... " (Ps. 101,28)." (Confessiones, cartea XI, cap. 8, trad. Pr. Dr. Nicolae Barbu, 
în PSB voi. 64, Ed. IBMBOR, Buc. 1994, 339-340). 

Teologia Dogmatică Ortodoxă, vol.I, p. 133. 
34 Sf. Vasile cel Mare, op. cit., Om. IX, 2., p.171. 



forţa proniatoare care menţin şi acum creaţia iar într-un anumit fel, o crează continuu 35 . 
Pentru om însă, Dumnezeu a rezervat un mod cu totul special de creare şi anume: cu 
înseşi mâinile Sale, aşa cum spune şi Psalmistul: "Mâinile tale m-au făcut şi m-au 
zidit..." (Ps. 118,73), iar aceste mâini în interpretarea Sf. Irineu de Lyon sunt Fiul şi 
Duhul Sfânt, ca Subiecte îndeplinitoare a planului de mântuire al Tatălui. 36 

Actul special al creării omului se vede şi în zidirea lui abia la urmă, nu ca adaos 
şi surplus al creaţiei, ci ca o încununare a ei, ca inel de legătură între făptura 
neraţională şi Dumnezeu - Raţiunea Supremă. "Treapta cea mai de jos în ierarhia 
unitară a lumii, spune Dionisie Areopagitul, este alcătuită din stratul ei anorganic, care 
n-are decât existenţa lipsită de o simţire şi de o cugetare conştientă. Deasupra ei sunt 
plantele care au pe lângă existenţă, proprietatea de a răsări, de a creşte şi de a sfârşi 
succesiv ca individuaţiuni. Deasupra plantelor sunt animalele care au pe lângă simpla 
existenţă, naşterea şi creşterea şi sfârşitul succesiv ca individuaţiuni cu o simţire 
inconştientă. Iar deasupra lor sunt oamenii care au în plus o conştiinţă a simţirii lor şi o 
raţiune conştientă prin care cunosc raţiunile nesimţite ale lucrurilor şi simţirile şi 
raţiunea inconştientă a animalelor." 

Nu putea omul să fie creat la început, căci "nu era firesc să apară stăpânul 
înainte de supuşi, ci întâi trebuia pregătită împărăţia şi abia după aceea urma să aibă 
loc primirea suveranului" , căci "întreaga creaţie e legată de nevoile omului." 

Acest act special al creaţiei relatat de Scriptură, vrea să arate, aşa cum observă 
Pr. D. Stăniloae, şi înzestrarea cu cele trei demnităţi specifice persoanelor: profetică, 
preoţească şi împărătească; dar mai ales, prin acest act special, Dumnezeu vrea să 
accentueze legătura pe care trebuie să o realizeze omul între raţional şi neraţional, între 
spiritual şi material. Din acest punct de vedere, omul, aşa cum spune Sf. Grigore de 



35 Ideea de creaţie continuă (to cuve/ec; kt^eoGcu) este întîlnită în teologia Sf. Vasile cel Mare, dar mai ales la Sf, 
Grigore de Nyssa. Mai multe idei şi citate despre aceasta, vezi Nikolaos Matsoukas, op. cit., p. 33-34. 

36 Adversus haeresis, apud, PS Irineu Bistriţeanul, "Sfântul Irineu de Lyon - Polemist şi Teolog", Ed. Cartimpex, Cluj, 
1998, p.90. 

37 Cf. Pr. Prof Dr. Dumitru Stăniloae, Cuvântul creator..., în MO 1/1991, p.9. 

38 Sf. Grigore de Nyssa, Despre facerea omului, cap. II., trad. Pr. Prof. Dr. Teodor Bodogae, în PSB voi. 30, Ed. IBMBOR, 
Buc. 1998, p.20. 

39 Teodoret al Cyrului, Comentariu la Facere, 20, PG 80, apud, Panayotis Nellas, "Omul - animal îndumnezeit," Ed. 
Deisis, 1996, p.9. 



Nyssa, este "un amestec de dumnezeiesc şi omenesc, pentru ca să poată gusta din 
fericirea amândorura." 40 Şi tot el este adevăratul "mediator între Dumnezeu şi lume" 
precum şi "locul unde Dumnezeu Se dezvăluie în integralitatea Sa dezvoltând 
"microcosmos-ul" în "microtheos". „Tocmai din această cauză şi cu acest scop, spune 
Nicolae Berdiaev, Dumnezeu nu putea sărbători sâmbăta fără a-1 crea pe om." 41 

Antropogonia este specială şi prin faptul că s-a realizat după un "sfat al Sfintei 
Treimi" care scoate în evidenţă intenţia lui Dumnezeu de a crea o persoană iubitoare 
după modelul Celor treimice. 42 

"Hotărârea (proiectul) acelui sfat" este: "Să facem pe om după chipul şi după 
asemănarea Noastră...", iar împlinirea hotărârii este: "şi a făcut Dumnezeu pe om 
(numai) după chipul Său; după chipul lui Dumnezeu 1-a făcut; a făcut bărbat şi 
femeie..." (Fac. 1,26-27). 

învăţătura despre chipul şi asemănarea lui Dumnezeu precum şi aprofundarea ei 
de către Pr. D. Stăniloae, o vom trata în subcapitolul următor, dorind ca aici să 
precizăm multe alte lucruri legate de însuşi actul creaţiei. 

în primul rând menţionăm faptul că Dumnezeu pregăteşte dinainte materia din 
care la făcut pe om urmând ca ulterior să-i dea o înfăţişare şi o frumuseţe deosebită 
precum şi o destinaţie precisă: guvernarea şi transfigurarea lumii. 43 Materia pregătită 
este însă numai pentru trup, căci sufletul, creat deodată cu trupul, a fost făcut din nimic 
şi în mod direct, căci spune Pr. D. Stăniloae: "a făcut Dumnezeu pe om deodată ca 
unitate de aşa fel, că însuşi sufletul creat de Dumnezeu după chipul Lui, a contribuit la 
formarea trupului său, având în el puterile formatoare ale trupului. Dacă intervenind 
ulterior moartea - ea descompune numai trupul, nu şi sufletul, căci acesta păstrează în 
sine în continuare puterile formatoare ale trupului şi toate urmele cele înfăptuite de el 
în trup, ceea ce-i va da sufletului putinţa să-şi învieze trupul în specificul lui personal. 



40 Op. cit., p.21. Foarte aproape de această expresie este şi cea a Sf. Antonie cel Mare care spune că "Omul este rudă cu 
Dumnezeu." {învăţături despre viaţa morală, cap. 43, în FR vol.I, ed. cit., p.24). 

Sensul creaţiei, p. 77-78. 
2 V1. Lossky, Introducere în Teologia Ortodoxă, trad. Lidia şi Remus Rus, Ed. Enciclopedică, Buc. 1993, p.89. 



43 Sf. Grigore de Nyssa, op. cit., p. 22. 



Unitatea aceasta între suflet şi trup, fără confundarea lor, le face pe amândouă o 
singură fire umană." 44 

O a doua idee care trebuie subliniată în legătură cu actul creaţiei se leagă de 
suflet şi trup. Referitor la suflet, amintim că Dumnezeu a suflat asupra omului a un 
"duh de viaţă", dar şi despre aceasta vom trata amănunţit mai târziu, în subcapitolul 
despre suflet şi trup. In ce priveşte trupul, este foarte important să menţionăm că omul 
este singura fiinţă de pe pământ care are poziţia verticală a corpului şi privirea 
orientată în sus, iar aceasta justifică odată în plus originea şi ţinta omului 45 . 

O a treia problemă ar fi cea a creării lui Adam şi a Evei şi a împărţirii omului în 
sexe, învăţături care nu sunt fără importanţă pentru antropologia creştină. 

Prima relatare a actului creaţiei de la Facere 1, 27, arată că omul a fost făcut de 
la început bărbat şi femeie (deodată), pe când a doua relatare de la Facere 2, 7-25, arată 
crearea separată: mai întâi a bărbatului şi ulterior cea a femeii. Sf. Efrem Şirul este de 
părerea că această a doua relatare nu este decât dezvăluirea primei, dezvăluire care se 
impune pentru "măreţia şi unicitatea actului"; 46 dar nu toţi cred la fel. 

Mulţi sunt de părerea că, omul la început avea o constituţie androgină, această 
stare relevând mai bine caracterul comunitar al chipului lui Dumnezeu; lucru care este 
desigur discutabil. Iată ce spune în legătură cu acesta Sf. Simeon Noul Teolog: "Şi a 
făcut Dumnezeu pe om după chipul Său; 1-a făcut bărbat şi femeie. Spune parte 
bărbătească şi parte femeiască nu ca şi cum Eva ar fi deja făcută, ci întrucât acesta 
exista în coasta lui Adam şi coexista împreună cu el" 47 Această idee este dezvoltată 
ulterior de filosoful creştin Nicolae Berdiaev, influenţat la rândul său de filosoful V. 
Jacob Bohme. 48 



44 Pr. Prof. Dr. Dumitru Stăniloae, Cuvântul creator..., în MO 1/1991, p.10. 

45 Sf. Grigore de Nyssa, op. cit., p.27. 

46 *#* TojiKoeciH EuGjiuh, Petersburg, 1904, vol.l, p.17. 

47 Discursuri Teologice şi Etice, disc. I, cap.L, trad. diac. Ioan Ică jr., Ed. Deisis, 1998, p.l 13. 

48 "înainte de Eva sa, Adam era el însuşi Fecioară neprihănită, nici bărbat nici femeie; el avea în sine ambele tincturi . . . şi 
dacă ar fi rezistat încercării, ar fi putut da naştere singur, în ordinea divină fără ruptură. (N Berdiaev, op. cit., cap. 2, p.76). 

"Eşti fecior sau fecioară iar Adam a fost şi una şi cealaltă într-o singură persoană... Din pricina poftei sale Adam a 
pierdut fecioara şi în poftă a dobândit femeia; dar fecioara îl mai aşteaptă încă şi dacă va vrea numai să păşească în a doua 
naştere, cu mare cinste îl va primi din nou". (Jacob Bohm, Die drei Prinzipien gottlichen Weseus, apud, N. Berdiaev, op. 
cit., cap.VII, p.l 78). 



Majoritatea teologilor însă, nu dezvoltă prea mult ideea androginităţii lui Adam, 
ci se limitează la cugetări pe marginea învăţăturii Sf. Grigore de Nyssa că: omul nu ar 
fi avut de la început un caracter bisexuat şi că "împărţirea în sexe s-a produs mai 
târziu, după ce s-a încheiat alcătuirea creaţiei." 49 Această învăţătură Sf. Grigore o 
întemeiază pe cuvintele Mântuitorului: "La înviere nimeni nici nu se însoară nici nu se 
mărită, ci toţi sunt ca îngerii lui Dumnezeu din cer" (Mt.22,30), şi spune Sf. Grigore: 
"se vede că harul învierii nu trebuie înţeles altfel decât ca o restabilire a oamenilor în 
vechea stare pe care au avut-o înainte de păcat... Aşa dar, dacă viaţa celor restabiliţi 
prin înviere se aseamănă cu cea a îngerilor, atunci e limpede că viaţa de dinainte de 
păcat era un fel de viaţă îngerească... In felul acesta, dacă păcatul n-ar fi fost pentru 
noi o abatere şi de cădere de la starea îngerească, nici n-am fi avut nevoie de căsătorie 
pentru înmulţirea oamenilor." 50 Interpretând acest text, Serghei Bulgakov afirmă că 
omul trebuia să se înmulţească altfel, nu sexual, iar "această împărţire în sexe s-a făcut 
numai pe baza previziunii păcatului." 51 

In legătură cu această problemă, Pr. D. Stăniloae se conformează în principiu 
învăţăturii Sf. Grigore de Nyssa, dar nu dezvoltă prea mult această problemă, 
considerând că ţine mai mult de filozofia religioasă decât de Teologia mântuitoare a 
Bisericii. Incoruptibilitatea (nestricăciunea) înainte de păcat este evidentă, dar în ce 
constă ea nu avem relatări scripturistice clare 52 , de acea şi învăţătura despre 
coruptibilitatea sexuală a omului de după păcat este încadrată de Pr. D. Stăniloae în 
capitolul despre patimi şi afecte, 53 fără a să i se acorde nici acolo o atenţie prea mare. 



49 Op. cit., cap. XVI, p. 51. 
50 Ibidem, cap. XVII, p. 52. 



51 Op. cit., cap III, p. 396. Tot în acest capitol, Serghei Bulgakov prezintă şi teza Fer. Augustin în legătură cu sexualitatea 
omului. După acest scriitor latin, păcatul a constat în împreunarea înainte de vreme a lui Adam şi a Evei, de aici 
născându-se pofta. Căsătoria ar fi existat şi în rai, pentru că omului I s-a dat porunca înmulţirii, dar în afara păcatului 
aceasta s-ar fi produs "prin voinţă, fără nici o trezire a poftei." (Cf. S. Bulgakov, op. cit., p.397). 

52 Merită totuşi să arătăm că la Fac. 1,28 scriptura spune "Creşteţi şi vă înmulţiţi... ", iar la fac. 9,1 spune: "Naşteţi şi vă 
înmulţiţi... ". Vedem deci că la început înmulţirea trebuia să fie rodul creşterii (spirituale), dar după cădere, aceasta e 
legată numai de biologic. 

53 învăţătura despre patimi şi afecte este dezvoltată pe larg în Iisus Hristos sau restaurarea omului, cap. VI; şi parţial în 
Ascetica şi Mistica, cap. II. 



2) Omul - chip şi asemănare a lui Dumnezeu, creat după chipul 
L ososului întrupat 

La facere Dumnezeu hotărăşte: "Să facem om după chipul şi după asemănarea 
Noastră... Şi a făcut Dumnezeu pe om după chipul Său, după chipul lui Dumnezeu la 
făcut..." (Fac. 1,26-27), iar în alt loc Scriptura zice: "Dumnezeu a zidit pe om spre 
nestricăciune şi 1-a făcut după chipul fiinţei Sale. . ." (Inţ. Solomon 2,23). 

Dacă e să analizăm mai aprofundat textele biblice din Cartea Facerii ce se referă 
la „chip", găsim nişte diferenţe de nuanţă care nu sunt lipsite de importanţă. La Facere 

I, 26-27. - chipul lui Dumnezeu este legat de dominaţia omului asupra animalelor, căci "Cuvântul chip, spune Sf. Ioan Gură de Aur, nu 
înseamnă asemănarea omului după fiinţă, ci stăpânirea lui asupra lucrurilor"54; ia cap. V, 1-3, chipul exprimă filiaţia cu Dumnezeu, 

idee care prezintă pentru Pr. D. Stăniloae o valoare nespusă; iar la cap IX ' 6 ' " sfmtema fimtei 

umane al cărei sânge este oprit de a fi vărsat. 

Părerile Sfinţilor Părinţi, dar mai ales ale teologilor contemporani în legătură cu 
problema chipului lui Dumnezeu din om sunt împărţite: atât ca formă de exprimare cât 
şi ca esenţă, de aceea se impune o prezentare mai generală şi mai sistematică. 

Origen, scriitor bisericesc din sec. III, crede că mărturia de la Facere 1,26-27, 
trebuie conciliată cu textul paulin de la Coloseni 1,15 (unde Hristos este numit "Chipul 
lui Dumnezeu Celui nevăzut"). Misteriosul plural "Să facem", este interpretat de 
Origen ca o conversaţie dintre Tatăl şi Fiul - colaboratorul Său în creaţie "fără de Care 
nimic nu s-a făcut din ce s-a făcut" (Ioan 1,3). Aşa dar, omul este creat după chipul lui 
Dumnezeu care este Cuvântul (Logosul), agent şi în acelaşi timp model al creării 
omului şi chiar al lumii. Omul este doar "după chipul" sau chip al Chipului, această 
expresie desemnând doar participarea omului la chipul lui Dumnezeu", 55 adică la Fiul. 
La rândul Său, "prin după chip-ul, El însuşi ne comunică atributul de fii adoptivi ai 



54 Omilii la Facere, Om. IX, trad. D. Feciorii, Ed. IBMBOR, Buc. 1987, în PSB vol.21, p.109 

55 Henri Crouzel, Origen, trad. Cristian Pop, Ed. Deisis, 1999, p.150. 



Tatălui deveniţi astfel prin lucrarea Fiului Unic. Apoi în calitatea de Logos, el face din 
noi "logika" - fiinţe înzestrate cu Logos". 56 

"După chipul" este şi o realitate dinamică care tinde să-şi întâlnească Modelul 
pentru a se uni; el este un punct de plecare o sămânţă care trebuie să se dezvolte şi să 
atingă desăvârşirea, care este asemănarea. 57 

Din cele relatate mai sus ne putem uşor da seama despre importanţa pe care o dă 
Origen expresiei "după chipul" şi despre punerea "după chipul-ui" în strânsă legătură 
cu Logosul, şi El - Chip Suprem al Tatălui. Deci între Adam şi Hristos există o 
legătură încă de la facere, căci spune Tertulian că "atunci când Dumnezeu îl modela pe 
omul Adam, îl privea pe Hristos-Omul, Cel ce avea să fie într-o zi acest lut şi acest 
trup," 58 iar Pr. D. Stăniloae, într-o notă la "Glafirele" Sf. Chirii al Alexandriei (sec.V), 
spune: "In Adam se prefigura Hristos, nu ca unul ce va aduce în toţi păcatul şi moartea, 
ci ca unul care dimpotrivă, va aduce în toţi cei ce vor voi eliberarea de păcat şi de 
moarte. într-un fel, se încadrează şi Hristos în umanitatea care a început prin Adam, 
dar Se încadrează ca un altfel de început. E urmaşul lui Adam, dar în acelaşi timp un 
urmaş contrar lui Adam. Dar Hristos e prefigurat în Adam şi prin faptul că El e Adam 
cel dinainte de cădere". 59 

Faptul că Adam a fost creat după chipul lui Hristos, implică şi înălţarea omului 
la Arhetipul Lui, dar în acelaşi timp, omul fiind nu numai o fiinţa teologică, care tinde 
spre unirea cu Dumnezeu, ci şi o fiinţă iconică, care-L prezintă şi-L reprezintă pe 
Dumnezeu-Logosul, 60 însuşi Hristos este Cel care dă putere omului de a se conforma 
Sieşi, pentru că persoana reprezentată în icoană, dă frumuseţe icoanei făcând în aşa fel 
încât ea să semene cât mai mult cu persoana reprezentată, această asemănare fiind 
însuşi scopul ultim al icoanei. 



56 Ibidem, p.152. în alt loc, Origen spune că "Omul este cea mai dumnezeiască fiinţă din câte se văd".(Cf. N. Cabasila, 
Despre viaţa în Hristos, trad. T. Bodogae, nota 22, Ed. IBMBOR, Buc. 1997, p.167. 
51 Ibidem, p.154. 

58 Cf. Paul Evdokimov, Taina iubirii, trad. Gabriela Moldoveanu, Ed. Christiana, Buc. 1999, p.54. 

59 Pr. Prof. Dr. Dumitru Stăniloae, Note la Sf. Chirii al Alexandriei, "Glafire", 29, în PSB voi. 39, Ed. IBMBOR, Buc. 
1992, p.19. 

Panayotis Nellas, Omul animal îndumnezeit, cap. II, p.15. 



Pentru un astfel de scop a fost zidit şi omul: pentru a ajunge la asemănare cu 
Dumnezeu, căci a fost "planificat" să fie zidit după chip şi asemănare, dar a fost zidit 
numai după chip, urmând ca la asemănare să ajungă singur, ajutat desigur de harul 
divin. Deci chipul şi asemănarea nu sunt acelaşi lucru. 61 "Chipul lui Dumnezeu a fost 
dat omului şi înscris în el ca temelie de neînlăturat a existenţei lui, asemănarea este 
însă ceea ce omul realizează în temeiul acestui chip, ca sarcină a vieţii lui. Omul nu ar 
fi putut fi făcut dintr-o dată ca fiinţă finalizată, în care chipul şi asemănarea, ideea şi 
realizarea să corespundă una alteia, pentru că atunci el ar fi fost Dumnezeu, dar nu prin 
har şi asimilare, ci prin natură. Dar atunci nu s-ar fi putut vorbi despre nici un fel de 
originalitate a fiinţei omeneşti. Neconcordanţa dintre chip şi asemănare în om, sau mai 
exact, dintre potenţialitatea şi actualitatea lui, constituie originalitatea omului, care prin 
libertatea sa ipostatică realizează în sine propriul chip ideal". 62 Această diferenţă dintre 
chip şi asemănare de care vorbeşte Serghei Bulgakov, este evidentă şi atunci când ne 
gândim la diferenţa dintre perfecţionalitatea relativă a lui Adam cel dintâi şi 
desăvârşirea celui de-al doilea Adam - Hristos, care a realizat şi a împlinit chipul Său 
ca Om, prin puterea divină Care L-a ajutat. Pentru om, spun Sfinţii Părinţi, acest drum 
se dobândeşte prin practicarea virtuţilor pentru că "sfântul har readuce prin botez 
chipul omului la forma în care era când a fost făcut, iar când ne vede dorind cu toată 
hotărârea frumuseţea asemănării şi stând goi şi fără frică în atelierul lui, înfloreşte o 
virtute prin alta şi înalţă chipul sufletului din strălucire în strălucire, dăruindu-i pecetea 
asemănării"; 63 iar Sf. Vasile cel Mare spune că "asemănarea este în potentă, însuşi 



61 J. Danielou consideră că Sf. Grigore de Nyssa şi Sf. Atanasie cel Mare nu văd diferenţă între sIkxov şi ouoirocnc; . El 
spune că "noţiunea de svkcov desemnează asemănarea cu Dumnezeu în plinătatea ei, adică comportând nu numai 
similitudinea naturală a sufletului ci toată viaţa duhovnicească . Termenul oumrocnc; indică de obicei efortul de realizare a 
lui £VK(ov şi nu are un obiect diferit"( Platonisme et theologie mystique). Acelaşi lucru îl cred şi patrologii H.Meki şi 
G.Gaith. Patrologii răsăriteni, precum şi J.Laplace şi R.Leys nu sunt de acord cu această părere, arătând clar deosebirea pe 
care Sf Grigore de Nyssa o face între chip şi asemănare (Cf Pr. Dr. Vasile Răducă, Antropologia Sf. Grigore de Nyssa , 
Ed. IBMBOR, Buc. 1996 , nota 65 , p.129). 

62 Serghei Bulgakov, op. cit. , cap. III, p.417. 

63 Diadoh al Foticeii, Cuvânt ascetic, cap. 89, în FR, vol.l, p.379. 

chipul, care actualizându-se în practicarea virtuţii şi binelui, ajunge printr-o conduită 
perfectă la asemănarea cu Dumnezeu". 64 

S-ar părea că tocmai din acest punct de vedere îngerii ar fi superiori nouă, adică 
mai statornici în binele moral, care le şi dă asemănarea cu Dumnezeu, căci din alte 
puncte de vedere, omul pare a fi uneori superior, pentru că "plinătatea chipului lui 
Dumnezeu poate fi regăsită doar în el şi nici chiar puterile cereşti nu o deţin, căci "Nu 
îngerilor a supus Dumnezeu lumea viitoare..." 65 însuşi adevărul spus de proorocul 
David că Dumnezeu a micşorat pe om cu puţin faţă de îngeri (Ps. 8,5), este amendat 
aici de varianta ebraică a psalmului care spune: "L-ai micşorat pe om cu puţin faţă de 
Dumnezeu", lucru care ar fi fost tradus ulterior de Septuaginta prin: "cu puţin faţă de 
îngeri ". 66 Necătând la aceste argumente, părerile rămân împărţite. 

Omul poate fi considerat mai presus de îngeri doar prin faptul că: a) are în sine 
atât natură spirituală cât şi materială, constituind elementul de legătură dintre ele; b) 
este stăpânul creaţiei iar îngerii doar îl ajută pe om în aceasta; c) pentru el Dumnezeu 
este Tată, iar pentru celelalte făpturi, (inclusiv pentru îngeri) este doar Stăpân; 67 dar 
pentru că nu ştie să se folosească bine de aceste priorităţi, omul rămâne totuşi inferior 
îngerilor. 

Despre conţinutul chipului sau în ce constă această demnitate a omului ca chip al 
lui Dumnezeu, ne vom inspira mai mult din opera Pr. D. Stăniloae şi din Sfinţii Părinţi 
care l-au influenţat, aici încadrându-ne perfect în aria de preocupare a teologului 
român. 

"Tot ce e Dumnezeu prin fire şi în mod necreat, spune Pr. D. Stăniloae, trebuie 
să fie omul prin bunăvoinţa lui Dumnezeu. Omul trebuie să aibă în sine tot ce are şi 



Cf. Pr. Asist. Vasile Mihoc, Omul - chip şi asemănare a lui Dumnezeu - deşi poartă rănile păcatelor, în MA, nr. 7-9 
/1981, p.557. 

65 S. Bulgakov , op. cit, cap III, p.386. 

66 Pr. Lect. Dumitru Abrudan, Aspecte ale Antropologiei Vechiului Testament, în ST 3-4/1978, p.265. 

67 N. Berdiaev, op. cit. ,p.77. 

Dumnezeu, pentru că chipul nu e adevărat chip decât în măsura în care posedă toate 
atributele modelului său". 68 

Cea mai completă definiţie a conţinutului chipului lui Dumnezeu din om o dă Pr. 
D. Stăniloae atunci când interpretează un text din Omiliile Duhovniceşti (XXII) ale lui 
Macarie Egipteanul. El spune: "Chipul lui Dumnezeu se prezintă sub un dublu aspect, 
întâi el este libertatea formală a omului, liberul arbitru sau facultatea de a alege, care 
nu poate fi distrusă prin păcat; pe de altă parte el e "chipul ceresc", conţinutul pozitiv 
al chipului care este comuniunea cu Dumnezeu, în virtutea căreia fiinţa umană înainte 
de păcat era îmbrăcată cu Cuvântul şi cu Duhul Sfânt". 69 

Fiind inspiraţi de această împărţire, vom dezvolta învăţătura despre conţinutul 
chipului, împărţind însuşirile chipului în însuşiri psiho-fizice pe de o parte, şi teologice 
pe de altă parte. 

însuşirile psiho-fizice ale chipului, aşa cum sunt văzute de cei mai mulţi teologi, 
sunt: 

a) Raţiunea; 

b) Voinţa liberă, numită şi libertate; 

c) Capacitatea de a iubi şi de a fi iubit, (însuşire explicată de cele mai multe ori 
prin conceptul de "persoană"); 

d) Demnitatea împărătească, adică conducerea şi stăpânirea universului; 

e) Demnitatea preoţească, care arată calitatea specifică omului de preot al 
creaţiei şi de fiinţă euharistică; 

f) Demnitatea profetică, care îl caracterizează pe om ca fiinţă care vorbeşte şi 
comunică; 

g) Asexualitatea (ca stare de stăpânire şi chiar depăşire a pornirilor trupeşti - 
stare care era proprie lui Adam şi va fie proprie omului şi după înviere). 70 



Pr. Prof. Dr. Dumitru Stăniloae, Starea primordială a omului în cele trei confesiuni , în Ortodoxia 3/1956, p.325. 
Ibidem, 
' Cf. Ieror 
p.590-591. 



Ibidem, p.326. 

Cf. Ierom. Mg. Nestor Vornicescu, învăţătura Sfântului Grigore de Nyssa dintre chip şi asemănare , în ST 9-10/1956, 



însuşirile teologice ale chipului lui Dumnezeu din om, aşa cum le vede Pr. D. 
Stăniloae, implică o viziune mistică asupra chipului şi care se referă atât la înrudirea şi 
relaţia specială cu Dumnezeu, cât şi la tendinţa spre absolut şi la dorinţa dobândirii 
asemănării, adică a îndumnezeirii. 

"Omul e singura oglindă reală a lui Dumnezeu pe pământ" 71 şi singura fiinţă 
înrudită cu Dumnezeu şi capabilă de relaţie cu El. Această punere în relaţie conştientă 
şi liberă cu Sine s-a făcut prin insuflarea "sufletului viu", odată cu care peste om s-a 
pogorât şi harul ca manifestare a relaţiei lui Dumnezeu cu omul, care provoacă în 
acesta răspunsul său la actul întemeietor de relaţie a lui Dumnezeu". 72 Sf. Grigore 
Palama menţionează că "suflarea divină indică un mod de creaţie în virtutea căruia 
spiritul uman este intim legat de har", iar Pr. D. Stăniloae înţelege aceasta ca o 
"legătură indisolubilă între sufletul nostru şi puterea lui Dumnezeu, care-i dă 
posibilitatea să subziste după chipul Lui şi în acest sens chipul continuă să existe chiar 
în omul căzut, printr-o energie necreată, mai mult ca o relaţie şi ca un dialog 
ontologic, decât ca o relaţie şi ca un dialog de cunoaştere şi de iubire faţă de 
Dumnezeu." 73 "Dumnezeu suflând în om, începe să vorbească cu omul, sau îi dă 
încredinţarea că Dumnezeu îi vorbeşte şi el trebuie să răspundă ... Prin suflarea lui 
Dumnezeu, apare în om un "tu" al lui Dumnezeu, care e chipul lui Dumnezeu, căci 
acest "tu" poate să spună şi el "eu" şi-I poate spune şi el lui Dumnezeu "Tu". 
Dumnezeu îşi dă din nimic un partener al dialogului, dar într-un organism biologic. 
Suflarea spirituală a lui Dumnezeu produce o suflare ontologică a omului, sufletul 
spiritual înrădăcinat în organismul biologic, în dialog conştient cu Dumnezeu şi cu 
semenii, iar acest dialog e menit să dureze continuu." 74 

In acelaşi timp, chipul nu este doar un dar, ci şi o misiune. El totdeauna tinde 
spre ceva şi acel "ceva" este asemănarea cu Dumnezeu. "Omul nu se poate mulţumi să 
rămână închis în relaţii finite. El are nevoie de relaţie cu realitatea infinită in care se 



71 Pr. Prof. Ioan G. Coman, Probleme de filozofie şi literatură patristică, Ed. IBMBOR, Buc. 1995, p.40. 

72 Pr. Prof. Dr. Dumitru Stăniloae, Teologia Dogmatică Ortodoxă, vol.l, p.267. 
73 Ibidem.p. 268. 

14 Ibidem, p. 269. 

include în acelaşi timp noutatea continuă, care nu se identifică numai cu interesul 
mereu nou al omului, ci şi cu interesul mereu nou al acelei Persoane inepuizabile faţă 
de el. Numai în această iubire infinită se poate odihni omul", 75 aşa cum spune şi 
Fericitul Augustin: "Ne-ai făcut pe noi pentru Tine şi neliniştit este sufletul nostru până 
ce se va odihni întru Tine". 76 

Această odihnă în Dumnezeu este de fapt realizarea comuniunii cu El şi unirea 
deplină cu iubirea infinită a lui Dumnezeu. Infinitatea lui Dumnezeu este un atribut 
care nu se identifică cu Dumnezeu însuşi, de aceea nici noi nu ne identificăm cu El, ci 
doar participăm la dumnezeirea Lui. Ajungerea şi stabilirea într-o asemenea stare, 
presupune parcurgerea unui drum anevoios, şi acesta este drumul de la chip la 
asemănare, de la posibilitate la împlinirea în realitate. Nedorinţa acestei împliniri este o 
abatere gravă de la rostul vieţii omului, abatere care îl face pe om să scadă, să cadă şi 
în sfârşit să decadă. 77 

Principalele concluzii ale acestui subcapitol ar fi: 

a) omul a fost creat de la început după chipul lui Dumnezeu, prin chip 
înţelegând pe Logosul ca Chip al Tatălui (Col. 1,15); 

b) omul ca fiinţă iconică este destinat asemănării cu Arhetipul. Acesta este însă 
un proces, nu un eveniment, şi se identifică cu umanizarea şi hristificarea omului până 
la "starea bărbatului desăvârşit, la măsura vârstei deplinătăţii lui Hristos" (Ef. 4,13); 

c) chipul are atât însuşiri psiho-fizice cât şi teologice. Prima categorie de 
însuşiri îl ridică pe om deasupra tuturor creaturilor, iar în unele privinţe chiar şi 
deasupra îngerilor; iar a doua categorie de însuşiri face din om o fiinţă teologică şi 
apofatică, în strânsă legătură cu Dumnezeu - „cauza" şi „scopul" omului. 



15 Ibidem, p.270. 

Confessiones, cartea I, cap.I, p.85. 
77 IPS. Daniel, Predica din Duminica Vameşului şi a Fariseului, ţinută în Catedrala Mitropolitană Iaşi , 4.02.2001. 
Interesant este acest drum descendent. Omul nu poate cădea dintr-o dată sau mai bine zis, diavolul nu-1 poate aduce dintr- 
o dată la o cădere dacă nu 1-a făcut pe om mai întâi să scadă în cele duhovniceşti. Vine apoi şi căderea, iar dacă aceasta se 
repetă, omul ajunge la o decădere totală. Ca să nu scădem, trebuie permanent să ne umplem de duh (Efeseni 5,18). 



3) Trup şi suflet - dualitate si unitate 

Pentru a înţelege mai bine acest subcapitol şi importanţa lui în opera Pr. D. 
Stăniloae, ne vom opri mai întâi asupra operelor Sf. Părinţi şi în special a Sf. Grigore 
de Nyssa, Macarie Egipteanul şi Maxim Mărturisitorul, apoi vom insista şi asupra 
opera marelui teolog român. în învăţătura despre suflet şi trup vom arăta atât crearea 
simultană a lor cât şi relaţia dintre ele: cooperare sau antagonism?! 

Este clar că numele de om nu se aplică sufletului sau trupului în mod separat, ci 
la amândouă împreună, căci împreună au fost create după chipul lui Dumnezeu; 78 totuşi 
noi vom dezvolta mai mult învăţătura despre suflet, întrucât acesta este o realitate 
metafizică în care foarte mulţi nu mai cred sau au idei greşite (despre ea); iar în ce 
priveşte trupul, vom vorbi doar din punct de vedere teologic. 

Omul a fost creat trup şi suflet de la început şi dintr-o dată, neexistând vre-un 
timp când să existe una fără alta, 79 pentru că el "formează în sinea sa un singur tot 
unitar, chiar dacă-i format din trup şi din suflet, căci dacă trupul ar fi venit înainte şi 
sufletul după aceea, ar trebui să spunem că omul în acelaşi timp este şi mai bătrân şi 
mai tânăr decât este el în realitate... N-a fost dată nici o întâietate unuia sau altuia: 
nici sufletului faţă de trup nici invers, pentru ca nu cumva din pricina unei deosebiri de 
timp să ajungă în vrajbă cu sine însuşi...", 80 deci aceste două elemente au o existenţă 
sincronă. 81 Precizăm că trupul n-a existat înaintea sufletului, chiar dacă observăm la 
creaţie o pregătire a naturii inferioare spre el; şi nici "sufletul nu poate fi înţeles înainte 
de trup, căci în acest caz trupul n-ar fi părtaş de la început la caracterul de subiect al 
omului şi aceasta s-ar repercuta aspra întregii vieţi a omului şi a legăturii lui cu 
natura..." 82 şi aceasta pentru că în om, care are o constituţie psiho-fizică, cele două 



78 Cf. Pr. Asist. Vasile Mihoc, op. cit, p.556. 

79 Platon şi apoi Origen credeau în preexistenta sufletelor, adică în crearea lor înaintea trupurilor şi apoi coborârea lor în 
trupuri ca şi pedeapsă. Ideea este desigur greşită. 

80 Sf. Grigore de Nyssa, op. cit., cap. 28, p.78. 

81 Idem, De anima et resurrectione, apud, Pr. Dr. Vasile Răducă, op. cit., p. 97. 

82 Pr. Prof. Dr. Dumitru Stăniloae, Teologie Dogmatică Ortodoxă, voi. I, p.260. 



realităţi: fizică şi metafizică se întâlnesc şi conlucrează la cel mai înalt nivel, 
asigurându-se astfel legătura dintre Dumnezeu - Spirit Absolut şi lumea materială. 83 

Trupul omenesc, care constituie partea materială a omului, are, ca şi sufletul, o 
valoare şi un scop de ne descris, mai ales că numai împreună el îl caracterizează pe om 
ca şi chip al lui Dumnezeu. 84 Aşa cum spune Pr. D. Stăniloae, trupul este "o 
raţionalitate palpabilă specială care are de la început în sine lucrarea specială a 
sufletului, imprimată în el cu toată complexitatea activităţilor raţionale şi a formelor lui 
de sensibilitate. El reprezintă cel mai complex sistem de raţionalitate plasticizată care 
încetează o dată cu moartea." 85 Din cele enunţate mai sus vedem că trupul poate şi 
trebuie definit doar în raport cu sufletul sau mai precis ca un mijloc sau o unealtă a 
sufletului. Pornind de la această idei, creştinii au ajuns să nu acorde o prea mare atenţie 
existenţei biologice şi trecătoare a trupului, ci mai cu seamă celei teologice şi veşnice a 
lui, alături de suflet. în acelaşi timp, cele două "nu sunt contrare prin fiinţă, ci 
întregitoare, deşi îşi pot deveni şi contrarii. In suflet sunt puterile formatoare ale 
trupului din materie şi lucrătoare prin el. El nu începe să existe decât împreună cu 
trupul. Prin puterile acestea sufletul înalţă materia, o ridică la trepte de mijloc ale vieţii 
spirituale. Sufletul începe să prefacă materia în trup chiar de la conceperea omului. 
Chiar din acel moment omul e suflet şi trup." 86 

Având în vedere această valoare inegalabilă a trupului pentru valorificarea 
sufletului, conchidem că trupul nu trebuie nicidecum dispreţuit sau mutilat, ci îngrijit, 
mai ales la vreme de boală, aşa cum învaţă şi Sf. Scriptură (Inţ. lui Isus Sirah 38,9). In 
acelaşi timp el nu trebuie nici desfătat, pentru că în acest caz devine zid spre 
Dumnezeu; trupul trebuie mai degrabă disciplinat prin asceză, aşa cum au făcut-o şi 
sfinţii, "umplând trupul de suflet" şi făcând un mediu total transparent al sufletului şi al 
lui Dumnezeu, 87 căci spune Sf. Maxim Mărturisitorul: "Sfinţii s-au ridicat mai presus 
de doimea materială pentru unirea cugetată în Treime... Depăşind-o, ei s-au unit cu 



83 Panayotis Nellas, op. cit, p.10. 



Pr. Prof. Dr. Dumitru Stăniloae, op. cit., p.271. 

Ibidem, p.258. 

Idem, Chipul nemuritor al lui Dumnezeu, Ed. Mitropoliei Olteniei, Craiova, 1987, p. 78. 



Ibidem, p.95. 



Dumnezeu şi s-au învrednicit să se unească cu lumina preacurată. Aceasta înseamnă că 
au lepădat afecţiunea sufletului faţă de trup şi prin trup faţă de materie, îmbrăţişând 
sincer numai dorul de Dumnezeu." 88 Deci ei, sfinţii, au înăţat trupul la scopul pentru 
care a fost creat căci, „cea mai înaltă destinaţie a trupului este să fie făcut templu al lui 
Dumnezeu, ca să lucreze şi să se arate Dumnezeu lucrând prin el. Acesta nu înseamnă 
o pasivitate a trupului. Trebuie să fie adus şi trupul prin suflet la o stare de refuz al 
plăcerilor lui şi la o bucurie de cele curate ce se săvârşesc prin el de suflet şi prin suflet 
de Dumnezeu. Mâna lui Hristos n-a fost total pasivă când prin ea s-a atins cu tină de 
ochii orbului. Voile sufletului predate lui Dumnezeu, şi manifestate şi prin trup, nu 
dispar. Atât sufletul, cât şi trupul, participă cu bucurie la lucrarea lui Dumnezeu 
săvârşită prin ele." 89 Vedem aici că Pr. D. Stăniloae dă o importanţă foarte mare 
modului în care trupul şi sufletul lucrează unul prin altul în sensul unei interiorităţi şi 
conlucrări reciproce. Acest lucru este şi mai mult accentuat atunci când e vorba de 
viaţa trupului care este dată de suflet. 

Sufletul omenesc, aşa cum îl defineşte Sfânta Macrina, sora Sf. Grigore de 
Nyssa şi a lui Vasile cel Mare, este o "fiinţă creată, dăruită cu viaţă şi înzestrată cu 
gândire, care de la sine insuflă trupului organic şi sensibil puterea de viaţă şi dă 
simţurilor puterea de a cunoaşte cât timp firea trupului admite aceste activităţi prin 
alcătuirea ei." 90 Deşi s-ar părea că această definiţie nu acoperă întru totul învăţătura 
ortodoxă despre suflet, ea s-a impus alături de ideea Sf. Grigore de Nyssa care spune 
că "sufletul constă din participare lui la Dumnezeu." 91 

In tradiţia patristică răsăriteană găsim şi alte numeroase definiţii ale sufletului 
dintre care le amintim numai pe cele mai relevante. 



s Ambigua, cap. 64, trad. introd. şi note: Pr. Prof. Dr. D. Stăniloae, în colecţia PSB, vol.80, Ed. IBMBOR, Buc. 1983, 
p.182. 

89 Pr. Prof. D. Stăniloae, Nota 270 la XXIX-a Cuvântare a Cuviosului Isaia Pustnicul, FR voi XII (Buc. 1991), p.135. 

90 Sf. Grigore de Nyssa, Dialogul despre suflet şi înviere , Trad. rom. în colecţia PSB, voi. 30, p. 354. 
Idem, Despre pruncii morţi prematur, către Hierios, în PSB, voi. 30, p.41 8. 



Sf. Grigore de Nazianz, de exemplu, spune că "sufletul este o suflare a lui 
Dumnezeu şi cu toate că este ceresc se lasă amestecat cu pământul. El este o lumină 
închisă într-o peşteră, dar care nu este mai puţin lumină dumnezeiască şi de nestins." 92 

Sf. Macarie Egipteanul numeşte sufletul ca fiind "suflarea luminii celei 
nemuritoare"; 93 "dar nemuritor şi preţios"; 94 şi "viaţă a trupului". 95 

O altă definiţie importantă o dă Sf. Antonie cel Mare atunci când spune că 
"sufletul este dumnezeiesc şi fiind nemuritor şi suflarea lui Dumnezeu, a fost legat de 
trup spre cercare şi îndumnezeire." 96 

Deşi Pr. D. Stăniloae nu citează această ultimă definiţie în Dogmatica sa, se pare 
că a fost ataşat cel mai mult de ea, arătând clar faptul că sufletul este purtător de 
Dumnezeu (theofor) şi că rostul unirii lui cu trupul este de a-1 spiritualiza şi 
îndumnezei, fâcândul „Templu al Duhului Sfânt" (I Cor. VI). „Sufletul e făcut de 
Dumnezeu „scaun" al Său, pentru că Dumnezeu împărăteşte din el făcându-1 şi pe el 
părtaş al împărăţiei peste patimi; e făcut „pat", pentru că Dumnezeu se odihneşte în el, 
întipărind şi în el odihna Lui; e făcut „căruţă", pentru că sufletul nu e static, ci duce pe 
Dumnezeu la faptele sale bune, pentru că el însuşi se înalţă cu Dumnezeu tot mai sus, 
la ceruri. Dar mai mult decât acestea, Dumnezeu se introduce în „respiraţia" sufletului 
sau în orice clipă de trecere a lui de la o stare la alta, făcând sufletul ca orice astfel de 
trecere să o facă cu Dumnezeu, să fie ca o apă săltătoare, mereu vie. 97 

O altă idee care trebuie menţionată în legătură cu sufletul, şi de care ne 
atenţionează şi Pr. D. Stăniloae, este cea a raţionalităţii şi libertăţii sufletului. De fapt 
aceste două calităţi sunt cele mai importante şi ele îl ajută pe om să fie un "cineva" şi 



92 Cf. Vladimir Lossky, Teologia mistică a Bisericii de Răsărit, trad. Pr. Vasile Răducă, Ed. Bonifacio, 1998, p.104. 

Cuvânt despre ieşirea sufletului celor drepţi şi a celor păcătoşi, trad. C. Corniţescu, PSB, voi 34, Ed. IBMBOR, Buc. 
1992, p.68. 

94 Idem, Omilii duhovniceşti, 26, acelaşi volum PSB, p.204. 

95 Ibidem, Om. 30, p.231. Referitor la viaţa trupului, marele teolog român accentuiază că „viaţa trupului nu e fiinţa lui, ci 
o lucrare ce iradiază din suflet. De aceea se retrage din trup odată cu moartea acestuia. Viaţa trupului animalic nu e însă 
dintr-un suflet al lui, ci o iradiere din viaţa speciei sau din viaţa de obşte a animalelor; de aceea sufletul lor nu rămâne. 
Dar viaţa sufletului omenesc ţine de fiinţa lui. El e individual sau personal, dând caracter personal fiecăruia dintre noi. 
Deci sufletul omenesc există în sine şi pentru sine şi după moartea trupului" (Pr. D. Stăniloae, Nota 23 la Sf. Grigore 
Palama, „Despre cunoştinţa naturală" în FR voi. VII, Buc. 1999, p. 435). 

învăţături despre viaţa morală, cap. 124, în FR. voi I, ed.cit., p.38. 
97 Pr. D. Stăniloae, Nota 682 la Calist Patriarhul „Capete despre rugăciune", 69, în FR voi. VIII, (Buc. 2002), p.337. 



nu doar un "ceva", 98 sau, aşa cum spune Pr. D. Stăniloae în altă parte: "sufletul uman 
este creat de Dumnezeu într-un mod special, întrucât e înzestrat cu însuşiri înrudite cu 
cele ale lui Dumnezeu: conştiinţă, raţiune cognitivă şi libertate. Mai bine zis, sufletul 
uman e chemat la un dialog liber cu Dumnezeu prin cunoaştere şi fapte, la o folosire a 
lumii în mod liber, ca un dar al lui Dumnezeu, pentru a răspunde prin ea dialogului 
iubirii cu semenii săi." 99 Aceasta este menirea reală a sufletului care, împreună cu 
trupul, sunt lăsate pentru a răspunde chemării lui Dumnezeu luând după sine întreaga 
natură lăsată omului pentru a fi stăpânită în mod raţional. „Libertatea este mişcarea 
înţelegătoare, stăpână pe sine, a sufletului. De aceea animalele neraţionale nu sunt 
libere. Căci sunt purtate de fire şi nu o poartă. De aceea nici nu se împotrivesc poftei 
naturale, ci îndată ce sunt cuprinse de o poftă, se năpustesc spre împlinirea ei. Dar 
omul fiind raţional, mai degrabă conduce firea decât e purtat de ea. De aceea chiar 
când doreşte ceva, dacă voieşte, are putere să înfrâneze dorinţa, sau să-i dea urmare. 
Pentru aceasta cele necuvântătoare nu sunt nici lăudate, nici mustrare, pe când omul e 
şi lăudat şi mustrat". Omul e fiinţa care dispune el însuşi de sine, ţinând seama în mod 
liber de legi, dar nefiind întru totul supus unei legi, ca lucrurile şi animalele ce 
constituie natura. Omul e într-un anumit sens mai presus de natură, făcând-o 
instrument al voinţei sale şi putând-o umple de Duhul dumnezeiesc şi de libertatea Lui 
cu totul superioară, care întăreşte libertatea noastră. Numai când se face rob patimilor, 
omul devine simplă piesă a naturii, sau mai prejos de natură, deşi pe de altă parte s-a 
făcut astfel cu voia sa. 100 

Un rol foarte important îl acordă Pr. D. Stăniloae conştiinţei ca facultate a 
sufletului. „Conştiinţa e sfântă, pentru că prin ea grăieşte Dumnezeu. Dar ne poate 
deveni pârâş când n-o ascultăm. In conştiinţă se arată că omul nu e despărţit de 
Dumnezeu, ci unit prin fire cu El. Când nu mai aude glasul conştiinţei, nu mai aude 
nici pe Dumnezeu." 101 



Pr. Prof. Dr. Dumitru Stăniloae, Teologia Dogmatică Ortodoxă, voi. I, p.257. 
Ibidem, p. 265. 

100 Pr. D. Stăniloae, Nota 2 la Sf. Ioan Scărarul, „Scara"l, FR voi. IX, (Buc. 2002), pp. 51-52. 

101 Pr. D. Stăniloae, Nota 83 la Cuv. Isaia Pustnicul , Cuv. XXIX, FR voi. XII, (Buc. 1991), p. 61. 



în altă parte, analizând învăţătura Sfântului Ioan Scărarul despre conştiinţă, 
teologul român aprofundează şi mai mult această problemă spunând că, conştiinţa este 
„cuvântul şi mustrarea îngerului păzitor redat nouă la botez... sau mai degrabă e 
intrarea lui Hristos sau a Duhului Său într-un dialog accentuat cu noi... Adresându-ni- 
se mereu, cuvântul lui Hristos devine atât de unit cu conştiinţa noastră trezită prin 
aceasta, încât aceasta poate fi socotită una cu El. Căci conştiinţa e răspundere, iar 
răspunderea nu poate fi înţeleasă fără cuvântul lui Dumnezeu, Care ne cere să-I 
răspundem. Conştiinţa e bipersonală sau interpersonală şi cu deosebire e relaţia între 
om şi Dumnezeu. Prin conştiinţă suntem traşi la răspundere şi răspundem. In aceasta se 
vede că în ea este şi ceva de la Dumnezeu şi ceva de la noi. Răspundem cu atât mai 
conştient cu cât ne simţim mai tare traşi la răspundere, cu cât simţim mai accentuat pe 
Dumnezeu Care ne vorbeşte. Cuvântul lui Dumnezeu e cel ce întreţine în noi 
conştiinţa şi înainte de botez, dar într-un grad mult mai slab." 102 



4) Starea yaradisiacă a yrotoyărintilor. Porunca stăpânirii şi 
desăvârşirii 

Deşi "Geneza" biblică nu dă în mod expres şi o poruncă a desăvârşirii (a omului 
şi a cosmosului), ci numai una a stăpânirii (Fac. 1,28-30; 2,15-16), atât mistic cât şi 



102 Pr. D. Stăniloae, Nota 782 la Sf. Ioan Scărarul, „Scara" Cuv. XXVI, 3, în FR voi. IX, (Buc. 2002), p. 357. într-un alt 
comentariu la AvvaDorotei, Pr. D. Stpniloae spune despre conştiinţă că ea este „gândul sădit de Dumnezeu în om, ca o 
scânteie fierbinte şi luminoasă. Conştiinţa luminează deplin mintea şi o obligă să facă deosebirea între bine şi rău. In 
conştiinţă omenescul se întâlneşte cu dumnezeiescul. Ea e şi a lui Dumnezeu şi a omului. Prin ea omul se află în legătură 
ontologic-dialogică cu Dumnezeu. Ea e faţa omului întoarsă spre Soarele existenţei. Ea e gând a lui Dumnezeu, dar 
„semănat" în om şi prin aceasta ţine de om. Prin ea omul vorbeşte cu sine, dar prin sine vede pe Dumnezeu şi răspunde lui 
Dumnezeu. Prin poruncile şi mustrările de caracter absolut ale conştiinţei grăiesc poruncile şi mustrările lui Dumnezeu. 
Omul e un pol a lui Dumnezeu. O conştiinţă fără minte sau raţiune nu poate lucra. Dar nici acestea, fără conştiinţă. De 
aceea mintea sau raţiunea omului e şi ea luminoasă, dar şi fierbinte, căci are în ea dorinţa fierbinte nu numai de a cunoaşte 
un adevăr indiferent, ci adevărul ca bine, ca cel ce-1 poate ferici, face bun. De aceea raţiunea nu e nici odată rece în 
lucrarea ei. Chiar când afirmă obiectivitatea cunoaşterii sale, o afirmă cu căldură, căci e legată de conştiinţă şi 
obiectivitate nu poate să lipsească binele. Pe lângă aceea, adevărul, pentru care e dat raţiunea şi spre care aspiră ea, cere el 
însuşi căldură în căutarea şi în susţinerea lui. Şi pentru că raţiunea are o astfel de căldură ea pune pasiune şi în susţinerea 
minciunii cu aparenţe de adevăr, pentru că i se pare că aceea îl fericeşte. Aceasta, pentru că adevărul e bun, e frumos, 
pentru că de el depinde viaţa fericită a omului. Adevărul reprezintă de aceea şi binele, iar minciuna răul. De aceea raţiunea 
e legată cu conştiinţa, care se preocupă în mod special de aspectul bun sau rău al adevărului, sau pentru că adevărul e 
focul care se cere sesizat de o raţiune întipărită de conştiinţă, încălzită de focul adevărului. " (Pr. D. Stăniloae, Nota 26 la 
Avva Dorotei, „învăţături..." cuv. 3, cap. I, în FR, voi. IX, Buc. 2002, p. 478). 



logic ne dăm uşor seama că această lume nu este o realitate finită şi absolută, ci doar "o 
scară spre Dumnezeu şi sprijin în urcuşul spre El." 103 

Prin porunca stăpânirii, spune Sf. Ioan Damaschin, Dumnezeu a vrut să zică: 
"Suie-te, prin toate făpturile la Mine, Făcătorul, şi culege din toate un singur fruct, pe 
Mine, Viaţa cea adevărată. Toate să-ţi rodească viaţa, iar împărtăşirea cu Mine, fâ-o 
întărirea existenţei tale. In chipul acesta vei fi nemuritor." 104 Vedem deci că stăpânirea 
nu este înţeleasă doar ca folosire sau consum, ci mai ales ca gospodărire, guvernare şi 
transfigurare; iar aceasta nu cu un scop autonom, ci pentru a-1 ajuta şi a-i ţine mintea 
aproape de "Cel ce a făcut toate". In acelaşi timp, lumea ca scară spre Dumnezeu, nu 
trebuie înţeleasă doar ca mediu de trecere spre El, ci şi ca parcurgere treptată a 
urcuşului şi a spiritualizării materiei prin şi de către om. 

"Omul, după cum spune Pr. D. Stăniloae, nu era pus de la început la capătul 
desăvârşirii, ci în drum spre ea". 105 Acest drum era însă un drum în cunoaştere prin 
participare la Logosul divin care a sădit raţiunile în lucruri şi pe care omul cunoscându- 
le, ar fi putut creşte spiritual, căci "fiind făcut făptură nu putea fi desăvârşit de la 
început, când avea numai statutul de copil. Unui copil nou-născut, mama sa nu-i dă 
decât hrană corespunzătoare. Deci, Dumnezeu putea să dea omului desăvârşirea, dar 
acesta, creat de curând, era incapabil să o primească şi, dacă ar fi primit-o, n-ar fi 
putut-o cuprinde, iar dacă ar fi cuprins-o, n-ar fi putut-o păstra. . ." 106 

Deşi omul nu era desăvârşit de la început, ci avea desăvârşirea doar în potentă, 
chiar de la început el a fost onorat cu daruri extraordinare şi anume: a fost aşezat în 
mijlocul raiului, ca centru al creaţiei; i sa dăruit o vedere duhovnicească a luminii şi 
capacitatea de a vorbi nemijlocit cu Dumnezeu (Fac. 3,9-10); a fost înzestrat cu raţiune 
şi libertate şi a mai primit multe alte daruri pe care noi nici nu ni le imaginăm. Desigur 
aceste daruri aveau o raportare mai mult verticală şi mai puţin orizontală. 



103 Idem, Ascetica şi mistica, cap. 21, Ed. "Casa Cărţii de Ştiinţă", Cluj 1993, p.133. 
104 Dogmatica, cartea a Ii-a, cap.ll, p. 69-70. 

Iisus Hristos sau restaurarea omului, Ed. Omniscop, Craiova 1993, p. 39. 
106 Sf. Irineu de Lyon, Adversus haeresis, cap IV, apud, PS. Irineu Bistriţeanul, op. cit., p.50. 



"Adam, spune Nicodim Aghioritul, a fost aşezat în mijlocul raiului, fiind având 
toate darurile şi virtuţile, iar dacă se statornicea în acea stare, mai târziu avea să treacă 
la cer, ca să fie veşnic şi deplin fericit." 107 Aceasta ar fi posibil pentru că "raiul avea 
încă de la început o semnificaţie eshatologică, fiind un fel de început al sfârşitului, 
pentru că de aceea a şi fost făcut după om (Fac. 2, 7-8), ca ţintă spre care trebuia să 
înainteze omul prin efortul lui. Adică raiul de la început trebuia să fie dezvoltat prin 
om într-un rai şi mai desăvârşit." 108 Deci toată creaţia trebuia făcută un rai şi un "cer pe 
pământ", care să fie străbătut de lumina veşnică a prezenţei lui Dumnezeu; adică 
trebuia să devină o Biserică, pentru că raiul este o pregătire a Bisericii, 109 ca şi întreaga 
creaţie de altfel (Ef. 2,21). 

Un alt dar caracteristic stării primordiale a omului era vorbirea directă (sau 
indirectă) cu Dumnezeu. "în starea de la început, omul vedea în toate lucrurile, cum 
vede şi sfântul, darurile mereu oferite ale lui Dumnezeu, şi cuvintele mereu adresate 
prin împrejurări variate produse de El. Natura însăşi era un mediu străveziu al lucrării 
şi al vorbirii actuale al lui Dumnezeu. Numai când păcatul a tocit sensibilitatea curată a 
omului pentru Dumnezeu care lucrează şi grăieşte prin lucruri, a fost necesară o 
Revelaţie care să se deosebească de lucrarea Lui de fiecare clipă prin lucruri, dar care 
nu mai este văzută de om. înainte de aceea Dumnezeu umbla continuu prin "grădina" 
transparentă a lumii." 110 Acest dar al receptării Logosului divin, de care vorbeşte Pr. D. 
Stăniloae, era însoţit de un alt dar, la fel de mare, cel al libertăţii; fiindcă pentru a putea 
împlini ordinul de a deveni dumnezeu - spune Sf. Vasile cel Mare - omul trebuia să-L 
poată refuza. Dumnezeu nu-Şi foloseşte atotputernicia în faţa libertăţii umane, pe care 
nu voieşte să o încalce... Desigur, omul a fost creat numai prin voinţa lui Dumnezeu, 
dar nu poate fi îndumnezeit numai prin ea, căci este nevoie şi de voinţa afirmativă a 



1 Deprinderi duhovniceşti, Meditaţia V, Ed. Episcopiei Ortodoxe Alba Iulia, 1995, p. 39. 
108 Pr. Prof. Dr. Dumitru Stăniloae, Note la Sf Simeon Noul Teolog, "Capete morale", 6, în FR. voi. VI, Ed.Humanitas, 
1997,p.ll2. 

109 Filaret al Moscovei, apud, Vladimir Lossky, op. cit., cap. V, p. 98. VI. Lossky va dezvolta în continuare (p. 99) ideea 
mitr. Filaret şi va spune că lumea a fost creată pentru a participa la plinătatea vieţii dumnezeieşti, care poate fi găsită doar 
în Biserică. Dar pentru că datorită păcatului prima Biserică - cea paradisiacă - a fost distrusă, Dumnezeu va zidi Una 
nouă "pe care nici porţile iadului nu o vor birui". (Mt. 16,18). 
110 Pr. Prof. Dr. Dumitru Stăniloae, Teologie Dogmatică Ortodoxă, voi I, p. 281. 



omului. "A fost necesară o singură voinţă pentru creaţie, dar e nevoie de două pentru 
îndumnezeire; o singură voinţă pentru a aduce la existenţă chipul, dar două pentru a 
face chipul asemănare. Iubirea lui Dumnezeu e aşa de mare, că nu vrea să constrângă 
pe om. Căci nu este iubire fără respect..." 111 Această libertate, atât de preţuită şi de 
Dumnezeu în procesul mântuirii noastre, nu era nici ea desăvârşită şi statornică, pentru 
că în cazul ne păcătuirii, noi ne-am fi întărit şi mai mult în libertate, dar prin păcat, am 
renunţat practic la ea. 112 

O altă problemă care se ridică în legătură cu starea paradisiacă a omului este cea 
a nestricăciunii şi nemuririi, calităţi care prin om trebuiau să se răsfrângă la tot 
cosmosul, dar era necesar ca omul să le dezvolte mai întâi în sine pentru a le face 
împărtăşibile. 113 Sfinţii Părinţi spun că Adam înainte de cădere era oarecum „sfânt", 
fără de păcat şi nestricăcios, adică liber de boală şi moarte, iar Serghei Bulgakov 
spune că "trupurile lui Adam şi ale Evei erau minunate, organele lor corespundeau unei 
destinaţii proprii fireşti şi nu cunoşteau dereglările bolnăvicioase. Cu toate acestea ele 
nu erau încă purtătoare de duh, materia lor nu era iluminată din interior de spirit, altfel 
spus, ele nu erau încă moaşte vii, deşi ar fi putut să devină." 114 Prin urmare, omului 
primordial nu-i erau caracteristice boala, pofta, foamea, setea, frigul şi moartea, dar 
această stare a lui era totuşi relativă, pentru că, nu era ajuns la culmile desăvârşirii, dar 
nici nu era în imposibilitatea de a le dobândi; căci "omul nu era incapabil de a păcătui, 
ci doar nu avea în fire pornirea spre păcătuire, rămânând totul la libera alegere." 115 Cu 
certitudine putem spune că acest lucru era valabil şi în cazul morţii căci "trupul lui 
Adam nu era nemuritor din fire, ne putând muri (non posse mori), ci avea numai 



111 Cf. Pr. Prof. Dr. Dumitru Stăniloae, op. cit., voi. I, p. 283. 

112 Ibidem, p. 283. "Alegerea liberă a păcatului pe lângă suprimarea libertăţii ne urâţeşte întreaga fire, alterează umanul, 
strâmbându-I trăsăturile în direcţia animalică". (Idem, Stare primordială a omului în cele trei confesiuni, în ST. 3/1956, p. 
348). 

113 Inocenţiu al Odessei, Căderea lui Adam, Ed. Pelerinul, Iaşi, f.a., p. 15. 

114 Serghei Bulgakov, op. cit., cap. III, p. 417. 

115 Sf. Ioan Damaschin, Dogmatica, cap. 12, p. 71. 



putinţa de a deveni nemuritor (posse non mori). Nemurirea era o virtualitate care ar fi 
devenit realitate dacă omul nu ar fi păcătuit." 116 

Tocmai pentru a-i dărui omului în mod deplin acest dar al nemuririi, alături de 
alte daruri, Dumnezeu i-a dat omului porunca de a nu mânca din pomul oprit - poruncă 
pe care omul a încălcat-o, prin aceasta renunţând în mod liber la darurile primordiale 
de care se bucura. 

Cum susţin cei mai mulţi teologi, inclusiv Pr. D. Stăniloae, căderea s-a produs 
de timpuriu, protopărinţii ne ajungând să se consolideze în bine şi să progreseze prea 
mult în cunoaşterea lui Dumnezeu. 117 A căzut mai întâi Eva pentru că nu cunoştea 
raţionalitatea profundă a lucrurilor (deci nici a pomului şi nici a şarpelui), fiind creată 
mai târziu; a căzut apoi Adam , fiind determinat de un egoism afectiv faţă de femeia 
dată lui, care 1-a îndemnat. Căci şarpele n-a îndrăznit să-1 ispitească direct pe cel ce a 
dat nume tuturor, inclusiv şarpelui. 118 In felul acesta omul lăsându-se amăgit şi auto- 
amăgindu-se cu gândul mândriei a căzut din starea de fericire, pervertindu-şi în felul 
acesta trupul, sufletul şi mintea. 

La început "Adam vedea cu o minte plină de iubire, cu un suflet umplut de 
puterea Duhului dumnezeiesc, nu numai pentru că el însuşi era deplin unificat, ci şi 
pentru că trăia într-o creaţie plină de Acelaşi Duh. Nu era nici o separaţie între creaţie 
şi lumea energiilor divine, nici o contradicţie între tendinţele omului, nici o separaţie 
între ele şi puterile superioare dumnezeieşti. Adam avea deschise dimensiunile 
nesfârşite ale profunzimii, putea cu uşurinţă să rămână fără greutate pe treptele binelui. 
Creaţia deschisă infinitului îl ferea de strâmtorare, nu-i apărea ca o realitate îngustă, 
închisă; asociată cu raţionalitatea, ea îşi lărgeşte dimensiunile până la sensul deplin, 
căci existenta umană nu era retezată de moarte. . ." 119 



116 Pr. Asist. Vasile Mihoc, art. cit., p. 555. (Autorul articolului recunoaşte că ideea este împrumutată de la Fer. 
Augustin). Nemurirea la care trebuia să ajungă omul era o virtualitate şi pentru faptul că omul era creat din nefiinţă, şi 
chiar acest lucru îi dădea calitatea de "muritor prin natură", dar dacă omul s-ar fi împărtăşit necontenit de Viaţă, ar fi 
devenit cu timpul veşnic. (Pr. Prof Dr. Dumitru Stăniloae, Teologie Dogmatică Ortodoxă, voi. I, p. 284). 

117 Pr. Prof. Dr. Dumitru Stăniloae, Teologie Dogmatică Ortodoxă, voi. I, p. 319. 

118 Serghei Bulgakov, op.cit., cap. III, p.421-425. 

119 Pr. Prof. Dr. Dumitru Stăniloae, op.cit., voi I, p. 325. 



Odată cu călcarea poruncii de a nu mânca din pomul oprit, în natura umană s-au 
produs grave perturbaţii psiho-fizice, dintre care cea mai mare este moartea. In acest 
sens, nu este de neglijat nici dezarmonia internă a omului, dar nici pe cea externă 
dintre om şi cosmos. Ultima este chiar foarte vizibilă pentru că după cădere, între toate 
elementele naturii a apărut un antagonism pronunţat care nu este deloc firesc, pentru că 
Dumnezeu le-a făcut pe toate bune foarte (Fac. 1,3 1) şi cu un scop binecuvântat. 



CAP. II 
"CĂDEREA PROTOPĂRINTILOR" 

5 

1) "Pomul vieţii" şi "pomul cunoaşterii binelui şi răului" 

Dintre toate problemele legate de starea paradisiacă a protopărinţilor, problema 
"pomului din rai" rămâne cea mai controversată. Deşi Sf. Maxim Mărturisitorul spune 
că marii dascăli ai Bisericii "au socotit că e mai bine să se cinstească locul acesta cu 
tăcerea", 120 unii dintre ei au dezvoltat această temă şi ne-au împărtăşit şi nouă câte ceva 
din această mare taină, atât cât au putut vedea şi ei cu ochii duhovniceşti. 

Trebuie precizat de la bun început că există mai multe interpretări ale acestor 
pomi şi anume: 

- o interpretare literară cu profunde sensuri duhovniceşti făcută de Sf. Grigore 
de Nyssa, întâlnită sub o formă şi cu un conţinut asemănător şi la Sf. Ioan Gură de Aur; 

- o interpretare duhovnicească sau "în duh" a Sf. Maxim Mărturisitorul, 
preluată apoi şi de Sf. Ioan Damaschin; şi 

- o interpretare mistică a Cuviosului Nichita Stimatul, ucenicul Sf. Simion 
Noul Teolog. 

Desigur există şi alte interpretări, dar acestea fiind cele mai importante şi mai 
conforme cu "duhul Bisericii", le vom prezenta succint pe fiecare, arătând şi atitudinea 
Pr. D. Stăniloae vis-a-vis de fiecare dintre ele. 

Interpretarea Sf. Grigore de Nyssa porneşte de la referatul biblic de la Facere 
2,9 unde se spune că "în mijlocul raiului era pomul vieţii şi pomul cunoştinţei binelui 
şi răului, deci în acelaşi punct central se aflau ambii pomi, căci nu pot exista două 
puncte centrale într-o singură grădină. De aici concluzia că exista un singur pom, dar 
care folosit diferit, avea efecte diferite, de unde şi nume diferite. Tocmai datorită 
acestui "amestec de contrarii", 121 Dumnezeu a interzis pentru o vreme mâncarea din 



Răspunsuri către Talasie, 43, în FR. voi. III, p. 162. 
121 Sf. Grigore de Nyssa, Despre facerea omului, cap. 19, p. 57. 



pom, ca nu cumva noi neînţelegând rostul lui, să ne facem părtaşi numai la rodul 
negativ al pomului. Aprofundând problema, Pr. D. Stăniloae afirmă că bipolaritatea 
celor doi pomi "poate să însemne că aceeaşi lume sesizată exclusiv prin simţuri şi prin 
raţiunea pusă în slujba simţurilor, este un izvor al binelui, care nu e binele însuşi, dar 
sesizată în semnificaţia ei de o raţiune mai adânc văzătoare, care dimpotrivă ia simţirea 
în slujba ei, e un izvor al vieţii". 122 

Din cele relatate, vedem că, după Sf. Grigore, pomii paradisului din care urma să 
se hrănească protopărinţii, nu ofereau o hrană care să satisfacă pântecele, ci ofereau 
cunoaşterea şi nemurirea (viaţa) celor care gustau din ei. 123 Anume aceste două 
daruri: al cunoaşterii şi al vieţii, trebuia să le guste omul, dar nu oricum, ci în 
concordantă cu voia divină. 

După cum observă Sf. Grigore de Nyssa, Dumnezeu nu dă poruncă şi în legătură 
cu pomul vieţii, ci numai cu "pomul cunoştinţei binelui şi răului", iar aceasta probabil 
pentru faptul că actul cunoaşterii nu trebuia să se realizeze oricum. Porunca divină nu 
vrea însă să arate că între cei doi pomi nu ar exista vre-o legătură pentru că, în ultimă 
instanţă, consecinţele mâncării din pomul cunoştinţei binelui şi răului s-au repercutat şi 
asupra relaţiei noastre continui cu Viaţa. 

Episcopul Nissei crede că acest al doilea pom trebuia să se numească la început 
"pomul cunoştinţei", dar a fost numit aşa cu anticipare şi în sens ironic 124 "pomul 
cunoştinţei binelui şi răului", pentru că mâncarea din el a trezit dorinţa după rău şi 
după bine, în sensul unei cunoaşteri duble şi contrare 125 ; iar din alt punct de vedere, 
"Scriptura a numit acest pom aşa, pentru că el avea să fie prilej al călcării sau păzirii 
poruncii şi o încercare a ascultării sau neascultării lor." 126 Cunoaşterea ca dar al 
împărtăşirii din acest pom nu trebuia să se înscrie în ordinea lui "a şti", ci în ordinea 
lui "a fi", adică trebuia să fie o cunoaştere existenţială 127 care să ducă la cunoaşterea 



122 Pr. Prof. Dr. Dumitru Stăniloae, Teologie Dogmatică Ortodoxă, voi. I, p.326. 
Pr. Dr. Vasile Răducă, Antropologia Sfântului Grigore de Nyssa, ed. cit., p. 187. 
Pr. Prof. Dr. Dumitru Stăniloae, Doctrina ortodoxă şi catolică despre păcatul strămoşesc, în Ortodoxia 1/1957, p. 4. 

125 Sf. Grigore de Nyssa, Despre facerea omului, cap. XX, p. 58. 

126 Sf. Ioan Gură de Aur, Omilii la Facere, XVI, trad. D. Fecioru, în PSB voi 21, p. 185-186. 

127 Pr. Dr. Vasile Răducă, op. cit., p.190. 

misterelor existenţei, dintre care cel mai mare este misterul iubirii de Dumnezeu, iar 
imediat după el - misterul răspunsului nostru la chemarea lui Dumnezeu 128 şi 
transcenderea darurilor Lui, prin năzuinţa spre comuniunea cu Dăruitorul. 

O altă interpretare a pomului o dă Sf. Maxim Mărturisitorul, dar aceasta nu în 
sensul că i-ar contrazice pe părinţii dinainte, ci doar aprofundează subiectul prin 
înţelegerea duhovnicească a textului Scripturistic. După el, pomul cunoştinţei binelui şi 
răului este "zidirea celor văzute, fiindcă are raţiuni duhovniceşti care nutresc mintea, 
dar şi o putere naturală care pe de o parte desfată simţirea, iar pe de alta perverteşte 
mintea. Deci contemplată duhovniceşte ea (zidirea, adică pomul) oferă cunoştinţa 
binelui, iar luată trupeşte, oferă cunoştinţa răului. Căci celor ce se împărtăşesc de ea 
trupeşte li se face dascăl al patimilor, făcându-i să uite de cele dumnezeieşti..., de 
aceea i-a interzis poate Dumnezeu omului împărtăşirea totală din făpturi, amânând 
pentru o vreme împărtăşirea de ea, ca mai întâi, precum era drept, cunoscându-şi omul 
cauza sa şi comuniunea cu ea în har, şi prefăcând prin această comuniune nemurirea 
după har în nepătimire şi neschimbabilitate, ca unul ce a devenit deja dumnezeu prin 
îndumnezeire, să privească fără să se vatăme făpturile lui Dumnezeu şi să se primească 
cunoştinţa lor ca Dumnezeu, dar nu ca om, având după har un chip înţelept aceeaşi 
cunoştinţă a lucrurilor ca Dumnezeu, datorită prefacerii minţii şi simţirii prin 
îndumnezeire." 129 

în alt loc Sf. Maxim face o altă interpretare, privind cei doi pomi deodată, căci 
spune: "Intru cât omul a venit în existenţă din suflet mintal şi trup înzestrat cu simţuri, 
pomul vieţii e mintea sufletului în care îşi are scaunul înţelepciunea, iar pomul 
cunoştinţei binelui şi răului e simţirea trupului în care e vădit că se află mişcarea 
neraţională. Omul primind porunca dumnezeiască să nu se atingă prin experienţă cu 
fapta de această simţire, n-a păzit-o." 130 Prin această interiorizare a Raiului înăuntrul 



128 Părinţii filocalici, în contradicţie cu Decartes, identifică existenţa nu cu cugetarea raţională şi intelectuală, ci cu iubirea, 
căci spune Sf. Calist, patriarhul Constantinopolului: "Iubesc, deci exist"; (Cf. Pr. Prof. Dumitru Stăniloae, Omul şi 
Dumnezeu, în "Studii în Teologie Dogmatică Ortodoxă", Ed. Mitropoliei Olteniei, Craiova, 1991, p. 158.) 

129 Sf. Maxim Mărturisitorul, Răspunsuri către Talasie, în FR voi. III, p. 35. 
U0 Ibidem, Quest. 43, p. 162-163. 



omului, 131 Sf. Maxim vrea să spună că prin folosirea nedemnă a minţii care are în sine 
puterea de discernământ a raţiunilor lucrurilor şi cea a simţirii care "are puterea de a 
deosebi între plăcerea şi durerea trupului" - omul, învoindu-se cu mintea alege 
plăcerea respingând durerea. 132 Altfel spus, "spiritul îndemnat de simţualitate, 
consideră întâi plăcerea ca un bine, lucrul pe care îl face apoi şi spiritul prin 
nemulţumire şi lipsă de discernământ. Tocmai aceasta dă un caracter echivoc răului 
prezentându-1 când ca rău, când ca bine." 133 In faţa unui astfel de paradox şi de truc al 
mascării răului în bine şi a binelui în rău, omul stăpânit pe moment de duhul mândrii, 
nu a cerut ajutorul lui Dumnezeu şi a căzut, neajungând nici la cunoaştere, nici la viaţă. 

O a treia interpretare a pomilor din rai este cea a Cuviosului Nichita Stithatul 
care spune că pomul cunoştinţei binelui şi răului nu este alt ceva decât contemplaţia 
naturală care are ca roduri judecata şi cunoştinţa lucrurilor dumnezeieşti şi omeneşti, 
căci "prin cunoaşterea lucrurilor cunoaştem şi raţiunile proniei, iar prin judecată facem 
deosebirea clară a lucrurilor, deosebind fără greşeală ce e bun şi ce e rău, care e cauza 
făcătoare şi care e lucrul deja făcut"; iar pomul vieţii este Teologia tainică, căci "are ca 
rod dătător de viaţă şi de nemurire credinţa în Sfânta Treime, care se naşte în suflet în 
afară de orice raţiune şi simţire. Sfânta Treime nu se cunoaşte nici prin simţire, nici 
prin raţiune, ci numai prin credinţă neîndoielnică şi din inimă. Un alt rod al ei este 
înţelegerea dreptcredincioasă a întrupării Celui Unuia-Născut." 134 

în alt loc, acelaşi Cuvios Părinte spune: "Pomul vieţii este Dumnezeu, al Cărui 
lucrare este să procure viaţă şi Care dă rod bun de mâncat numai celor vrednici de 
viaţă, ca unii ce nu sunt supuşi morţii. El produce o dulceaţă negrăită celor ce se 
împărtăşesc de El şi le dăruieşte o viaţă nemuritoare. De aceea, pe drept cuvânt s-a 
numit "pomul vieţii" (Fac. 2,9) şi "tot pomul" (Fac. 2,16). Căci El este Totul, în Care 
şi prin Care e totul, iar pomul cunoştinţei binelui şi răului este deosebirea privirii şi 



131 Ideea aceasta a Sf. Maxim Mărturisitorul, porneşte, se pare, de la maxima biblică: "împărăţia lui Dumnezeu se află 
înăuntrul vostru" (Luca 17,21), având în vedere aici raiul desăvârşit, aşa cum trebuia el să devină în sufletul nostru dacă 
n-am fi căzut. 

132 Sf. Maxim Mărturisitorul, op. cit., p. 163. 

Pr. Prof. Dr. Dumitru Stăniloae, Doctrina ortodoxă şi catolică despre păcatul strămoşesc, p. 5-6. 
134 Nichita Stithatul, Vedere duhovnicească a Raiului, în FR, vol.VI, ed. cit., p.330. 



descoperirea alcătuirii firii noastre care e bună celor desăvârşiţi..., înălţându-i prin 
contemplarea şi frumuseţea ei la măreţia lucrării Făcătorului. . ." 135 

Cunoscând aceste profunde interpretări, Pr. D. Stăniloae a rămas desigur marcat 
de acest duh patristic de interpretare, iar acest lucru poate fi uşor observat din citatele 
care le dă şi le explică în Dogmatica sa. Deşi a dedicat un studiu aparte acestei 
probleme, nu le-a dat (interpretărilor) o prea mare doză de originalitate, cinstind 
locurile, aşa cum spunea Sf. Maxim Mărturisitorul, prin tăcere. Discursul teologic al 
părintelui profesor arată profunda iniţiere în aceste taine care nu puteau să i se 
descopere decât numai prin smerenie, căci "tainele se descopăr celor smeriţi" (Inţ. Isus 
Sirah 3,19) şi pot fi înţelese de noi numai în acelaşi duh de smerenie. 

Posibil ca tocmai din această cauză, a nesmereniei, să nu fi cunoscut nici Adam 
rostul pomilor sau modul de împărtăşire din ei şi de aceea a căzut, căci orice cădere 
este produsul unei auto-înălţări (Luca 18,14). Este cert că în cazul lui Adam, această 
cădere nu s-a produs simplu, ci prin intervenţia şi lucrarea directă a satanei. Totuşi 
omul, încă nestăpânit de păcat, putea relativ uşor face faţă acestei ispite dacă nu se 
mândrea. 



2) Răul şi lucrarea lui în lume 

Deşi demonologia şi învăţătura despre rău nu fac parte din antropologia 
teologică, ci este prezentată de cele mai multe ori în capitolul despre anghelologie, 
tratarea acestui subiect aici se justifică prin faptul că puterile demonice ale răului au 
lucrat la căderea omului şi se luptă şi în prezent să-1 alipească cât mai mult de lume şi 
să-1 îndepărteze de Dumnezeu. Problema aceasta nu lipseşte nici din discursul teologic 
al Pr. D. Stăniloae, chiar dacă relatările se limitează uneori la simple note şi parafrazări 
ale operelor Sfinţilor Părinţi. 



Ibidem, p. 321. 



De la bun început trebuie să facem distincţia între rău şi demoni: răul fiind o 
stare, iar demonii fiind îngerii căzuţi în acea stare pe care o susţin şi o lucrează mereu. 

In ce priveşte natura răului, el nu este "ceva", ci este mai degrabă un "minus în 
existentă", minus care creşte continuu. El este o "non-existentă sau existentă fără 

consistenţă. Nu este însă o lipsă totală a existenţei, ci o ştirbire, o slăbire esenţială a ei, 
o lipsire de ceea ce constituie cu adevărat suportul existenţei." 136 

Sf. Vasile cel Mare accentuează că răul nu este operă a lui Dumnezeu, ci o 
"înstrăinare liberă de Dumnezeu", 137 care ulterior s-a dezvoltat într-o dorinţă de 

războire împotriva Lui, iar Sf. Maxim Mărturisitorul spune că "răul este abaterea 
lucrării facultăţilor sădite în fire de la scopul lor şi mişcarea nesocotită a puterilor 
naturale spre altceva decât spre scopul lor, în urma unor judecăţi greşite." 138 Iar 
Dionisie Areopagitul spune că "originea răului şi existenţa parazitară a lui nu se află în 
putere, ci în slăbiciune", adică slăbiciunea de nu fi cu Dumnezeu. 139 

Raportând definiţiile acestea la căderea protopărinţilor, Sf. Maxim spune: "Răul 
stă în necunoaşterea celei bune a lucrurilor. Aceasta orbind mintea omenească, dar 
deschizând larg simţirea, 1-a înstrăinat pe om cu totul de cunoştinţa de Dumnezeu şi 1-a 
umplut de cunoştinţa pătimaşă a lucrurilor ce cad sub simţuri. Impărtăşindu-se deci 
omul fără măsură de aceasta numai prin simţire, asemenea dobitoacelor (Ps. 48,12), a 
părăsit frumuseţea dumnezeiască menită să-i alcătuiască podoaba spirituală." 140 

Privit dintr-un alt punct de vedere, răul nu este doar o absenţă a raţiunilor bune, 
ci şi o lipsă de unitate şi o duplicitate care se manifestă ca un fel de "complexio 
oppositorum"; iar denumirea de diavol exprimă tocmai acest lucru (Sia + Pcotax;, care 
înseamnă a despărţi în două). 

Această duplicitate o observăm şi în Sf. Evanghelie (Mc. V), când diavolul din 
omul îndrăcit se prezintă la început ca un tot unitar, iar după ce Mântuitorul îl întreabă 
"Care-ţi este numele?" (numele referindu-se aici la proprietăţile şi însuşirile naturii şi a 



136 Pr. Prof. Dr. Dumitru Stăniloae, Teologie Dogmatica Ortodoxa, voi. I, p. 311. 

Căci Dumnezeu nu este autorul răului, cap. V, trad. rom. în PSB voi. 17, Om. IX, p. 441. 

Răspunsuri către Talasie, FR voi. 3, p. 31. 

Cf. Serghei Bulgakov, Lumina neînserată, cap. II, p. 346. 

Răspunsuri către Talasie, p. 34. 

fiinţei ), diavolul îşi demască falsa unitate, înfâţişându-se deja ca o legiune de duhuri 
egocentrice. 141 

Această forţă distrugătoare şi despărţitoare de care dispune, diavolul o foloseşte 
cel mai mult în direcţia despărţirii omului de Dumnezeu şi a oamenilor între ei. "Urând 
pe Dumnezeu, satana urăşte şi pe om ca chip a lui Dumnezeu şi ar vrea ca omul să nu 
aibă nici o legătură cu Dumnezeu, să nu-L recunoască." 142 "Nu a fost creat ca duşman 
al nostru, zice Mihail Psellos, ci a devenit duşmanul nostru din pizmă. Căci văzându-se 
pe sine aruncat dintre îngeri, n-a suportat să vadă pe cel pământesc înălţându-se la 
treapta îngerilor prin înaintare", dar Dumnezeu a făcut şi din această luptă a diavolului, 
un prilej pentru noi de a ne întări în bine, cu ajutorul harului dumnezeiesc. 143 

Despre modul prin care lucrează diavolul printre oameni, ne vorbeşte cel mai 
profund Sf. Ap. Ioan (I Ioan 2,16) atunci când enumără ca principale mijloace de 
manipulare a omului: pofta trupului, pofta ochilor şi trufia vieţii, adică mândria; iar 
Mihail Psellos spune că "demonii îşi fac convorbirea cu noi în chip ascuns ca să nu 
simţim de unde ne este războiul. Ei luând de la fiinţa lor imaginativă chipuri (şi culori) 
şi forme pe care le voiesc, le introduc în sufletul şi în duhul nostru şi ne înfăţişează prin 
aceasta multe lucruri, ne sugerează sfaturi, ne arată forme, ne împrospătează amintirile 
unor plăceri, chipuri şi patimi, şi ne tulbură în stare de veghe sau somn." 144 Scopul 
acestui război care porneşte şi se lucrează atât prin trup cât şi prin minte este de aduce 
pe om la cea mai mare patimă - cea a mândriei şi a slavei deşarte din care izvorăşte 
egoismul, dar şi la gândul că noi şi lumea stăpânită de noi ar fi ultima realitate, iar 
Dumnezeu - doar o iluzie. 

Tocmai de aceea Sf. Antonie cel Mare recomandă ca arme împotriva diavolului, 
pe lângă rugăciune şi post (Mt. 17,21), însemnarea cu semnul Sfintei Cruci, pentru că 
"prin semnul crucii s-a manifestat extrema smerenie a lui Dumnezeu însuşi, opusă 



141 Cf. Pavel Florenski, Stâlpul şi temelia adevărului, trad. Emil Iordache, Iulian Friptu şi Dumitru Popescu, Ed. Polirom, 
Iaşi 1999, p. 121-122. 

142 Pr. Prof. Dr. Dumitru Stăniloae, op. cit, voi. I, p. 314. 
H3 Cf.Ibidem, p. 314. 

144 Cf. Ibidem, p. 316. 



mândriei şi golului mincinos al satanei. Când omul arată că îşi însuşeşte prin semnul 
crucii această smerenie, satana îşi vede învinsă mândria egoistă şi goală." 145 

Dacă omul s-ar fi folosit de aceste trei arme de la început, adică de post, prin 
nemâncare din pomul oprit; de rugăciune, prin contemplarea raţiunii lucrurilor, 
inclusiv a pomilor şi prin continuarea unui dialog relaţional cu Dumnezeu; de 
smerenie, prin respingerea totală a ideii de a ajunge ca Dumnezeu, recunoscându-şi 
limitele - omul n-ar fi căzut. Sau dacă s-ar fi folosit de virtutea smereniei măcar atunci 
când a fost certat de Dumnezeu şi şi-ar fi cerut iertare, Dumnezeu tot l-ar fi iertat; dar 
iată că diavolul merge atât de departe cu amăgirea, încât vrea să ne convingă de 
neputinţa întoarcerii către Dumnezeu. 



3) Călcarea poruncii şi urmările păcatului strămoşesc 

în capitolul anterior am spus şi am argumentat oarecum că starea paradisiacă a 
durat puţin, iar aceasta pentru că, prin ispita diavolului, omul a mâncat din pomul 
raiului şi neascultând cu nepostirea, a căzut din demnităţile primordiale, denaturându- 
se relaţia cu Dumnezeu şi pervertindu-se natura umană. 

Referitor la cauzele căderii, Sfinţii Părinţi aduc numeroase argumente şi 
interpretări, dintre care amintim: mândria, nepostirea, neascultarea, alipirea minţii de 
lucrurile materiale, trândăvia, nemulţumirea etc. 146 Considerăm că toate sunt valabile, 
existând chiar o legătură între ele, una din cauze fiind efectul alteia. 

In stabilirea cauzelor păcatului originar, Pr. D. Stăniloae insistă cel mai mult pe 
folosirea incorectă a libertăţii. "Omul, spune el, a căzut din imprudenţă şi din lenea de 
a face un efort, de a-şi folosi corect libertatea. Dumnezeu îl voia pe om să crească în 
libertate prin efortul propriu. Libertatea ca semn al puterii spiritului nu e numai un dar, 
ci şi un rezultat al efortului. Omul a refuzat acest efort de la început şi a căzut în robia 



Pr. Prof. Dr. Dumitru Stăniloae, Note la Sf. Atanasie cel Mare, "Viaţa Cuviosului Părintelui nostru Antonie, 28, în 
PSB voi. 15, Ed. IBMBOR, Buc. 1987, p. 214. 

146 Sfinţii Părinţi dar mai cu seamă Sf. Grigore de Nyssa, respinge teoria lui Philon din Alexandria care a fost reluată de 
părinţii alexandrini şi în parte de Fer. August in potrivit căreia păcatul originar ar fi constat în legătura trupească (înainte 
de vreme) a protopărinţilor. (Cf. Pr. Dr. Vasile Răducă , op. cit., p. 207). 



plăcerii uşoare a simţurilor... Poruncindu-i să nu mănânce din pomul simţirii fără să 
fie călăuzit de libertatea spiritului, Dumnezeu i-a poruncit de fapt să fie tare, să rămână 
liber şi să crească în spirit sau în libertate. Porunca aceasta apele ea însăşi la libertatea 
omului..." 147 

Pe plan formal (juridic), căderea constă în neascultare, dar aceasta are şi serioase 
implicaţii ontologice, căci prin neascultare omul "s-a rupt interior de Dumnezeu, din 
dialogul pozitiv cu El, acest act constituind începutul închiderii egoiste a omului în 
sine." 148 Tocmai această închidere trufaşă, spune Sf. Ioan Gură de Aur, "i-a dezgolit pe 
oameni de ajutorul cel de sus încât au ajuns să simtă că sunt goi până şi cu trupul." 149 

Prin goliciunea pe care au început s-o simtă protopărinţii noştri, Sf. Macarie 
Egipteanul vede "singurătatea şi văduvia (faţă de Mirele Ceresc), care în scurt timp 1- 
au dezorientat pe om şi au tocit înclinarea lui spre cele cereşti", 150 producând şi o 
schimbare, care la Sf. Maxim Mărturisitorul se identifică cu "coborârea minţii de pe 
planul spiritual pe cel trupesc şi unirea ei cu simţurile, căci căderea nu constă numai în 
faptul că omul lucrează exclusiv cu simţurile, ci ea are un caracter total şi însemnă o 
pervertire a modului natural de a lucra, deşi pervertirea înseamnă totodată o exagerare 
a lucrării prin simţuri şi o ridicare a acestei lucrări la rolul de conducătoare". 151 

Mistic, chipul omului căzut este reprezentat de omul aflat între tâlhari şi lăsat pe 
jumătate mort, cu trupul plin de răni, pe când acesta cobora din Ierusalim spre Ierihon 
(Luca X) şi pe care numai Hristos - Samarineanul Milostiv 1-a putut vindeca, 
purtându-1 pe „asinul" trupului Său. 152 

Păcatul a avut şi are şi acum unele repercusiuni cosmice. Acestea sunt evidente 
şi se datorează atât egoismului şi egocentrismului uman, cât şi "retragerii unor energii 
ale lui Dumnezeu din lume" pentru păcatele omului. 153 Ca rezultat, natura "din perdea 



147 Pr. Prof. Dr. Dumitru Stăniloae, Teologie Dogmatică Ortodoxă, voi. I, p.321. 
14g Ibidem, p. 321. 

149 Omilii la Facere, XVI, ed. cit., p. 183. 

150 Omilii duhovniceşti, 45, trad. rom. cit., p. 266. 

151 Pr. Prof. Dr. Dumitru Stăniloae, Cuvânt înainte la Filocalia III, ed. cit., p.14. 

152 Sf. Macarie Egipteanul, op. cit., Omil. XXX, p. 232. 

153 Dumitru Stăniloae, Trăirea lui Dumnezeu în Ortodoxie, prefaţă de Pr. Prof. Ilie Moldovan; antologie, studiu 
introductiv şi note de Sandu Frunză, Ed. Dacia, Cluj-Napoca, 1993, p. 43. 



transparentă a devenit zid opac între noi şi Dumnezeu"- idol, 154 mai ales că de acum 
înainte omul va înţelege tot mai greşit demnitatea sa de stăpân al cosmosului. 

In privinţa sentinţelor juridice divine date omului după cădere (Fac. 3,14-19), 
trebuie să menţionăm că ele au fost date în ordinea în care cei doi oameni au păcătuit: 
este pedepsită mai întâi Eva şi apoi Adam. 

"Osânda dată de Dumnezeu Evei a fost îndreptată asupra ei în calitate de femeie şi mamă, conferind, prin păcatul său, un caracter 
dureros şi chinuitor acelor lucruri care fără păcat, ar fi fost izvor de bucurie curată şi anume - căsătoria şi maternitatea. Fără a fi anulate 
în esenţa lor sfântă şi tainică, ele îşi schimbă starea (Fac. 3,16). Toate funcţiile normale ale femeii primesc pecetea durerii şi sunt 
otrăvite de plăcere. însă numai pe calea căsătoriilor cucernice s-a putut ajunge la acea Naştere care "va zdrobi capul şarpelui" (Fac. 
3,15), suferinţele sarcinii înseşi căpătând pentru femeie un caracter ispăşitor ( I Tim. 2,14-15)."i 55 Aici trebuie adăugat şi faptul că 
Maica Domnului la Naşterea lui Iisus Hristos nu a suferit durere pentru că nu a cunoscut împreunare cu plăcere, restaurând nepătimirea 
(anateia). Deci, şi din acest punct de vedere zdrobeşte ea capul şarpelui. 

"Prin osânda dată de Dumnezeu lui Adam se defineşte acea shimbare produsă în 
poziţia omului faţă de lume: el devine din rege al naturii - sclavul ei şi din artist - 
grădinar. . .Partea bună a lucrurilor este că Adam totuşi s-a smerit în faţa osândei drepte 
şi înţelepte şi a înţeles că ea nu este definitivă. Adam a înţeles că tocmai Eva, care 1-a 
tras spre moarte, ascunde în ea, ca şi mai înainte, Viaţa - pe Hristos Biruitorul morţii 
care-i va izbăvi din blestem." 156 Această sămânţă de speranţă va fi caracteristică 
oamenilor din toate timpurile şi va constitui motivul principal al religiozităţii lor, 
necătând la faptul că Dumnezeu nu se va abate de la planul Său de educare a omului şi 
prin pedeapsă. 

In omul căzut s-au produs nişte schimbări profunde atât pe plan fizic, cât şi 
metafizic. Toate acestea merită cel puţin o abordare generală. 

Particularităţile spirituale ale firii căzute a omului sunt foarte variate şi 
complexe, având totodată serioase implicaţii dogmatice şi mistico-ascetice. După cei 
mai mulţi teologi ele sunt: 



lS4 Ibidem, p. 49. 

Serghei Bulgakov, Lumina neînserată, cap. III, p. 426. 
lS6 Ibidem, p. 427-428. 

- pierderea harului sau autonomizarea omului faţă de Dumnezeu prin ruperea 
legăturii de comuniune cu El; 

- producerea unei tulburări şi slăbirea firii umane care, după Pr. D. Stăniloae, a 
dus la modificări ontologice grave, firea prefâcându-se în ceva urât. 157 Mai mult decât 
atât, omul a intrat într-un continuu regres pentru că "omul fără har nu e capabil să nu 
facă răul" 158 ; 

- pierderea armoniei lăuntrice între spirit şi simţualitate, care se caracterizează 
prin neputinţa omului de a-şi ţine simţualitatea în subordinea sa. Tot datorită acestei 
urmări, spune Sf. Grigore de Nyssa, Dumnezeu a schimbat şi modul de înmulţire al 
omului în unul asemănător animalelor. 159 

- transformarea iubirii divine jertfelnice în iubire de sine, întoarsă totdeauna 
spre sine şi spre satisfacerea sinelui; 

- alipirea de lume şi dependenţa de ea, care a dus la războirea naturii împotriva 
omului şi la robire, apoi la nerecunoaşterea omului ca stăpân al ei. 

Pe plan fizic, cele mai grave urmări ale păcatului strămoşesc, după Pr. D. 
Stăniloae, sunt: 

- îmbrăcarea omului în haine de piele care constituie materialitatea grosieră 
capabilă de a păcătui; şi 

- moartea. 

înainte de a fi îmbrăcat în "haine de piele", omul purta desigur un "veşmânt 
ţesut de Dumnezeu", 160 care constituia o împărtăşire văzută şi simţită de harul, lumina 
şi slava lui Dumnezeu, 161 dar "Dumnezeu, când a văzut că Adam şi Eva s-au arătat 
nevrednici de îmbrăcămintea aceea frumoasă şi strălucitoare, care-i împodobea şi-i 
făcea mai presus de orice nevoie trupească, i-a dezbrăcat de toată slava pe care o aveau 



Pr. Prof. Dumitru Stăniloae, Doctrina ortodoxă şi catolică despre păcatul strămoşesc, art. cit., p. 15. Frumuseţea este o 
expresie a ordinei, iar această ordine nu este posibilă în împărăţia haosului unde domneşte diavolul. Viaţa duhovnicească 
adevărată a fost numită fdocalia - iubirea de frumuseţe, prin aceasta îneţelegându-se în primul rând frumuseţea 
duhovnicească, dar fără să fie exclusă şi cea a trupului, pentru că ele sunt într-o legătură foarte strânsă. 
158 Sf. Chirii al Alexandriei, apud, Pr. Prof. Dr. Dumitru Stăniloae, art. cit., p.15. 

Despre crearea omului, cap. XVII, ed. cit., p.52. 

160 Expresia este întâlnită frecvent în imnografia ortodoxă, dar mai cu seamă în Canonul Sfântului Andrei Criteanul. 

161 Panayotis Nellas, op. cit., B, p.30. 



înainte..., dar şi-a arătat marea Lui milă faţă de ei şi i-a miluit în căderea lor; şi 
văzându-i acoperiţi de multă ruşine că nu ştiau ce să facă pentru a nu mai fi goi şi urâţi, 
le-a făcut îmbrăcăminte de piele şi i-a îmbrăcat - semn veşnic al neascultării lor. . ," 162 

Metodiu de Olimp şi Grigore de Nyssa văd în episodul hainelor de piele (Fac. 
3,21) dobândirea mortalităţii biologice (nekrotes), 163 iar Procopius de Gaza - "trecerea 
trupului de la calitatea sa cerească la cea pământească". 164 

La toate acestea venim cu concretizarea Pr. D. Stăniloae că "nici coruptibilitatea, 
nici moartea nu sunt urmare a vreunui act al lui Dumnezeu, ci rezultat exclusiv al 
faptei lui Adam... Dumnezeu ca iubire lucrează totdeauna cu iubire. Iar iubirea nu 
crează nici un rău. Robia lui Adam este urmarea naturală a înfrângerii lui Adam, 
durerea lui este rezultatul depărtării de Dumnezeu. A socoti pe Dumnezeu cauza 
durerii şi a morţii este o rătăcire esenţială, o adevărată injurie la adresa Lui." 165 Deci nu 
putem pune pe seama lui Dumnezeu nici păcatul şi nici urmările lui căci Dumnezeu 
este un "da" permanent (II Cor. 1,20), pe când păcatul este un "nu" şi un minus, o 
deviere care va schimba oarecum urcuşul rectiliniu al omului. 

a) Păcat, patimi şi afecte 

Etimologic, cuvântul "păcat" (ajiapxia) înseamnă eşec, abatere de la ţintă, iar 
echivalentul ebraic are sensul de rupere a legăturii cu Dumnezeu. 

Sf. Scriptură defineşte păcatul ca fiind "încălcarea legii" (I Ioan 3,4) şi se referă 
atât la călcarea primii porunci (legi) cât şi la încălcările ulterioare, căci aşa cum spunea 
cineva, în porunca dată omului în Rai erau concentrate toate poruncile divine, şi dacă 
ar fi ţinut-o pe prima, Dumnezeu i-ar fi dat putere să le ţină şi pe celelalte. Călcând o 
singură poruncă, omul s-a izolat de Dumnezeu refuzând iubirea, iar această auto- 
izolare, a produs desigur şi o gravă dezarmonie în fiinţa noastră care nu s-a limitat la 
primii încălcători ai poruncii, ci s-a perpetuat fiinţial la toată specia umană. 



162 Sf. Ioan Gură de Aur, Omilii la Facere, XVIII, ed. cit., p. 208-209. 

163 Cf. Panayotis Nellas, op. cit, p. 26. 

164 Cf. Henri Crouzel, Origen, p.151 

1 5 Pr. Prof. Dr. Dumitru Stăniloae, Teologie Dogmatică Ortodoxă, voi. 1, p.333 



Aprofundând această idee afirmăm că "păcatul primordial n-a dus la pierderea 
chipului dumnezeiesc, 166 ci numai a creat, prin apariţia spiritualităţii întunecate, un 
izvor spre deformare şi folosire parazitară a tot ce iradiază din adâncul iluminat de 
chipul dumnezeiesc," 167 izvor care a şters în primul rând autodeterminarea spre bine, 
făcând din păcat un demon al voinţei noastre. 168 Dintr-un anumit punct de vedere, 
păcatul constă şi din folosirea cu un scop rău al lucrurilor bune, ceea ce în limbaj 
mistico-ascetic se identifică cu amplificarea afectelor in patimi. 

Afectele ca atare nu sunt păcătoase, dar uşurează naşterea păcatului, căci 
trebuinţă de hrană şi de odihnă Adam o avea şi înainte de cădere, dar acesta nu era 
satisfăcută pătimaş. 169 Aceste afecte sunt generale şi rămân caracteristice nouă oricât 
am fi de buni. Ca dovadă, însuşi Iisus Hristos, care a luat firea omenească de după 
cădere aşa cum era ea, lăsând doar păcatul, a moştenit aceste afecte; dar în Persoana 
Sa, firea umană nu s-a învoit spre păcat fiind intr-o permanentă conlucrare cu firea 
divină. Păcatul fiind "aplecarea omului în direcţia opusă voii lui Dumnezeu", 170 nu 
putea fi săvârşit şi de Hristos, Dumnezeu-Omul; cu alte cuvinte "afectele erau 
înfrânate de fiecare dată de voia Lui divino-umană, încât nu apuca să se dezvolte sau să 
se transforme în afecte contrare firii," 171 adică în patimi. 

Numim patimile contrare firii pentru că ele "reprezintă cel mai coborât nivel la 
care poate cădea omul şi care se manifestă la început ca o sete după infinit, dar 
întoarsă într-o direcţie în care nu-şi poate afla satisfacţia. 172 Patimile, mai spune Pr. 
D. Stăniloae, sunt produsul unei porniri întortocheate a firii care pierzându-şi tendinţa 



166 Chipul doar a slăbit, dar într-atât încât dobândirea asemănării fără o "restaurare dinăuntru" a omului era imposibilă. 
Cf. Idem, Doctrina ortodoxă şi catolică despre păcatul strămoşesc, p.24 

168 Sf. Ioan Hrisostom, Explicarea Epistolei către Romani, Omilia XXX, trad. arhim. Theodosie Athanasiu, Buc. 1906, 
p.447. 

169 Pr. Prof. Dr. Dumitru Stăniloae, Iisus Hristos sau restaurarea omului, p. 178. Teologul român abordează pe larg aceste 
idei, amintind că "şi moartea exista în paradis, deşi numai ca posibilitate." Vaste comentarii la problema patimilor şi 
afectelor, părintele profesor face în Notele din Filocalia II (ed. cit., p.47 1-474) 

Ibidem, p.176. 

171 Pr. Prof. Dr. Dumitru Stăniloae, Note la Răspunsuri către Talasie, în FR voi. II, p.473. 

172 Cf. Blondei, L 'Action, II, apud, Pr. Prof. Dr. Dumitru Stăniloae, Ascetică şi mistică, cap. 11, p.65 



simplă şi rectilinie, nu merge până la capăt, ci se întoarce împotrivă, constituindu-se ca 
un nod de contraziceri care caută infinitul, dar se alege cu nimicul." 173 

Tocmai în acesta constă iraţionalitatea patimilor: în caracterul lor iluzoriu şi 
trecător. Satana însă convingându-ne că satisfacerea prin simţuri a afectelor este scopul 
suprem şi ultim al vieţii, ne abate de la adevăratul scop: spiritualizarea şi 
îndumnezeirea noastră prin Hristos în Duhul Sfânt. 

De aceea Biserica ne îndeamnă să ne luptăm cu patimile şi să le stăpânim la 
nivelul de simple afecte ireproşabile, 174 ne permiţând ca ele să ia amploarea 
distrugătoare a firii care, în ultimă instanţă, se concretizează în moartea biologică şi 
spirituală. 

b) Moartea 

Ca şi păcatul, moartea a fost acceptată liber de către om, căci "omul însuşi îşi 
alege atât viaţa cât şi moartea, dar aşa cum nu-şi dă el însuşi viaţă, tot aşa nu-şi dă nici 
moarte. El totuşi alege liber să crească în viaţa pe care i-o da Dumnezeu sau să scadă 
în ea până la moarte." 175 

Această stare a morţii, devenită oarecum firească pentru noi are atât conotaţii 
negative, cât şi pozitive. 

Din punct de vedere negativ, "moartea este o slăbire a vieţii la maximum, prin 
ieşirea din comuniunea cu Dumnezeu şi cu semenii." 176 Ea "a fost pricinuită de 
creşterea lucrării simţurilor, care la legat pe om de lumea văzută, despărţindu-1 de 
Dumnezeu ," 177 



Ascetică şi mistică, cap. 1 1, p.67. 



174 



Sf. Maxim Mărturisitorul, Răspunsuri către Talasie, 52, scolia 10, p.234. 



175 Pr. Prof. Dr. Dumitru Stăniloae, Note la Sf. Chirii al Alexandriei, "închinarea în duh şi adevăr", 25, în cartea I, trad. 
rom. în PSB vol.38, Ed. IBMBOR, Buc. 1991, p. 27. 

Idem, Chipul nemuritor al lui Dumnezeu, p. 67. 
177 Idem, Note la Răspunsuri către Talasie, 509, FR III, p.499. 

Moartea este cel mai mare vrăjmaş (duşman) al omului, care în cele din urmă va 
fi biruit (I Cor. 15,26), pentru că moartea ca atare nu există prin ea însăşi, căci "nu 
viata este fenomen al morţii ci moartea fenomen al vieţii". 178 

5 5 5 

In mod surprinzător însă, Sf. Maxim Mărturisitorul şi apoi Pr. D. Stăniloae se 
opresc asupra părţilor pozitive ale morţii şi la rostul ei benefic pentru mântuirea 
omului, mai ales atunci când se referă la cea mai nevinovată moarte - cea a lui Hristos. 

Sf. Maxim, de exemplu, spune că "moartea s-a ivit din pricina păcatului, dar 
spre desfiinţarea lui," 179 iar Pr. D. Stăniloae, continuând un gând al Sf. Chirii al 
Alexandriei spune că de fapt moartea este şi o pedeapsă, dar şi un mijloc de depăşire a 
stării de păcat; căci pentru patru motive a lăsat Dumnezeu moartea: 

1) ca să nu fie răutatea fără sfârşit pentru că altfel, duşmănia, mândria, 
lăcomia. . . ar creşte neîncetat şi la nesfârşit; 

2) dacă n-ar muri, trupurile oamenilor şi materia lumii nu s-ar corupe, iar 
oamenii n-ar îmbătrâni. Totuşi patimile lor ar fi mereu în vigoare; 

3) ca oamenii să nu rămână închişi în cunoaşterea monotonă a lumii acesteia 
(care are o limită în progresul ei, precum arată prelucrarea ei de la o generaţie 
la alta); 

4) rămânând toţi în viaţă la nesfârşit nu s-ar mai înmulţi, căci n-ar mai încăpea 
pe pământ. Spiritualitatea umană n-ar avea formele atât de bogate prin 
persoane indefinite la număr. 180 

La cele relatate mai sus trebuie să mai precizăm că moartea are un caracter 
benefic şi pentru faptul că ea "cuprinde numai partea văzută a omului fără să se atingă 
de însuşi chipul dumnezeiesc din om," 181 care la înviere va închega din nou trupul şi 
sufletul pentru vecie. 

Privită în sens larg, moartea este atât punct de despărţire a omului de semenii lui 
şi de lume, cât şi punct de o mai intensă întâlnire a omului cu Dumnezeu. Cei care au 



178 Paul Evdokimov, Iubirea nebună a lui Dumnezeu, cap. 5, trad. Teodor Baconsky, Ed. Anastasia, p.95. Deci moartea 
este un fel de existenţă parazitară (slăbită şi chinuită) a vieţii. 
Răspunsuri către Talasie, 58, FR III, p.3 16. 

180 Pr. Prof. Dr. Dumitru Stăniloae, Note la Sf. Chirii al Alexandriei, "Glafire", 17, PSB vol.39, p. 14-15. 

181 Sf. Grigore de Nyssa, Marele Cuvânt Catehetic, cap. 6, trad. Grigore Teodorescu, Ed. Sofia, 1998, p.35. 



regretat despărţirea, s-au temut de moarte, iar cei care au aşteptat întâlnirea cu 
Dumnezeu, au perceput şi trăit momentul morţii ca o adevărată binecuvântare. Tocmai 
pentru caracterul ei bivalent şi optimist Sfinţii Părinţi nu s-au ferit să vorbească despre 
moarte, dar de cele mai multe ori, învăţătura lor despre moarte a fost redată nu aparte, 
ci în scrierile şi omiliile despre înviere, cum este şi normal. 

De exemplu: Clement Alexandrinul vede moartea ca un sacrificiu agreabil adus 
lui Dumnezeu, pentru a plăti plata păcatului şi deci, este un act de cult; pentru Origen , 
moartea este un extaz, iar pentru Augustin - o răpire. 182 

Cei care au făcut însă adevărate "incursiuni" în misterul morţii, sunt părinţii 
pustiei care au ştiut ca în tot timpul vieţii lor să trăiască cu gândul la moarte (Sf. Ioan 
Scărarul), iar în momentul morţii să-şi plângă păcatele din această viaţă, mistuiţi de 
dorul vieţii celei adevărate. Ei au înţeles că "omul căzut trebuie să moară, fiindcă nu 

5 5 ' 

poate să nu moară, dar el trebuie să şi învie (în Hristos) - "acelaşi şi altul" - altul faţă 
de sine însuşi, însă conştient de identitatea sa cu cel dinainte... în această antinomie se 
unesc de fapt două condiţii ale mântuirii: necesitatea de a păstra pe omul cel dintâi, aşa 
cum este chemat el să existe şi imposibilitatea de a-1 mântui aşa cum este (a devenit în 
timp) el." 183 



182 *** Di c a onna i re rf e spiritualite, tom X, Paris, 1980, col. 1778-1779. 
Serghei Bulgakov, Lumina neînserată, cap. III, p.459. 



CAP.III 

"Răscumpăratu-ne-ai pe noi din blestemul Legii cu 
Scump Sângele Tău. . ." 

1) întruparea Cuvântului. Chenoza 

"Oamenii căzuţi din legătura harică cu Tatăl, şi-au slăbit chipul şi puterea de fii 
în ei. Refacerea definitivă a legăturii lor cu Tatăl nu se putea însă realiza, decât dacă 
Fiul însuşi, ca model suprem al lor se făcea om, luând loc înăuntrul umanităţii." 184 
Deci, Logosul Divin mânat de dragostea desăvârşită a fiinţei divine, S-a făcut om, ca 
pe om s-1 îndumnezeiască 185 şi să-i redea "frumuseţea cea dintâi." Nu exista altă cale de 
reintegrare a omului în spaţiul iubirii divine, decât prin această relaţie intimă între cele 
două firi în persoana Logosului întrupat. Mai mult decât atât, "Fiul lui Dumnezeu n-a 
venit numai în om, ca un cuprins al lui, ci S-a făcut ceea ce ne întimpină direct din 
orice semen, adică subiect omenesc de comuniune, persoană, intenţionalitate după 
comuniune, având tot suportul real al omului în înfăţişarea sa concretă, 186 dar ne 
renunţând totuşi la infinitatea şi absolutitatea Sa." 187 

"Dacă firea omenească n-ar fi fost încadrată în ipostasul Fiului, nu s-ar fi extins 
la ea calitatea filiaţiei divine (şi nici Fiul n-ar fi devenit Fiu al Tatălui şi ca om), dar 
luând firea noastră El a putut intra prin ea şi în comunicarea cu ipostasurile umane 
obişnuite, însă le-a adus nu numai întregire spirituală ce şi-o aduc ele, ci le-a actualizat 



184 Pr. Prof. Dr. Dumitru Stăniloae, Fiul lui Dumnezeu, Fiul Omului, în MMS 9-12/1980, p.736. După cum spune Emil 
Bartoş, pentru Pr. D. Stăniloae, întruparea este o parte a scopului etern a lui Dumnezeu. (Conceptul de îndumnezeire..., 
p.233). Unii teologi au afirmat chiar că Hristos S-ar fi întrupat, chiar dacă omul n-ar fi păcătuit, dar nu S-ar fi jertfit (Cf. 
Panayotis Nellas, op. cit). 

185 Această idee este întâlnită la foarte mulţi Sfinţi Părinţi, dar majoritatea patrologilor i-o atribuie Sf. Atanasie cel Mare. 

186 Pr. Prof. Dr. Dumitru Stăniloae, Iisus Hristos sau restaurarea omului, p.107. 

187 Ibidem, p.49. 

deplin relaţia filială cu Dumnezeu, iar prin aceasta şi potenţa învierii cu trupul." 188 
Mistic, această comuniune, de care vorbeşte Pr. D. Stăniloae, este posibilă şi datorită 
"înrudirii" între Dumnezeu şi om, căci "coasta lui Adam este femeia. Deci din însăşi 
coasta lui Adam, adică din femeie, Dumnezeu Cuvântul a luat trup însufleţit şi 1-a zidit 
pe acesta bărbat desăvârşit ca să se facă cu adevărat fiu al lui Adam; dar fâcându-Se 
Om şi ajungând asemenea nouă în toate afară de păcat (Evr. 4,15), numaidecât S-a 
făcut rudenie a tuturor oamenilor după trup." 189 

Prin urmare, în Persoana lui Hristos a fost recapitulată întreaga umanitate care 
chiar din momentul întrupării a început a se împărtăşi de Dumnezeirea Logosului, 190 
proces care a atins "cota maximă" în momentul învierii. Aceasta lucrare a fost posibilă 
numai pentru faptul că Hristos este Dumnezeu adevărat şi Om adevărat, adică în 
Persoana unică a lui Hristos sălăşluiesc deodată şi comunică între ele firile divină şi 
umană. 

Adevărul concis despre comunicarea însuşirilor în Persoana Mântuitorului 
Hristos şi despre efectele ei, îl dă însăşi formula dogmatică a Sinodului IV Ecumenic 
care spune: "Unul şi Acelaşi trup, de o fiinţă cu Tatăl după Dumnezeire şi de o fiinţă 
cu noi după omenitate; întru toate asemenea nouă fără de păcat; înainte de veci născut 
din Tatăl, după dumnezeire, iar în zilele de pe urmă, din Fecioara Măria, Născătoare de 
Dumnezeu, după omenitate; cunoscut în două firi în chip neamestecat (neconfundat), 
neschimbat, neîmpărţit, nedespărţit, deosebirea firilor nefiind desfiinţată nicidecum 
din cauza unirii, ci păstrându-se mai degrabă însuşirea fiecărei firi şi concurgând într-o 
Persoană şi într-un Ipostas." 191 Acest mister al comunicării însuşirilor, mai spune Pr. 
D. Stăniloae, nu este doar o simplă atribuire nominală a însuşirilor unei firi celeilalte, 
ci este o "imprimare reală a însuşirilor şi lucrărilor firilor" 192 prin care firea omenească 
se îndumnezeieşte până la măsura înomenirii firii dumnezeieşti. După cum se exprimă 



Idem, Chipul nemuritor al lui Dumnezeu, p.144. 

189 Sf. Simeon Noul Teolog, Discursuri Teologice şi Etice, XIII, ed. cit., p.385. 

190 Troparul Buneivestiri (sărbătoare în care cinstim evenimentul istoric al întrupării) începe cu cuvintele: "Astăzi este 
începutul mântuirii noastre. . ." 

191 Cf. Pr. Prof. Dr. Dumitru Stăniloae, Teologie Dogmatică Ortodoxă, voi. II, p. 25. 
192 Ibidem, voi II, p. 44. 



Sfântul Maxim Mărturisitorul, Hristos "pătimea dumnezeieşte, pentru că suferea de 
bunăvoie şi făcea minuni omeneşte pentru că nu era Dumnezeu dezvăluit... Prin 
aceasta, ca Dumnezeu mişca omenitatea, iar ca om descoperea dumnezeirea 
proprie..." 193 

Modul în care a fost asumată firea umană de ipostasul preexistent sau mai bine 
zis din veci al Fiului nu este unul simplu, pentru că Logosul nu S-a întrupat într-o 
persoană umană, ci Persoana divină a Fiului a îmbrăcat firea întreagă a umanităţii. 

Diferenţa dintre temenii care vroiau să exprime acest lucru, a dus în decursul 
timpului la apariţia multor erezii. Meritul de a clarifica definitiv această problemă 
aparţine Sf. Leonţiu de Bizanţ (sec. V), care folosindu-se de termenul £VU7tOGTaai<; a 
exprimat foarte clar existenţa nu în sine, ci în Altul a umanităţii lui Hristos, căci 
"umanitatea lui Hristos nu este anipostaziată pentru că ea exista; şi nici nu este 
ipostaziată pentru că nu există prin sine însuşi. Ea este enipostatică pentru că există în 
Logosul căruia aparţine, iar Acesta îi da putere de a exista primind-o în sine." 194 

Odată primită în Sine, firea umană intră într-un proces de refacere, spiritualizare 
şi deificare, chiar din momentul atingerii firilor "una îndumnezeind, iar alta lăsându-se 
îndumnezeită." 195 

Aceste prime consideraţii pe care tocmai le-am enunţat mai sus, l-au făcut pe 
marele teolog român D. Stăniloae să dezvolte o profundă învăţătură dogmatică în care 
antropologia este strâns legată de hristologie şi invers. Iar aceasta pentru că "antropos", 
în gândirea teologului român, îşi găseşte cauza şi scopul numai în Hristos. 

După cum remarcă şi părintele prof. Dumitru Popescu, 196 antropologia 
hristologică a Pr. D. Stăniloae este o evidentă aprofundare a teologiei Sf. Maxim 
Mărturisitorul şi prin aceasta depăşeşte sferele înguste ale hristologiei din ultimele 
secole. 



Cf. Dumitru Stăniloae, Iisus Hristos sau restaurarea omului, p.156. 

194 Adversus Nestorianos, apud, Pr. Mgd. Mircea Nişcoveanu, Hristologia Sf. Ioan Damaschin, în Ortodoxia 3 /1965, 
p.329. 

195 Sf. Grigore de Nazianz, Cuvântarea 43 la Teoafanie, apud., M. Nişcoveanu, art. cit., p.327. 
Esenţa sintezei dogmatice a Părintelui Profesor Dumitru Stăniloae, în ST. 7-8/1 983, p. 585-587. 



Pentru Pr. D. Stăniloae, Hristos n-a venit doar să ne împace cu Dumnezeu Tatăl 
sau să-I satisfacă onoarea jignită, aşa cum susţinea Scolastica, ci pentru a vindeca 
"firea noastră cea stricată prin păcat". "Dumnezeu Cel iubitor a mers cu iubirea faţă de 
oameni până la a se împărtăşi de ale noastre, ca şi noi sa ne împărtăşim de ale Lui," 
vindecându-ne. 197 

In Hristos, firea umană a fost restabilită şi vindecată nu numai prin faptul că s-a 
aflat într-o intimitate perihoretică cu divinitatea Fiului, ci şi prin faptul că pe plan 
moral, voinţa divină a disciplinat şi reorientat spre ţinta firească voinţa umană, ne 
permiţând ca afectele firii să fie dezvoltate în patimi. Şi Hristos a flămânzit (Matei 
4,2), şi Hristos a dormit (Luca 8,23), şi Hristos S-a temut de moarte (Luca 22,42), dar 
la toate aceste afecte, ajutat de firea divină, Hristos le-a dat un alt sens, al doilea Adam 
acceptând, după cum spune Sf. Irineu al Lyonului, conflictul cu satana în trupul 
primului Adam. 198 Desigur acest război a fost câştigat de Hristos, dar nu numai pentru 
Sine, ci pentru întreaga fire umană. Hristos "în care locuieşte trupeşte toată plinătatea 
dumnezeirii" (Col. 2,9) vrea să ia chip şi-năuntrul nostru (Gal. 4,19) pentru a ne deveni 
cale şi ajutor în spiritualizarea tot mai reală a umanităţii noastre şi în vederea 
transfigurării omului in mediu tot mai străveziu al dumnezeirii Sale, 199 fără ca 
umanitatea să-şi depăşească prin aceasta limitele. 

După o remarcă a Pr. D. Stăniloae, această lucrare de mântuire, cu toate 
consecinţele ei pe plan antropologic, nu s-ar fi realizat dacă Logosul Divin nu S-ar fi 
"deşertat pe Sine " (Filip. 2,7), adică nu Şi-ar fi "atenuat" oarecum slava in faţa firii 
umane neputincioase. "Fără chenoză, prăpastia dintre Dumnezeu şi om n-ar fi învinsă 
niciodată..., căci natura omenească n-ar fi putut suporta, în strânsă intimitate cu ea, 



197 Note la Numirile Dumnezeieşti ale lui Dionisie Areopagitul, 134, trad. introd. şi note: Pr. Prof. Dr. D. Stăniloae, în voi. 
"Opere complete," Ed. Paideia, 1996, p.230. 

198 Cf. PS. Irineu Bistriţeanul, op. cit, p.60; Pr. Prof. Dr. Dumitru Stăniloae, Note la Sf. Atanasie cel Mare "Viaţa 
Cuviosului Părintelui Antonie, " 4, în PSB voi. XVI, p.195. 

Dumitru Stăniloae, Iisus Hristos lumina lumii, p.71. 



natura dumnezeiască; ar fi ars, s-ar fi topit de prea marea putere a naturii 
dumnezeieşti." 200 

Sf. Apostol Pavel spune direct că prin faptul că Fiul lui Dumnezeu cel bogat S-a 
făcut sărac pentru noi, ne-am putut noi împărtăşi de bogăţia Lui (II Cor. 8,9). "Dacă nu 
S-ar fi coborât la posibilităţile noastre de primire a bogăţiei Lui, nu ne-ar fi îmbogăţit 
pe noi, ci ne-ar fi lăsat aşa cum eram sau ne-ar fi desfiinţat prin atotputernicia Sa. 
Coborârea Lui este condiţia întâlnirii cu noi la nivelul în care putem primi bogăţia Lui. 
Coborârea Lui e condiţia îndumnezeiri noastre." 201 

In limbaj liturgic, actul chenozei este exprimat deosebit de plastic în cele mai 
multe cazuri: "Cel neîncăput a încăput (în pântece)"; "Cel ce ţine toate a fost ţinut"; 
"Cel ce hrăneşte toate a fost hrănit" - toate referindu-se la aceiaşi coborâre şi deşertare 
de Sine în vederea ridicării şi transfigurării firii asumate, atât cât este posibil, fără ca 
firea umană să fie depăşită. 

2) Jertfa Răscumpărătoare 

Asumarea firii umane de către Hristos, implică inevitabil şi asumarea urmărilor 
păcatului omenesc, dar nu şi a păcatului însuşi (Evr.4,15). Adică Şi-a asumat firea 
omenească în integralitatea ei slăbită tocmai pentru a o vindeca, ispăşind cu preţul 
Sângelui Său întreg păcatul omenesc (I Petru 1,18-19). 

Acest lucru îl putea face numai Hristos pentru că "nici un om nu este în stare să 
ispăşească pentru păcatul său, iar mântuirea nu se putea obţine decât printr-o jertfă 
substitutivă a unui om curat şi capabil de o suferinţă echivalentă cu păcatul întregii 
omeniri... Iisus îndeplinea condiţiile unei astfel de fiinţe." 202 Apar totuşi câteva 
întrebări: cum a putut suferi Iisus în locul altora, sau cum s-a stabilit legătura între 



200 Idem, Iisus Hristos sau restaurarea omului, p.134. O chenoză a Sa Dumnezeu a permis încă de la crearea omului şi 
abia apoi una la întrupare, dar nici una dintre ele nu a produc vre-o schimbare în firea divină statică. 

Idem, Teologie Dogmatică Ortodoxă, voi. II, p.45. 
202 Idem, Iisus Hristos sau restaurarea omului, p.275. Această expresie nu trebuie nicidecum înţeleasă în spiritul teoriei 
satisfacţiei a lui Anselm de Canterbury, ci în sensul ispăşirii reale de care avea nevoie omenirea şi în care Jertfa nu e 
lipsită de rolul ei taumaturgic. 



suferinţa Sa şi păcatul lumii? La toate acestea ne răspunde Pr. D. Stăniloae în 
renumitul său tratat de Teologie "Iisus Hristos sau restaurarea omului." 

"Iisus Hristos nu numai pătimeşte din partea păcatelor lumii răsculate împotriva 
lui; ci şi le însuşeşte dinăuntru prin dragoste compătimitoare şi făcându-le ca ale Sale 
proprii, identifică natura Sa omenească fără păcat, cu natura păcătoasă a lui Adam... 
Această identificare este un act voluntar al Dumnezeu-Omului, în virtutea căruia El şi 
devine "Mielul lui Dumnezeu care poartă păcatul lumii. Cum se produce acest fapt de 
asumare a păcatului, aceasta este taina Dumnezeu -Omului care este singurul fără 
păcat, dar care s-a făcut pe sine vinovat şi răspunzător pentru păcatul lumii (II Cor. 
5,21)." 203 

într-adevăr, asumarea păcatului de către Logosul divin este o mare taină, de 
aceea, pentru a clarifica cât de cât problema, Pr. D. Stăniloae insistă pe antinomia: Cel 
nepăcătos a luat păcatul lumii, (iar acest lucru arată o dată în plus solidaritatea 
Hristos cu noi). "El n-a săvârşit păcate personale nici cu gândul, nici cu cuvântul, nici 
cu fapta şi nu era imprimat în natura Lui acel fond de păcat moştenit. Păcatul nu era, o 
calitate a naturii Lui, nu răsărea din ea, nu era o împreunare organică între ea şi păcat. 
II "purta", dar nu-1 "săvârşea". Era un păcat străin pe care El nu-1 sporea prin nici un 
adaos, nici măcar printr-o aprobare a celor ce l-au săvârşit. Păcatul altora n-a fost 
asimilat în natura şi în voia Sa, ca sa devină o excrescenţă activă a lor, un impuls spre 
manifestarea lui. Nu este mai puţin adevărat că Iisus nu S-a comportat, totuşi faţă de el 
ca faţă de un păcat străin. Nu era în El voia de-al face, dar era starea de spirit a celui ce 
1-a săvârşit şi regretă faptul săvârşirii. Se comporta faţă de păcatul omenirii ca unul 
care El 1-a săvârşit şi el este responsabil, El este vinovat. S-a constituit pe sine obiect 
răspunzător al păcatului, ca fapt ce s-a realizat şi se realizează prin alţii, nu subiect 
doritor de a-1 săvârşi." 204 

Numai aşa putea fi zdrobit păcatul; prin omorârea în Cel ce nu 1-a săvârşit 
niciodată şi nici nu avea tendinţa de-al săvârşi, dar care şi 1-a asumat de bunăvoie 



Cf. Serghei Bulgakov, Azneu Eomcuu, apud, Pr. Prof. Dr. Dumitru Stăniloae, Iisus Hristos sau restaurarea omului, 
p.277. 
204 Pr. Prof. Dr. Dumitru Stăniloae, op. cit., p.278. 



pentru ca tot de bunăvoie să-1 spele cu sângele Său şi să-1 pironească pe cruce (Colos. 
2,44). Prin acceptarea liberă, nu din necesitate şi nici din culpă, a jertfei de Sine, ca 
semn al iubirii smerite nesfârşite, Hristos zdrobeşte capul balaurului," adică păcatul 
prin care înghite balaurul (diavolul) înghite pe om, omorându-1. 

Concluziile pe care o trage Pr. D. Stăniloae în legătură cu răscumpărarea din 
blestemul păcatului sunt trei şi anume: 

1) Pentru păcat putea să plătească doar cineva care îşi asumă păcatul în mod 
liber fără a-1 săvârşi cu regularitate, pentru că păcatul trebuie răscumpărat prin curăţie, 
nu prin acelaşi păcat devenit oarecum firesc omului. 

2) Faptul că Dumnezeu condamnă păcatul într-o persoană care nu 1-a 
săvârşit, arată că Dumnezeu nu urăşte persoanele săvârşitoare ci doar păcatul în sine. 

3) Deşi detaşează păcatul de cei care l-au săvârşit (pentru a nu se înţelege că 
Dumnezeu urând păcatul îi urăşte şi pe păcătoşi), pentru a putea lovi păcatul, a trebuit 
să-1 lege de o persoană, cel puţin printr-o legătură exterioară. 

Prin dorinţa fermă de a fi pedepsit şi de a muri pentru păcatele omenirii "Iisus 
Hristos a împlinit la modul absolut rolul de penitent ca om", 206 iar prin moartea Sa a 
omorât moartea. Insă "El nu moare moartea Sa, ci moartea altora, căci precum a luat 
asupra Sa păcatul altora, aşa a luat şi moartea altora". "Pentru a plăti morţii tributul 
Său nu a luat din Sine, ci de la alţii ocazia aducerii jertfei; nu putea fi bolnav Domnul 
care vindeca bolile altora, nici nu putea veni o slăbire peste trupul Sau, în care El 

schimba slăbiciunile altora în putere". "Moartea lui Iisus Hristos n-a fost inevitabilă 
ca pentru orice om, ci liber acceptată odată cu păcatul. Aici nu trebuie să înţelegem 
moartea lui Iisus Hristos ca o pedeapsă, ci ca o dedare morţii pentru a o învinge în casa 



205 Ibidem, p.292. 

206 Ibidem, p.305. Pentru a enumera, pe lângă omorârea morţii şi dobândirea învierii, şi a altor efecte pozitive ale Jertfei 
răscumpărătoare a lui Hristos, vom cita dintr-o cuvântare din "Sfânta şi Marea Vineri" a Sfântului Proclu al 
Constantinopolului care doxologeşte astfel: "O patimă curăţitoare a lumii! O moarte pricinuitoare a nemuririi! O pogorâre 
la iad, punte spre învierea celor omorâţi! O miez al zilei care ai ridicat din osânda de după amiază zi! O Cruce doctoria 
pomului! O cuie care aţi pironit lumea întru cunoştinţa de Dumnezeu şi aţi scos-o de la moarte! O burete care ai uscat şi ai 
şters păcatul lumii! O trestie care scrie între cetăţenii cerului pe credincioşi şi care ai zdrobit tirania şarpelui începător al 
răutăţii !..."(PG 65), (apud, Pr. Prof Dr. Dumitru Stăniloae, Legătura interioară dintre moartea şi învierea Domnului, în 
ST 5-6/1956, p.278).Aici limbajul poetic al Sfântului Proclu exprimă exact valoarea pătimirilor lui Hristos şi implicaţiile 
soteriologice ale acestora. 

201 Ibidem, p.312-313. 



ei," ceea ce s-a şi întâmplat, căci spune Sf. Ioan Damaschin: "Moartea, înghiţind 
Corpul Domnului, s-a străpuns de dumnezeire ca de un bold... şi gustând Corpul "cel 
fără de moarte şi de viaţă făcător", însăşi a pierit şi a întors pe cei ce-i înghiţiseră mai 
înainte..." 208 

încheiem printr-o concluzie tot a Pr. D. Stăniloae, că Hristos nu poate fi cugetat 
ca răscumpărător, decât ca unul care trebuie să moară, adică ca Arhiereu al nostru (Evr. 
VIII), dar aceasta nu ca scop ultim, ci punct spre adevăratul scop - învierea. 

3) "Ieri ne-am îngropat cu Tine Hristoase, astăzi înviez împreună cu 
Tine, înviind Tu din mormânt. . . '_ 

învierea Domnului în concepţia ortodoxă, este precedată mai întâi de coborârea 
Mântuitorului în iad şi de lucrarea Lui eliberatoare. Aceasta ţine deja de demnitatea 
împărătească a Mântuitorului Hristos. Această coborâre în iad are profunde 
semnificaţii şi se bazează scripturistic pe a Ii-a Epistolă Sobornicească a Sf. Ap. Petru 
(cap. III 18-19 şi cap. IV, 6). 

învăţătura ortodoxă a dezvoltat o profundă învăţătură în legătură cu acesta etapă 
a mântuirii mai ales prin imnografia Triodului şi Penticostarului, dar şi prin iconografie 
căci Ortodoxia nu a reprezentat învierea alt fel decât prin coborârea şi ridicarea 
(avaaxaan;) Mântuitorului din iad. Noi vom trata doar punctul de vedere al Pr. D. 
Stăniloae în legătură cu această problemă. 

Profund ancorat în textul Scripturii şi cel al imnografiei ortodoxe, Pr. D. 
Stăniloae dezvoltă vestitul irmos al Odei a VI din Canonul învierii: "Pogorâtu-Te-ai 
întru cele mai de jos al pământului (în iad) şi ai sfărâmat porţile cele veşnice care 
ţineau pe cei legaţi Hristoase. Dar a treia zi ca şi Ioana din chit, ai înviat din 
mormânt." 210 Această coborâre a avut loc (în timp) aşa cum se ştie, sâmbăta - între 



208 Sfântul Ioan Damaschin, Dogmatica, cartea III, cap. 27, ed. cit., p. 144-145. 

209 Idem, Canonul învierii, Oda III, în "Penticostar", Ed. IBMBOR, Buc. 1988, p.18. 

210 Ibidem, Oda VI, p.20. Tot în limbaj poetic, teologul Paul Evdokimov spune că "în noaptea Paştilor porţile iadului au 
devenit poartă a Bisericii şi deci a împărăţiei". (Iubirea nebună a lui Dumnezeu, cap.V, p. 110). 

Vinerea Patimilor şi Duminica învierii, sau mai corect începând din clipa morţii 
(vineri) până în clipa învierii (duminică), adică trei zile ca şi Ioana în pântecele chitului 
(Matei 12,40), ziua sâmbetei fiind în cazul acesta o zi a lucrării mântuirii (nu una de 
odihnă). 

Iisus Hristos a lucrat în ziua sâmbetei în Iad, spune Pr. D. Stăniloae, "zdrobind 
puterea acestui sfârşit la care apusese creaţiunea, dar mai ales omul, prin despărţirea de 
Dumnezeu. Sâmbăta nu mai era o odihna a lui Dumnezeu, mulţumit de lumea pe care o 
terminase de creat, ci anularea sfârşitului la care ajunsese prin păcat, ca să arate un nou 
început, un început al vieţii veşnice al aceleiaşi creaţii, care va începe cu o nouă zi 
întâi, sau cu ziua a opta fără sfârşit. Trebuie să se arate o întrerupere între creaţia 
ajunsă la eşecul morţii şi creaţia înmormântată. . ," 211 

Petrecerea în Iad a Mântuitorului însă, nu este ca a celorlalţi oameni, ci este una 
eliberatoare. Hristos s-a dus în iad nu ca un învins, ci Ca un învingător, Ca un 
Dumnezeu. El n-a intrat în iad ca să guste din starea unei existenţe chinuite fără de 
Dumnezeu şi fără comuniune, dar fiind însuşi Dumnezeu a depăşit înăuntrul Său iadul 
şi a rămas deasupra lui biruindu-1. Această biruinţă este dată de însăşi prezenţa lui 
Dumnezeu acolo şi nu numai pentru o clipă, ci chiar mai mult, căci spune Pr. D. 
Stăniloae: "Apropierea Sa de sufletele chinuite n-a fost numai de o clipă, ci a stăruit 
printre ele pentru stabilirea unei depline comuniuni între El sufletele capabile de ea, 
adică pentru deplina scoatere a lor din iad şi consolidare în rai. Trebuia să dea şi acelor 
suflete bucuria de a sta în preajma Lui şi de a se îndulci cu privirea Lui măcar trei zile, 

pentru ca din amintirea acestei bucurii să se alimenteze până la judecata din urmă." 

Trecerea Mântuitorului prin iad are ca al doilea efect (pe lângă bucuria prezenţei 
Lui acolo) şi aducerea marii bucurii a învierii, căci aşa cum sugerează unele imne 
liturgice, vestea învierii a fost adusă mai întâi acolo căci ei aveau mai mare nevoie de 
această noutate. 



211 Pr. Prof. Dr. Dumitru Stăniloae, Chipul evanghelic al lui Iisus Hristos, cap. XVIII, Ed. Mitropolitană, Sibiu, 1991, 
p.258. Sâmbăta a rămas pentru Biserică ziua morţilor, zi în care Dumnezeu lucrează pentru cei care nu mai pot face nimic 
pentru mântuirea lor. 

Idem, Iisus Hristos sau restaurarea omului, p.335. 
2n Ibidem, p.338. 



In ce priveşte învierea Domnului, afirmăm două adevăruri şi anume: 

a) întruparea şi Jertfa Mântuitorului Hristos fără înviere nu au nici un rost, ci 
sunt o absurditate şi un non sens. 

b) Hristos a înviat pentru a ne da şi nouă putinţa de a învia. Dacă noi n-am fi 
dobândit această posibilitate prin învierea lui Hristos, toate celelalte acte mântuitoare, 
inclusiv întruparea şi moartea nu ar fi avut nici un efect, pentru că în cazul acela 
Hristos S-ar fi arătat numai ca Profet (nu şi ca Arhiereu şi împărat) şi chiar El S-ar fi 
manifestat ca un învins al puterilor satanei. 

Pentru a înţelege mai bine învăţătura ortodoxă despre înviere, vom da definiţia 
Sfântului Maxim Mărturisitorul apoi dezvoltarea şi aprofundarea acesteia de către Pr. 
D. Stăniloae. 

Aşadar, "învierea este refacerea firii în aşa fel că aceasta întrece starea ei din 
Paradis. Superioritatea constă în general în neschimbabilitatea universală a tuturor, iar 
în special în negrăita îndumnezeire după har a sfinţilor." 214 

Reieşind din această definiţie, Pr. D. Stăniloae a dezvoltat o învăţătură extrem de 
profundă care se referă în general atât la refacerea firii umane şi chiar a întregii creaţii, 
cât şi la transformarea şi spiritualizarea trupului (uman) după înviere. 

Refacerea firii umane prin învierea lui Hristos se referă în primul rând la 
revenirea în starea ce dintâi a primului Adam. Folosind terminologia şi teologia Sf. Ap. 
Pavel (Rom. V; I Cor. XV), Pr. D. Stăniloae afirmă că Iisus a parcurs drumul pe care 
trebuia să-1 parcurgă Adam: de la posibilitatea de a muri, la imortalitatea efectivă şi 

spiritualizarea deplină a firii. Acest adevăr se bazează pe ceea ce spunea Sfântul 
Pavel corintenilor: "Aşa este învierea morţilor: Se seamănă trupul întru stricăciune, 
înviază întru nestricăciune; se seamănă întru necinste, înviază întru slavă; se seamănă 
întru slăbiciune, înviază întru putere; se seamănă trup firesc, înviază trup 
duhovnicesc... "(I Cor. 15,42 - 44). 



214 Sfântul Maxim Mărturisitorul, Răspunsuri către Talasie, 54, ed. cit., p.260. 
Iisus Hristos sau restaurarea omului, p.345. 



Când Sf. Pavel enumără aceste calităţi ale trupului după înviere, nu le referă 
numai la trupul înviat a lui Hristos, ci şi la trupurile celor morţi care vor învia (sau a 
celor vii care se vor schimba - 1 Cor. 15,51) atunci când va veni Mântuitorul Hristos 
pentru a judeca vii şi morţii. Totuşi nu toate calităţile se referă la toţi oamenii, căci 
păcătoşii nu vor avea parte nici de slavă, nici de putere, ci numai sfinţii. 216 

Atunci (după înviere) trupul drepţilor "nu va mai fi un zid despărţitor al omului 
în faţa altuia, ci un transparent luminos şi un mijloc de comunicare neîmpiedicată. 
Trupul care constituie pereţii sufletului, va fi cu totul străveziu, fiind copleşit de 
lumina sufletului din el. Sufletul fiecăruia se va comunica deplin altora, fără să se 

confunde cu al lor, şi va iradia departe." Deşi material, trupul se va spiritualiza şi 
îndumnezei "fără să înceteze a fi materie şi aceasta pentru că omul întreg se 
îndumnezeieşte. Anume acest trup îndumnezeit, spune Pr. D. Stăniloae, îi va da omului 
o cunoaştere dumnezeiască, asemenea îngerilor, printr-o experienţă directă şi 
reală..." 218 învierea este deci şi o comunicare prin participare la Cel prin care vine 
învierea. 

Ceea ce mai trebuie accentuat în legătură cu învierea Domnului şi prin El şi a 
noastră, este că odată cu această depăşire a morţii şi transfigurare a naturii umane, 
întreaga natură a fost restaurată şi a intrat într-un proces de spiritualizare, căci spune 
Metodiu de Olimp: "Sculându-ne noi şi scuturând mortalitatea trupului, eliberându-ne 

de păcat, întreaga zidire s-a eliberat de nestricăciune..." Această învăţătură se 
bazează de fapt, pe ceea ce spunea Sf. Ap. Pavel atunci când sublinia clar suspinul şi 
durerea creaţiei înainte de învierea lui Hristos (Rom. 8,22), după care prin Duhul, " 
orice zidire bine alcătuită creşte ca să ajungă un locaş sfânt în Domnul" (Ef. 2,21), la 
fel ca şi omul prin Botez. 



216 Marc-Antoine Costa de Beaurgard şi Dumitru Stăniloae, Mica dogmatică vorbită. Dialoguri la Cernica, cap. III, trad. 
rom., Ed. Deisis, Sibiu, 2000, p.59. 

217 Pr. Prof. Dr. Dumitru Stăniloae, Chipul nemuritor al lui Dumnezeu, p. .87 '. 
lxi Ibidem, p.374. 

219 Cf. Idem, Teologie Dogmatică Ortodoxă, voi. III, p.258. referitor la această problemă am mai putea cita şi pe părintele 
prof. Ioan G. Coman care spune că "învierea este concluzia întregii creaţii" {Probleme de filozofie şi literatură patristică, 
p.89), adică, spiritualizarea obţinută prin înviere este însuşi scopul la care trebuia să ajungă creaţia. O referire liturgică 
serioasă la "învierea (transfigurarea) cosmosului" prin învierea lui Hristos este un tropar din Canonul Paştilor care spune: 
"Astăzi toate s-au umplut de lumină şi cerul şi pământul şi cele de dedesubt..." (Oda III). 



4) Botezul - moarte a omului vechi şi înviere a celui nou 

Hristos odată înviat, nu impune nimănui trăirea în duh a morţii şi învierii Lui şi 
nici asumarea lor ca biruinţă asupra păcatului şi a morţii, ci doreşte ca fiecare să-şi 
însuşească această stare înviată a firii în mod liber şi personal prin Botez. Botezul 
tocmai acesta însemnă: "a muri păcatul şi a trăi în Hristos" (Rom. 6,1 1). El este înnoire 
a vieţii (Rom. 6,4), curăţire a păcatelor (Rom. 6,7), dar şi încredinţare că "dacă am 
murit împreună cu Hristos (prin Botez), vom şi vieţui împreună cu El"(Rom. 6,8) şi 
"vom fi părtaşi ai învierii Lui"(Rom. 6,5). 

Botezul este aşadar, moarte a omului vechi şi înviere a celui nou, omul însuşi 
fiind "preotul morţii sale," 220 iar Botezul fiind "mica înviere," 221 adică învierea 
lăuntrică, ca potentă a celeilalte învieri care va fi una real transfiguratoare. 

Despre această lucrare lăuntrică a botezului Pr. D. Stăniloae spune: "Hristos se 
ascunde într-o Chenoză supremă la Botez în noi 222 şi-Şi manifestă eficienţa la început 
acoperită, pe urmă tot mai vădită în strădania noastră de a îndeplini poruncile; învie 
în noi când am ajuns la starea de nepătimire, se schimbă la faţă când ajungem vrednici 
de a vedea lumina dumnezeiască. Pătruns în chip ascuns la Botez, El este forţa 
eficientă care călăuzeşte şi împuterniceşte întregul urcuş, de-a lungul căruia devine tot 
mai transparent în noi, prin îndumnezeirea noastră treptată fâcându-ne asemenea 
Lui..." 223 

Acest adevăr este într-o perfectă concordanţă cu ceea ce spunea în secolul XIV 
teologul grec Nicolae Cabasila că "prin Botez Chipul lui Dumnezeu se întipăreşte mai 
bine în suflet, iar statura omului se face şi mai întocmai după modelul 
Dumnezeiesc . . . " 224 



220 Paul Evdokimov, Rugul aprins, trad. diac. prof. Teodor V. Damşa, Ed. Mitropoliei Banatului, Timişoara, 1994, p.l 17. 
221 Ibidem, p.118. 

222 în text, Pr. D. Stăniloae foloseşte pronumele la persoana I, singular: "în mine". 

223 Dumitru Stăniloae, Ascetica şi mistica, cap. 29, ed. cit., p.209. 

224 Despre viaţa în Hristos, cap. II, trad. pr. prof. Teodor Bodogae, Ed. IBMBOR, Buc. 1997, p.158. 

Tocmai ca urmare a acestor schimbări şi transformări în natura umană, se poate 
vorbi în teologia patristică răsăriteană despre roade spirituale ale Botezului şi despre o 
mistagogie a Botezului. 

După acelaşi Nicolae Cabasila, roadele botezului sunt acestea: "ştergerea 
păcatelor, împăcarea omului cu Dumnezeu, sălăşluirea lui Dumnezeu în om, 
deschiderea ochilor sufletului în faţa razei celei dumnezeieşti sau într-un cuvânt, 
orânduirea vieţii în aşa fel încât să privească numai spre viaţa viitoare. . ." 22 

Mult mai profundă este însă mistagogia Botezului în sensul că ea arată şi modul 
în care s-a ajuns ca omul să beneficieze de aceste roade spirituale ale lui. "Apa 
botezului nimiceşte viaţa dintâi, ca să nască din nou alta mai bună; sugrumă pe omul 
cel vechi şi dă viaţă celui nou, căci scufundându-se în apă, omul îşi pierde urma şi lasă 
să se înţeleagă că s-a lipsit de viaţa din aer. Când pete câteva clipe se ridică iarăşi la 
suprafaţa apei ajungând la lumină, înseamnă că doreşte fierbinte o altă viaţă, iar după 
ce o dobândeşte trăieşte numai pentru ea," 226 făcând din acest dar şi o datorie. 227 Iar Pr. 
D. Stăniloae spune despre această Taină că ea "se numea la începutul creştinismului 
luminare. Căci unirea cu Hristos cel răstignit şi înviat la pus pe drumul plin de sens 
spre veşnica viaţă fericită, scoţându-1 din întunericul unei vieţi fără sens. Se mai numea 
şi desăvârşire pentru că îl scotea din viaţa în care nu se străduia pentru o desăvârşire 
după pilda lui Hristos." 228 

Din punct de vedere mistico-ascetic apare totuşi o întrebare în legătură cu 
efectele Botezului şi anume: de ce omul păcătuieşte şi după Botez şi de ce este ispitit în 
continuare de puterea diavolului? 

Marcu Ascetul pune această problemă pe seama libertăţii noastre, căci, spune el, 
"nu vre-o rămăşiţă a păcatului lucrează în noi răul de după Botez (pentru că acesta dă 
dezlegare deplină), ci noi înşine ne înfâşurăm cu voia liberă în legăturile care au fost 



225 Ibidem, cap. II, p.93. 
226 Ibidem, p.57-58. 

27 Pr. Prof. Dr. Dumitru Stăniloae, Teologie Dogmatică Ortodoxă, voi. III, p.33. Teologul român mai accentuează aici că 
dacă darul Botezului nu este dezvoltat şi valorificat prin virtuţi, sufletul omenesc se face sălaş al şi mai multor demoni 
decât înainte de Botez şi greu se va mântui. 

Idem, Note la Ierarhia Bisericească (Dionisie Areopagitul), în voi. "Opere Complete", p.123. 



dezlegate prin împlinirea poruncilor. Căci gândul care zăboveşte în jurul vre-o unei 
plăceri nu e un semn al păcatului rămas, ci al unei împătimiri libere. . ." La aceasta ne 
îndeamnă desigur şi diavolul, dar cu mai puţină putere căci fiind alungat prin botez 
afară din suflet lucrează doar din afara lui. 

La sfârşitul acestor aprofundări de idei privind omorârea omului vechi şi 
învierea celui nou prin botez, se impune şi specificarea că Botezul are o profundă 
semnificaţie cosmică. Prin Botez, spune Pr. D. Stăniloae, "materia este readusă la 
mobilitatea ei duhovnicească şi redevine mediu transparent al Duhului Creator, liber, 
mereu nou în actele Sale. In acest sens, apa botezului este în chip ascuns materia 
veacului viitor care va purta în el pe Fiul ca ipostas străveziu şi pe Duhul cu energiile 
lui de viaţă făcătoare şi mereu noi." 231 



229 Despre Botez, în FR voi. I, ed.cit, p.283. 

230 Diadoh al Foticeii, Cuvânt ascetic, cap. 77, în FR voi. I, p. 369-370. 

231 Pr. Prof. Dr. Dumitru Stăniloae, Teologie Dogmatică Ortodoxă, voi. III, p.27. 



PARTEA A DOUA 

OMUL - FIINŢĂ TEOLOGICĂ. 

VIZIUNEA MISTICO-ANTROPOLOGICĂ A 

PĂRINTELUI PROFESOR DUMITRU STĂNILOAE 



CARI 

"Voia lui Dumnezeu aceasta este, sfinţirea noastră" 

(I. Tes. 4,3) 

După ce în cele trei capitole ale primei părţi am tratat problemele generale ale 
antropologiei ortodoxe, pornind de la Sfinţii Părinţi, scriitori şi teologi ai Bisericii şi 
concluzionând cu punctul de vedere al Pr. D. Stăniloae, în partea a doua a lucrării de 
faţă ne-am propus să tratăm numai problemele specifice (şi inedite într-un anumit fel) 
antropologiei pe care a dezvoltat-o dea lungul timpului marele teolog român. Tratarea 
ce urmează nu este nici pe de parte exhaustivă, dar reprezintă totuşi o noutate în sensul 
că aprofundează noi probleme cum ar fi cea a "înfierii", a apofatismului antropologic, 
a raportului: om - cosmos, probleme care până acum (credem), nu au fost abordate pe 
măsura importanţei lor. Suntem datori să acordăm o importanţă foarte mare şi 
problemei persoanei, întrucât acest concept este predominant în teologia părintelui 
profesor D. Stăniloae. In toată această abordare vom face şi profunde incursiuni în 
spiritualitatea filocalică şi mai ales a Sf. Maxim Mărturisitorul, din care (considerăm 
că) Pr. D. Stăniloae s-a inspirat cel mai mult. 



1) Purificarea de patimi ca expresii ale egoismului şl integrarea 
omului în spaţiul comunitar al Bisericii prin Euharistie 



Omul, deşi îşi asumă şi-şi personalizează efectele restauratoare ale Jertfei şi 
învierii lui Hristos prin Botez, nu ajunge o fiinţă absolut incapabilă de a săvârşi 
păcatul, ci doar i se dă puterea şi cunoaşterea necesară pentru al învinge. El rămâne o 
fiinţă care-şi "consumă existenţa sa între dor şi uitare" 232 şi de multe ori, mânat de un 
dor ontologic după absolut, dă greş, se abate de la ţintă şi merge spre o altă ţintă cu o 
mai vădită înclinare spre materialul palpabil. După părerea Fericitului Augustin, acesta 
se întâmplă mai ales pentru faptul că omul nu-şi mai cercetează adâncul fiinţei sale 
pentru al găsi pe Dumnezeu acolo, ci percepe totul doar la nivelul simţual, în 
existenţă şi în loc să vadă cauza şi scopul lucrurilor, îşi amăgeşte voinţa şi libertatea 
prin alipirea de forma exterioară şi de dulceaţa trecătoare a lucrurilor. In limbaj 
mistico-ascetic această tendinţă a omului este satisfacerea afectelor ireproşabile care 
nefiind disciplinate prin asceză, ajung să devină patimi. 

Patimile, după părerea Pr. D. Stăniloae, reprezintă "cel mai coborât nivel la care 
ajunge fiinţa omenească...", iar Blondei spune că ele reprezintă "setea după infinit a 
omului întoarsă într-o direcţie în care nu-şi poate avea satisfacţia." 235 

Interpretând această definiţie inedită, Pr. D. Stăniloae afirmă că "setea infinită a 
patimii în sine se explică prin faptul că ea manifestă tendinţa omului după infinit, 
întoarsă însă de la autenticul infinit care este de ordin spiritual, spre lume care dă 



Sandu Frunză, O antropologie mistică. Introducere în gândirea Pr. D. Stăniloae, Ed. Omniscop, 1996, p.71. 
33 Pentru a exemplifica, vom cita din Cartea X a Mărturisirilor Fericitului Augustin: "Târziu Te-am iubit Frumuseţe atât 
de veche şi atât de nouă; târziu Te-am iubit. Şi iată Tu erai înăuntrul meu, şi eu eram în afară şi acolo Te căutam şi 
dădeam năvală eu cel urât, în aceste lucruri frumoase pe care Tu le-ai făcut. Tu erai cu mine, şi eu nu eram cu Tine. Mă 
ţineau departe de Tine acele lucruri care dacă nu ar fi în Tine, nu ar exista. Mai-ai chemat şi mai-ai strigat şi ai rupt 
surzenia mea, ai strălucit şi ai alungat orbirea mea, Tu ai răspândit mireasma şi am respirat şi suspin după Tine; Te-am 
gustat şi mi-e foame şi sete, mai-ai atins şi ard de dorinţă după pacea Ta..." (cap. 27, ed. cit., p. 305-306). 

234 Această idee este aprofundată cel mai mult de Sfântul Maxim Mărturisitorul în Răspunsuri către Talasie, (FR voi. III) 
şi apoi a fost preluată şi interpretată şi de Pr. D. Stăniloae în tratatul său de Ascetică şi mistică. 

235 L Action, II, apud, Dumitru Stăniloae, Ascetica şi mistica, cap.l 1, p.65. 



numai impresia infinitului. Omul fără să fie el însuşi infinitul, este capabil de infinit şi 
tocmai de aceea este capabil de Dumnezeu, adevăratul şi singurul infinit. Este capabil 
de infinit, nu în sensul că ar putea să-1 absoarbă în fiinţa lui, căci atunci însăşi fiinţa 
umană ar deveni infinită, sau ar fi virtual infinită, ci în sensul că poate fi anexată 
infinitului; poate trăi într-o continuă comunicare cu el, într-o participare la el. Dar 
omul n-a voit să se mulţumească cu această încopciere la infinit ca anexă a lui, ci a voit 
să devină el însuşi centru infinităţii... In loc să-şi astâmpere setea de infinit căutând 
infinitul în ceva afară de sine, prin gravitarea spre un centru căruia să i se subordoneze, 
(omul) a căutat să adune toate în jurul său, ca şi în jurul unui centru." 236 

Consecinţele acestor căutări iluzorii, spune Pr. D. Stăniloae, nu sunt numai 
negăsirea infinitului adevărat şi încercarea de-al găsi în sine şi prin sine, ci şi 
închiderea egoistă în sine, închidere care însă nu unifică firea umană, ci o divizează şi 
o abate de la drumul ei firesc. Patimile spune acelaşi teolog, "închid pe om în mod 
egoist în mândria proprie, în pretenţia că n-are altceva de cunoscut decât o natură fizică 
şi biologică supusă unor legi ale repetiţiei, care, ca atare, este şi singura posibilă de a fi 
cunoscute de către om, fără comunicarea cu Dumnezeu..." "Această preocupare 
îngustă însă, este una cu moartea lui, care nu este o dispariţie totală, ci o veşnică lipsă 
de reală noutate care în final duce la o închidere şi la o însingurare totală. . ." 

în aceeaşi ordine de idei, patimile sunt păcate devenite "stări de existenţă" şi în 
concepţia lui Pavel Florenski acestea înseamnă "a nu dori să ieşi din starea de 
identitate cu sine, din identitatea "eu=eu" sau, mai precis "Eu!". Afirmarea sinelui ca 
sine, fără relaţia cu altul, adică cu Dumnezeu şi cu făptura întreagă; concentrarea 
asupra sinelui, fără ieşirea din sine. . . Toate păcatele particulare, spune el, nu sunt decât 
variante ale aceleiaşi manifestări ale egocentrismului aseităţii. Cu alte cuvinte, păcatele 
şi patimile sunt forţe de conservare ale sinelui ca sine, care transformă persoana într-un 



236 Dumitru Stăniloae, op. cit., p. 66-67. 

Idem, Chipul nemuritor al lui Dumnezeu, p. 1 0. 
Ibidem, p.10. 



"auto-idol". Prin urmare ele sunt zidul pe care eu-ul îl pune între sine şi realitate, 
scoarţa care creşte din inimă. Ele sunt o non transparenţă, beznă, ceaţă. . ." 

Dar efectele negative ale acestui egoism al patimilor nu se limitează numai la 
separarea de Dumnezeu (prin auto-izolare), ci au ca al doilea efect împărţirea şi 
dezintegrarea directă a firii omeneşti, 240 căci aşa cum spunea Pr. D. Stăniloae undeva: 
"prin patimi omul se războieşte cu sine însuşi." Aceasta mai ales pentru puterea 
stăpânitoare şi robitoare a lor căci "patimile slăbesc şi moleşesc până la descompunere 
persoanele şi atunci omul nu mai este stăpân pe sine" 241 : având impresia că stăpâneşte 
averi este stăpânit de ele prin neputinţa de a se dezlipi de ele; având impresia că este 
liber din punct de vedere conjugal, este robit de dorinţa de femei (sau de bărbaţi) şi 
având impresia că este cel mai mare dintre toţi, este cel mai mic (Luca 18,14). 

Din punct de vedere spiritual, patimile se biruie prin asceză care pe lângă latura 
practică de disciplinare a trupului şi a voinţei, are şi un profund sens teologic. Acest 
sens profund este ascuns în Taina Crucii ca semn al iubirii jertfelnice ne egoiste, 242 dar 
şi în Taina Morţii şi a învierii, pentru că..., spune Pr. D. Stăniloae, asceza este 
participarea noastră la moartea şi învierea Domnului, prin care dobândim pe însuşi 
Hristos ca persoană pentru a putea practica virtuţile şi pentru a ne lupta împotriva 
omului vechi (pătimaş). Rezultatul acestei lupte este o stare de nepătimire care nu 
este de fapt o transcedere a firii până la totala nepătimire ci doar "o stare paşnică a 
sufletului, care face ca sufletul să se mişte cu anevoie spre răutate." 244 

Această luptă ascetică aşa cum mărturiseşte întreaga spiritualitate ortodoxă, nu 
poate fi dusă decât în spaţiul comunitar al Bisericii, adică în şi prin Biserică. 
Comunitarismul eclesiastic în cazul acesta este tocmai opusul egoismului pătimaş. Dar 
comunitarismul nu învinge numai prin aceasta, ci şi prin puterea harică a Bisericii - 



239 Stâlpul şi temelia adevărului, trad. rom. cit., Ed. Polirom, Iaşi, 1 999, p. 1 1 8. 

VI. Lossky, Teologia mistică a Bisericii de Răsărit, p.l 10. 
241 Pr. Prof. Dr. Dumitru Stăniloae, Note la Sfântul Simeon Noul Teolog, "Imnele iubirii", nota 120, în "Studii de 
Teologie Dogmatică Ortodoxă," Craiova, 1991, p.266. 

Idem, Note le Sfântul Chirii al Alexandriei, "Glafire ", în PSB 39, p.9; şi în Note la Viaţa Sfântului Antonie cel Mare 
(Sfântul Atanasie cel Mare), în PSB 16, p.214. 

Idem, Ascetica şi mistica, cap. 6, p.43. 
244 Sfântul Maxim Mărturisitorul, 400 capete despre dragoste, suta I, cap. 36, în FR vol.II, p.66. 



Trupul lui Hristos (Epistola către Efeseni). Omul care trăieşte în comuniune cu ceilalţi 
oameni prin Biserică, se împlineşte de fapt ca om, se umanizează şi vieţuind corect în 
acest spaţiu comunitar şi sacramental, nu va putea uşor cădea pradă egoismului 
patimilor şi se va menţine într-un echilibru spiritual de care omul are nevoie pentru a 
se menţine ca persoană. Tot în acelaşi spaţiu eclesial omul se afirmă cel mai mult ca 
fiinţă universală (cosmică, ecumenică), dar şi ca fiinţă euharistică. 

Numai în Biserică îl găsim pe Hristos Mântuitorul şi surpătorul morţii noastre 
(spirituale şi trupeşti), numai Ea (Biserica) este câmpul de acţiune al energiei harului 
ce ţâşneşte din Hristos, "deplina extindere a lui Hristos în oameni şi laborator în care 

se realizează treptat asimilarea oamenilor cu Hristos cel înviat" . Numai prin Biserică 
ne putem împărtăşi de harul sfmţitor al lui Dumnezeu, numai prin Ea dobândim darul 
înfierii prin Fiul în Duhul 246 şi numai prin Ea devenim mădulare ale Trupului Tainic al 
lui Hristos. 

Toate aceste daruri care le găsim numai în Biserică, nu ni se pot împărtăşi însă 
printr-o participare formală la trupul Bisericii, ci este nevoie şi de una relaţională şi 
efectivă cu însuşi Capul Bisericii - Hristos. Iar această relaţie nu se poate stabili decât 
prin împărtăşirea directă cu El prin Euharistie, căci "Euharistia este Hristos şi Biserica 

9 Al 

concentrată în El." 

"In Euharistie este concentrată toată mântuirea noastră, ea fiind şi singurul mod 
de a ne-o însuşi personal. Euharistia unindu-ne cu Hristos, ne face asemenea Lui, 
imprimând şi în noi starea capabila de jertfă, puterea învierii şi a slavei veşnice" 248 . Ea 
"regenerează mereu puterea omului de a se dărui lui Dumnezeu" 249 , fiind "singurul 

antidot împotriva păcatului" . "Euharistia, spune Pr. D. Stăniloae, este cea care 
sădeşte în noi puterea pentru a preda total existenţa noastră lui Dumnezeu, spre a o 



2 5 Pr. Prof. Dr. Dumitru Stăniloae, Sinteză eclesiologică, în ST 5-6/1955, p.262. 

246 Ibidem, p.279-289. 

247 Idem, Teologia Euharistiei, în Ortodoxia 3/1969, p.358. 

1A% Ibidem, p.344. 

249 Sandu Frunză, op. cit., p.63. 

250 Nicolae Cabasila, Despre viaţa în Hristos, cap. IV, p.144. 

primi umplută de viaţa Lui eternă" , ea întipăreşte în noi starea de dăruire de sine 
pentru că îl comunică pe Cel ce "pururea se jertfeşte". 

Interpretând pe Dionisie Areopagitul, Pr. D. Stăniloae mai afirmă că Euharistia 
cuprinde concentrat toate celelalte Taine (fără să le excludă). "De aceea Liturghia se 
mai numeşte adeseori Sinaxă, nu numai că uneşte tot poporul ce ţine de un locaş 
bisericesc, ci şi pentru că uneşte în Ea tot ce s-a dat prin celelalte Taine şi că uneşte 
cel mai deplin pe fiecare credincios şi pe toţi în Dumnezeu Cel Unul şi infinit în 

iubire" . Intr-un cuvânt ea este "recapitularea întregii teologii" , deci singurul 
mijloc al înfierii noastre şi al participării la viaţa Sfintei Treimi. 



5) Viaţa în Hristos şi dobândirea Duhului Sfânt prin "înfiere" 

a) Omul ca fiinţă teologică simte în permanenţă nevoia de Dumnezeu, ca 
Sfinţenie, ca Viaţă, ca Izvor inepuizabil de iubire şi bunătate. Acest dar este sădit 
ontologic în noi şi ne însoţeşte în permanenţă fără a ne robi, ba chiar mânaţi de acest 
dor, omul se simte mai liber şi nu se mai satură de această libertate a harului. 254 

Pe de altă parte, Hristos este cel care vine în întărirea noastră, bate la uşa inimii 
noastre (Apoc. 3,20) adică la propriul Său chip din om, dar nu forţează, ci aşteaptă 

-) CC 

chenotic deschiderea liberă pentru a-L primi şi pentru a lua chip în noi (Gal. 4,19). 

Modul în care noi ne putem deschide chemării lui Hristos, după cum spun şi Sf. 
Scriptură, este împlinirea poruncilor Lui: "Dacă Mă iubeşte cineva, va păzi cuvântul 
Meu şi vom veni (Noi - Treimea) la el, şi vom face locaş în el" (Ioan 14.23). Insistenţa 
lui Dumnezeu de a-I îndeplini poruncile nu trebuie înţeleasă însă in sensul că 
Dumnezeu S-ar simţi jignit prin neîmplinirea de către noi a poruncilor, ci că "Cel ce 



251 Pr. Prof. Dr. Dumitru Stăniloae, Teologie Dogmatică Ortodoxă, vol.III, p.57. 

252 Pr. Prof. Dr. Dumitru Stăniloae, Note la Ierarhia Bisericească, în voi: Dionisie Areopagitul, "Opere Complete", ed. 
cit., p.124. 

253 Dionisie Areopagitul, Despre Ierarhia Bisericească, în voi. cit., p.80. Ideea a fost reluată şi de Serghei Bulgakov. 

Pr. Mgd. C. Galeriu, Pronie, har şi libertate după Teofan Zăvorâtul, fostul episcop de Vladimir, în Ortodoxia 3/1959, 
p.402. 
255 Paul Evdokimov, Rugul aprins, p.l 12. 



are poruncile lui Hristos acela este cel care-L iubeşte (In. 14,21)", iar iubirea faţă de 
Dumnezeu este singurul element care asigură legătura tainică cu El şi posibilitatea 
împărtăşirii din El. Mistic, părinţii filocalici au exprimat acest adevăr prin maxima: 
"Domnul este ascuns în poruncile Sale. Şi cei ce-L caută pe El, îl găsesc pe măsura 
împlinirii lor." 256 

Noutatea cu care vine Pr. D. Stăniloae la cele spuse mai sus este că, deşi prin 
împlinirea poruncilor noi oferim partea noastră lui Dumnezeu mânaţi de un sentiment, 
nici această iubire nu este a noastră, ci tot din El vine. în al doilea rând, împlinirea 
poruncilor nu este rezultatul forţelor noastre, ci darul lui Dumnezeu, iar prin aceasta se 
arată şi mai mult taina vieţii în Hristos. 

în tratatul său de Dogmatică, Pr. D. Stăniloae afirmă că în tot procesul de 
desăvârşire pe care omul şi-1 propune, mizând câtuşi de puţin în puterile proprii, însuşi 
Hristos este cel care ne însoţeşte, ne ajută şi în felul acesta ne devine cale, pentru că tot 
El ne este şi ţintă, iar prin faptul că devine "cale interioară (şi sfătuitor), El ne 

apropie tot mai mult de Sine făcându-ne tot mai mult mediu al puterilor Sale," şi 
purtători de Hristos (hristofori). 

Această împreună lucrare cu Hristos este nu numai un dar, ci şi o misiune, în 
sensul că ea trebuie să culmineze cu hristificarea noastră deplină, 259 sau cum spunea Sf. 
Ap. Pavel, cu ajungerea la starea bărbatului desăvârşit (Ef. 4,13), căci altfel creştinul 
nu-şi atinge scopul, dacă nu ajunge ca Hristos. 260 Omul trebuie să-L imite pe Hristos şi 
să ajungă la sfinţenia umanităţii Lui mai ales că norma vie după care vom fi judecaţi 
va fi tot Hristos," 261 ca Cel care a purtat trup şi a cunoscut slăbiciunile lui (Ioan 2,25). 



Marcu Ascetul, Despre Legea duhovnicească, în FR voi. I. 

257 Pr. Prof. Dr. Dumitru Stăniloae, Teologie Dogmatică Ortodoxă, voi. II, p.22. 

258 Idem, Iisus Hristos lumina lumii, p.74. O idee asemănătoare întâlnim în tratatul de Ascetică şi mistică, din care învăţăm 
că: "în eforturile noastre e prezentă şi forţa din firea omenească a lui Hristos... Pe măsură ce legătura potenţială cu 
Hristos se face mai efectivă, forţa Lui devine tot mai mult forţa noastră, (cap. 3, p.15). 

Panayotis Nellas, Omul - animal îndumnezeit, p.8. 

260 Omul trebuie să progreseze în sfinţenie până la măsura sfinţeniei umanităţii lui Hristos. Aceasta nu înseamnă că omul 
poate sau trebuie să se identifice cu firea divină a lui Hristos, pentru că ar fi un panteism. "Creştinul trebuie să ajungă ca 
Hristos", spune Sfântul Ignatie Teoforul (Cf Ierom. Mgd. Nestor Vornicescu, învăţătura Sfântului Grigore de Nyssa 
despre chip şi asemănare, în ST 9-10/1956,p.585), iar Pr. D. Stăniloae spune că Hristos este Omul prin excelenţă sau 
"Omul împlinit", arătând prin aceasta că şi noi trebuie să avem aceeaşi ţintă (Teologie Dogmatică Ortodoxă, voi. II, p.23 
şi 37). 

261 Pr. Prof. Dr. Dumitru Stăniloae, Chipul nemuritor al lui Dumnezeu, p.210; 337. 



b) In Hristos Cuvântul şi Fiul lui Dumnezeu întrupat "se întăreşte la maximum 
dependenţa afectuoasă a umanităţii de Tatăl. Fiul imprimă în mod clar şi deplin 
accentuat în umanitatea asumată simţirea Tatălui ca izvor ultim al vieţii. Şi din Hristos 
această simţire şi mişcare se imprimă tuturor celor ce se lipesc de El." 262 

Pe de altă parte însuşi Dumnezeu, în iconomia Sa, "a urmărit ridicarea 
oamenilor la treapta de fii ai Tatălui şi de fraţi ai Fiului, după har, în unirea lor cu El 
arătându-se cea mai caldă iubire a Sfintei Treimi. Această operă nu se putea realiza 
decât prin înomenirea Fiului...." 263 Hristos însă, ne face părtaşi la firea dumnezeiască 
(II Petru 1,4) nu prin Sine (ca să nu "închidă" relaţia Tată - Fiu şi Tată - fii), ci prin 
Duhul, care rodeşte în noi şi ne reface spre înfiere, reîntipărind în noi chipul frumuseţii 
arhetipice deschise spre comuniune. 264 

"Dacă Cuvântul lui Dumnezeu nu S-ar fi întrupat, Tatăl nu s-ar mai fi manifestat 
într-un fapt clar ca Tată, nici Fiul într-un fapt clar ca Fiu, nici Duhul Sânt ca purcezând 
din Tatăl," 265 pentru că "simpla creaţie nu le-ar fi fost suficientă oamenilor pentru 
exerciţiul filiaţiei faţă de Dumnezeu" 266 şi pentru cunoaşterea lui Dumnezeu cel în 
Treime Creator şi iubitor, iar fără acestea omul nu se împlineşte ca om, pentru că nu se 
mai poate manifesta ca persoană iubitoare. 

Tocmai de aceea învăţătura despre înfierea noastră în Duhul este foarte 
importantă pentru că este legată de Taina Sfintei Treimi şi pentru că în ea se 
descoperă adevărata vocaţie, a omului de fiu al lui Dumnezeu, după har. Dovada 
importanţei acestei învăţături pentru mântuirea noastră este confirmată şi de prezenţa ei 
în şase locuri în Noul Testament: Ioan 1,13; Rom. 8,15.23; 9,4; Gal. 4,5; Ef. 1,5, dar şi 



Idem, Fiul şi Cuvântul lui Dumnezeu Cel întrupat şi înviat ca om, reunificatorul creaţiei în El pentru veci, în MO 
4/1987, p.17. 

Idem, Note la Sfântul Atanasie cel Mare, "Trei cuvinte împotriva arienilor", în PSB 15, nota 141, p.225. 

264 Sfântul Chirii al Alexandriei, Comentariu la Ioan, cartea II, trad. introd. şi note: Pr. Prof. Dr. D. Stăniloae, în PSB 41, 
Ed. IBMBOR, Buc. 2000, p.170. 

265 Cf. Sfântul Grigore Palama, în John Meyendorf, A study of Gregory Palamas, apud, Dumitru Stăniloae, Fiul lui 
Dumnezeu, Fiul Omului, în MMS 9-12/1980,p.739. 

266 Pr. Prof. Dr. Dumitru Stăniloae, Fiul lui Dumnezeu, Fiul Omului, art. cit., p.735. 



de abordarea ei de către Sf. Părinţi dintre care cei mai importanţi sunt: Sf. Chirii al 
Alexandriei, Sf. Ioan Damaschin, Sf. Grigore Palama. 

Sfântul Chirii, aprofundând învăţătura despre înfiere, spune că: "Omul ca Fiu 
creat a lui Dumnezeu, are posibilitatea să fie făcut Fiu veşnic a lui Dumnezeu, fără ca 
firile să se schimbe. Filiaţia divină nu este o însuşire a firii dumnezeieşti, ci raportul 
celei de-a doua persoane cu prima. Fiul este al "doilea", este Cel ce răspunde Tatălui 
care are iniţiativa." 267 

Un lucru foarte important de remarcat este că "procesul înfierii" şi darul care se 
împărtăşeşte după aceea, este Duhul, nu Fiul; de la Fiul avem numai demnitatea, dar 
lucrarea este de la Duhul care odihneşte în Fiul. Deşi ne unim cu Hristos, dobândim 
Duhul Său (Rom. 8,9) ca prin El să putem răspunde ulterior Tatălui prin Fiul în Duh. 

Duhul este Cel care se roagă în noi (Rom 8,26), El este cel care zideşte şi 
înnoieşte (Ps 103,31), El este "mediul în care în care se vede Hristos, mijlocul de 
sesizare şi de trăire a prezenţei lui Hristos." 269 Anume "Sfântul Duh produce înălţarea 
omului refăcând în el tot mai deplin chipul lui Hristos . . . Totuşi, nu ne însuşim prin 
aceasta fiinţa Lui dumnezeiască, aşa cum se întâmplă la naşterea Fiului din Tatăl, ci 
câştigăm doar calitatea de fii iubitori ai Tatălui, simţind totodată iubirea Tatălui şi 
iubirea lui Hristos ca Frate al nostru (Evr.2, 11-12), dar şi dorinţa de a trăi o viaţă 
dedicată Lor..." 270 , pentru a ne putea împărtăşi la nesfârşit din energiile necreate ale 
Sf. Treimi. 271 



267 Quod unus sit Christus, în PG 75, apud, Dumitru Stăniloae, art. cit, p.736. 

Maciej Bielawski, Părintele Dumitru Stăniloae. O viziune filocalică despre lume, Ed. Deisis, 1998, p.301. 
269 Pr. Prof. Dr. Dumitru Stăniloae, Relaţiile Treimice şi viaţa Bisericii, în Ortodoxia 4/1964, p.512; Idem, Starea 
sufletelor după judecata particulară..., în Ortodoxia 4/1953, p.557. 

Idem, Note la Sfântul Chirii al Alexandriei, "Comentariu la Ioan ", nota 294, în PSB 41, p. 171. 

Idem, Note la Sfântul Simeon Noul Teolog, "Cuvântări morale", nota 25, în FR voi. VI, ed. cit., p.124. 



3) îndumnezeirea omului prin har. Energiile necreate ale lui 
Dumnezeu 

Pe lângă bucuria duhovnicească a înfierii şi a relaţiei de comuniune cu 
Dumnezeu, omul prin harul divin, are şi posibilitatea de a se "face părtaş al 
dumnezeieştii firi" (II Petru 1,4) prin aceasta atingându-şi scopul pentru care a fost 
creat: împlinirea chipului prin dobândirea asemănării. Altfel spus, omul intră într-un 
proces de îndumnezeire prin răspunsul afirmativ la chemarea lui Dumnezeu din chipul 
său, dar şi prin dorinţa de a se împlini ca om, căci aşa cum spune Fer. Augustin "omul 
este făcut pentru Dumnezeu; şi nefericit este sufletul nostru până nu se va odihni întru 
El" 272 

Această odihnă în Dumnezeu, spune Sf. Maxim Mărturisitorul, este însuşi 
îndumnezeirea şi începe propriu zis printr-o aprofundare de cunoaştere şi de 
contemplare a lui Dumnezeu (după ce a trecut prin etapa curăţirii de patimi). Deşi se 
înţelege prin acest act de cunoaştere mai mult o lucrare a minţii, totuşi nu este vorba 
de o cunoaştere raţional-intelectualistă, ci de una mistică relaţională în care este vorba 
de o "minte pură". Această minte pură sau goală de care vorbeşte Pr. D. Stăniloae, 
"este asemenea Muntelui Sinai în care S-a coborât Dumnezeu deplin. Ea este templul 
Sfintei Treimi, este chipul Tatălui şi este dat să se întâlnească faţă în faţă, sau să se 
unească cu Dumnezeu, după uitarea tuturor lucrurilor create. Omul trebuie să devină 
minte pură, adică cugetare ce se cugetă pe sine însăşi ca realitate necircumscrisă, după 
ce a uitat toate imaginile lucrurilor şi raţionamentele, asupra lucrurilor finite, pentru că 
în faţa abisului de nemărginire să primească pe Cel nemărginit." Este de la sine 
înţeles că această purificare a minţii şi primire a lui Dumnezeu se realizează doar prin 



72 Fer. Augustin, Confessiones, cartea I, cap.I, în PSB 64, p.85. Aceeaşi idee o întâlnim şi la Sfântul Maxim 
Mărturisitorul, Ambigua, trad. rom., în PSB 80, cap. 116, p.294; şi la Nicolae Cabasila, Despre viaţa în Hristos, cap. VII, 
p.238. 

73 Dumitru Stăniloae, Elemente de antropologie ortodoxă, în "Omagiu IPS Sale Patriarhul Nicodim", Buc. 1946, p.242. 
Idei asemănătoare ale părintelui Stăniloae, în: Relaţiile Treimice şi viaţa Bisericii, în Ortodoxia 4/1964, p. 5 10-5 16. 

rugăciune, în afara căreia, spun Sfinţii Părinţi, nu există cunoaştere a lui Dumnezeu, 
adică teologie. 275 

Sfinţii Părinţi au tratat pe larg problema îndumnezeirii omului, inclusiv modul 
de a ajunge la îndumnezeire şi a roadelor ce rezultă din ea. De cele mai multe ori 
aceste relatări patristice erau comentarii la diferite pasaje din Scriptură şi deci 
învăţătura de care vorbim are fundament biblic. Iată o scurtă sinteză a celor mai vechi 
referinţelor patristice despre îndumnezeire: 

- Sf. Ignatie al Antiohiei îi numeşte pe efeseni "teofori" şi plini de Dumnezeu, 
iar pe magnezieni că "au în veşnicie parte de Dumnezeu"; 

- Teofil al Antiohiei spune că "dacă credinciosul se orientează spre lucruri 
nemuritoare şi ţine poruncile lui Dumnezeu va primi răsplata nemuririi şi va deveni 
dumnezeu" (Ad Antolymen) 

- Atanasie cel Mare prezintă îndumnezeirea ca o reînnoire a chipului lui 
Dumnezeu prin întruparea Cuvântului lui Dumnezeu, căci "Dumnezeu s-a făcut Om, 
ca pe om să-1 îndumnezeiască" (De incarnatione Verbi); iar. . . 

- Sf. Ioan Damaschin aseamănă pogorârea Duhului Sfânt, cu o ploaie care face 
să crească în sufletul nostru sfinţenia, spre a se asemăna cu Dumnezeirea. 276 

Cel care dezvoltă cel mai mult şi mai profund învăţătura despre îndumnezeire, 
este totuşi Sf. Maxim Mărturisitorul. După el "mântuirea sufletelor este sfârşitul 
credinţei. Sfârşitul Credinţei este descoperirea adevărată a Celui Crezut. în 
descoperirea adevărată a celui crezut este pătrunderea (perihoreza) negrăită a Celui 
Crezut în Cel ce crede, după măsura Credinţei fiecăruia. Această pătrundere la rândul 
ei este, întoarcerea finală a celor ce cred la principiul propriu şi împlinirea dorinţei, 
împlinirea dorinţei este odihnirea pururea nobilă a celor plini de dorinţă, în jurul Celui 
dorit. Iar odihnirea pururea nobilă a celor plini de dorinţă, în jurul Celui dorit, este 



274 Marc -Antoine C. de Bearguard şi Dumitru Stăniloae, Dialoguri la Cernica, Ed. Deisis, 2000, cap.XI, p.159. 

275 "Dacă eşti teolog şi contemplezi pe Dumnezeu, roagă-te cu adevărat şi dacă te rogi cu adevărat, eşti teolog" (Evagrie 
Ponticul, 153 capete despre rugăciune, cap. 60, în FR voi. I, p.93. 

276 Toate aceste referinţe patristice au fost luate din studiul Episcopului Vasile Coman, Lucrarea Sfântului Duh pentru 
sfinţirea şi îndumnezeirea omului, în Ortodoxia 2/1988, p. 11-12. Bineînţeles că cele mai multe şi mai profunde referiri la 
îndumnezeire avem la Sfântul Maxim Mărturisitorul şi Sfântul Grigore Palama, dar despre învăţătura lor vom trata la 
momentul oportun. 



bucuria veşnică şi neîncetată a celui dorit. Bucuria veşnică şi neîntreruptă este 
împărtăşirea de bunurile Dumnezeieşti şi mai presus de fire. Iar împărtăşirea de 
bunurile Dumnezeieşti şi mai presus de fire este asemenea celor ce se împărtăşesc. 
Asemănarea celor care se împărtăşesc cu Cel de care se împărtăşesc, înseamnă 
identitatea actualizată prin asemănarea a celor ce se împărtăşesc, cu Cel de care se 
împărtăşesc atât cât este cu putinţă. Iar identitatea actualizată a celor ce se împărtăşesc, 
cu Cel de care se împărtăşesc este îndumnezeirea celor ce se învrednicesc de 
îndumnezeire. Iar îndumnezeirea este concentrarea a tuturor timpurilor şi veacurilor şi 
a celor din timp şi din veac. Iar concentrarea şi sfârşitul timpurilor şi veacurilor şi a 
celor din ele este unirea nedespărţită a începutului adevărat şi propriu în cei 
mântuiţi" 277 . 

Această aprofundare a Sf. Maxim Mărturisitorul despre îndumnezeire este mai 
degrabă o descriere a treptelor pe care le parcurge omul până la treapta îndumnezeirii, 
decât o definiţie propriu-zisă a ei. O astfel de definiţie Sf. Maxim Mărturisitorul o dă 
într-o formă mult mai concisă, atunci când spune că "îndumnezeirea după har este 
ajungerea la asemănarea dumnezeiască, pe măsura în care este capabil fiecare să o 
primească". Este foarte important să mai menţionăm că pentru odihna în Dumnezeu 
şi participarea la procesul de îndumnezeire, Sf. Maxim Mărturisitorul foloseşte 
expresia "a pătimi îndumnezeirea", 279 iar Pr. D. Stăniloae adaugă că această 
"pătimire" este menită să dureze veşnic, în sensul că omul, pentru a se îndumnezei 
trebuie să se umple la nesfârşit de Dumnezeu. 280 

Un merit extraordinar de mare în legătură cu aceasta problemă îl are Pr. D. 
Stăniloae mai ales pentru faptul că a sintetizat învăţătura Sf. Maxim Mărturisitorul 
despre îndumnezeire şi a descris, atât cât se poate spune despre aceasta, fiecare din 
etapele îndumnezeirii. 



" 71 Sfântul Maxim Mărturisitorul, Răspunsuri către Talasie, 59, în FR voi. III, p. 320-321. 

21& Ibidem, p.324. 

279 Ibidem, 22, p. 89. 

280 Pr. Prof. Dr. Dumitru Stăniloae, Note la Răspunsuri către Talasie, nota 100, -pA14. 

In general, Spiritualitatea Ortodoxă vorbeşte de trei faze ale acestui urcuş, unii 
din părinţii bisericeşti folosind chir termeni diferiţi (faţă de toţi ceilalţi). Sintetizând 
opiniile generale ale Sfinţilor Părinţi, Pr. D. Stăniloae descrie următoarele trei faze ale 
îndumnezeirii: 

a) Prima fază este cea a curăţirii de patimi şi a dobândirii virtuţilor. Această fază 
nu suprimă simţirea, dar o face să redevină pură lucrare de cunoaştere, liberă de 
plăcere şi durere. Aşa este posibilă virtutea, prin care omul nu rupe legăturile cu lumea, 
ci se eliberează de robia în care ea îl ţine prin plăcerile şi utilităţile materiale ce le 
oferă. Omul foloseşte lumea acum în cadrul strict al necesităţilor naturale şi pentru 
refacerea prin dragoste a legăturilor cu semenii, adică a refacerii unităţii firii omeneşti. 
Este o primă biruinţă a spiritului în om. 

b) Treapta a doua este a vederii raţiunilor divine în lume. Acum raţiunea divină 
nu mai lucrează doar ascunsă sub virtuţi, ci se arată prin străveziul naturii şi al 
Scripturii. Legătura omului cu Logosul divin devine mai vădită deci şi mai puternică. 
Vederea aceasta se mai numeşte şi contemplaţie naturală, nu pentru că s-ar face 
exclusiv cu ajutorul puterilor naturale de cunoaştere, ci pentru că de o parte se 
îndreaptă spre natură, iar pe de alta, pentru că ea presupune o natură umană restabilită. 

c) Pe treapta supremă (a treia), omul este ridicat deasupra sa însuşi, umplându-se 
exclusiv de lucrarea dumnezeiască necreată, devenind adică dumnezeu după har. 
Aceasta are loc după ce încetează toată lucrarea creată a naturii sale, chiar şi 
înţelegerea simplă a minţii, într-o moarte mistică sau într-un Sabat deplin, dat fiind că 
mintea nu se mai mişcă spre lucrurile create şi mărginite, ci s-a întâlnit cu Dumnezeu 
cel infinit, în faţa căruia trebuie să renunţe la orice încercare de a-1 cuprinde. Atunci 
mintea nu mai cunoaşte pe Dumnezeu într-un mod pozitiv, ci într-un chip apofatic prin 
trecerea cea mai presus de grai şi prin neştiinţa cea mai presus de orice înţelegere. 281 



281 Descrierea acestor trei faze ale îndumnezeirii, Pr. D. Stăniloae o face în Cuvânt înainte la Răspunsuri către Talasie, în 
FR voi. III, p. 19-21; (în text am dat descrierea în rezumat). După cum am mai spus, lucrarea şi puterea de a trece prin toate 
aceste trepte vine de la Duhul Sfânt, căci numai Acesta "ne poate face de aceiaşi formă cu Dumnezeu", adică ne poate 
face mai conformi cu Chipul Sfintei Treimi. (D. Stăniloae, Criteriile prezenţei Sfântului Duh, în ST 3-4/1967, p.107. 



Totuşi, atât timp cât aceste stări se referă la omul în trup, el sunt doar o 
pregustare a adevăratei comuniuni şi fericiri despre care, Pr. D. Stăniloae face o 
descriere teologică, bazată pe Sf. Scriptură şi Sf. Tradiţie. Omul mântuit şi 
îndumnezeit, spune el, se va bucura de o bogăţie şi o fericire neînchipuită a raiului, iar 
aceasta constă în: 

a) arătarea descoperită a slavei lui Dumnezeu; 

b) ridicarea sufletului, prin energiile dumnezeieşti, la o viaţă mai presus de 
puterile sau de hotarele sale, la o viaţă care este proprie numai lui Dumnezeu. Această 
stare se numeşte îndumnezeire după har; 

c) Dumnezeu fiindu-le celor din rai Tot ce le trebuie, ei nu vor mai simţi nici 
o lipsă, nici o durere, nici o grijă, iar sufletul lor va petrece în odihnă; 

d) cunoaşterea şi iubirea fiindu-le ridicate la o treaptă mai presus de fire, 
sufletele din rai vor petrece într-o adâncă comuniune de cunoaştere şi iubire cu toţi 
îngerii, cu sfinţii şi cu patriarhii, ne mai fiind trupul şi proprietate particulară, care 
împiedică comuniunea. Va fi o viaţă, o plenitudine spirituală pură, într-un grad pe care 
nu ni-1 putem închipui; 

e) oamenii transfiguraţi vor avea o cunoştinţă şi un interes generos şi în 
raport cu cei ce petrec încă pe pământ, dar şi pentru cei plecaţi la chinuri, rugându-se 
pentru mântuirea lor. 282 

Atât cele trei stări ale dumnezeirii omului în trup, cât şi cele cinci ale urcuşului 
duhovnicesc de după moarte, trebuie văzute, spune Pr. D. Stăniloae, nu ca un rezultat 
al propriilor eforturi (deşi, au şi acestea un rol important), ci ca pe o lucrare a Duhului 
Sfânt care la început ne dă conştiinţa filiaţiei, apoi ne ridică şi ne îmbogăţeşte efectiv în 
Fiul. Duhul nu vine dacă mai întâi nu credem în Fiul şi nu suntem membri ale Trupului 



Idem, Starea sufletelor după judecata particulară ..., în Ortodoxia 4/1953, p.554. 
Dacă ne punem întrebarea cum Pr. D. Stăniloae a ajuns să cunoască şi să descrie aceste stări şi etape ale îndumnezeirii, 
trebuie să afirmăm că sfinţia sa s-a bucurat de un mare dar de la Dumnezeu încât el însuşi a pregustat cumva din aceste 
stări de fericire, iar aceasta uşor poate fi desprins din profunzimea operei sale, dar mai ales din ultimele cuvinte ale sale pe 
care considerăm că este absolut necesar (şi deosebit de relevant) să le redăm cel puţin într-o notă explicativă: "... Să ieşim 
de aici... Scoate-ne de aici Doamne... Vorbim despre Tine, Doamne... Vorbim pentru Tine, Doamne... Plini de har şi de 
adevăr... Haide Doamne... Hai să vorbim..." (Lidia - Ionescu Stăniloae, Lumina faptei din lumina cuvântului, Ed. 
Humanitas, 2000, p.7-8). 



Lui, adică elemente vii şi active ale Bisericii lui Hristos - singurul organ al 
comunicării harului divin. Trebuie totuşi concretizat că acest har care "se revarsă peste 
noi prin Fiul nu este ipostasul Duhului, ci harul dumnezeiesc, care deci nu este creat. 
Că nu este creat, arată faptul că Părinţii îl numesc şi "îndumnezeire" (Gecoaic;), sau 
"principiul îndumnezeirii" (Geap^ia), Dumnezeu fiind mai presus de el (U7i8p08ov), 
cum îl numeşte Dionisie Areopagitul. Că ce se varsă peste noi nu este însuşi Duhul 
Sfânt se vede şi din Ioil 2,28, unde promite Domnul: "Voi turna din Duhul Meu", nu 
"Voi turna Duhul Meu". Dacă nu este Duhul însuşi, ce poate fi alta decât lucrarea şi 
harul Domnului? Harul acesta care îndumnezeieşte este necreat şi nedespărţit de Duhul 
Sfânt..." Acest har al Duhului "nu este însăşi fiinţa cea mai presus de fiinţă, ci 
lucrarea ei. Şi nici lucrarea totală, deşi în sine este neîmpărţită. Nu toată, căci cine 
poate cuprinde puterea nemărginită a Duhului afară de Iisus Hristos, în care a încăput 
plenitudinea dumnezeirii (Col. 2,9)" 284 

Omului i se dă atâta har îndumnezeitor "cât poate suporta", căci spune Pr. D. 
Stăniloae: "Dacă mi s-ar da tot, m-aş topi ca ceara. Lumina Lui întreagă m-ar orbi. In 
felul acesta Dumnezeu trebuie să ia o chenoză în relaţie cu omul. Dar şi în aceasta se 
arată libertatea şi iubirea Lui." 

O importantă specificare ce se impune aici este aceea că prin îndumnezeire firea 
omenească nu se schimbă, ci doar este asimilată: "Prin îndumnezeire omul devine tot 
mai asemenea cu Dumnezeu, fără să se identifice cu El. Omul va fi purtat în veci de 
aspiraţia de a se "asimila" cu Dumnezeu, de a deveni exact ca El, dar niciodată nu va 
ajunge până acolo; va putea reflecta tot mai mult pe Dumnezeu, dar nu va deveni 
niciodată prin sine ceea ce este Dumnezeu. Procesul îndumnezeirii este un proces de 



283 Pr. Prof. Dr. Dumitru Stăniloae, Viaţa şi învăţătura Sfântului Grigore Paianta, Ed. Scripta, 1993, p.66. 

2M Ibidem,p.7\. 

" 85 Idem, Note la "Imnele iubirii" ale lui Simeon Noul Teolog, 11, nota 103, în voi. cit., p.362. Aceiaşi idee o întâlnim şi 

în tratatul de Ascetică şi mistică, în care scrie: "îndumnezeirea este asimilarea şi unirea cu Dumnezeu, pe cât este cu 

putinţă, sau necontenita iubire a lui Dumnezeu lucrată în toţi în chip dumnezeiesc şi unitar, iar înainte de aceasta: 

părăsirea totală şi negrăită a celor contrare, cunoaşterea făpturilor în calitate de făpturi, vederea sfântă, etc." (cap. 6, p.45- 

46.). 



asimilare şi de dezvoltare a unei potente sădite în om (pentru că asemănarea nu este 
decât o dezvoltare a chipului)". 286 

Indumnezeirea nu este o dizolvare sau o dilatare a firii umane, ci o transfigurare, 
o purificare şi o "amplificare a puterilor ei spirituale, până la limita peste care dacă ar 
trece, ar înceta de a mai fi fire omenească creată." 

O ultimă specificare pe care dorim să o facem la acest subcapitol este că: 
procesul de îndumnezeire se identifică cu procesul de umanizare. 288 Cu cât tindem mai 
mult spre comuniunea cu Dumnezeu şi spre împărtăşirea di el, cu atât ne împlinim mai 
mult ca oameni, adică ne atingem scopul pentru care am fost creaţi - dar nu singuri, ci 
ajutaşi de harul mântuitor a lui Dumnezeu care aş cum spunea Sf. Apostol Pavel, "s-a 
arătat (£7ta(paivoum) tuturor oamenilor" (Tit 2,11). Unii exegeţi au acordat o atenţie 
deosebită termenului "a arăta" (a manifesta) şi au văzut în el, de cele mai multe ori, 
"personificarea harului, dar şi împărtăşirea (lui) din Cel Personal." 



286 Ascetica şi mistica, cap. 38, p. 340-341. 



Pr. Prof. Dumitru Radu, îndreptarea şi indumnezeirea omului în Iisus Hristos, în Ortodoxia 2/1988, p.68. 
288 Marc - Antoine C. de Beauregard şi D. Stăniloae, Dialoguri la Cernica, cap. 14, p.197. 

Pr. Dr. Sabin Verzan, Epistola Sfântului Apostol Pavel către Tit. Introducere, comentariu şi teologie, (teză de 
doctorat), Ed. IBMBOR, Buc. 1994, p.213. Acest lucru 1-a specificat şi Emil Bartoş în teza sa, accentuând că experienţa 
îndumnezeirii (aşa cum o vede Pr. D. Stăniloae), "nu înseamnă o deviere în impersonalism", ci deplina personificare a 
omului... {Conceptul de îndumnezeire în teologia lui Dumitru Stăniloae, cap. VIII, p.404). 



CAP. II 
CARACTERUL PERSONAL AL OMULUI 

Capitolul despre persoană este unul dintre cele mai importante din această 
lucrare şi aceasta pentru că problema persoanei constituie miezul antropologiei şi 
triadologiei Pr. D. Stăniloae. Aproape în nici o carte sau studiu, părintele profesor nu 
face abstracţie de ideea de persoană şi implicaţiile ei. Tocmai pentru acest lucru a fost 
şi este foarte apreciat atât la noi cât şi în Occident. 

într-o lume în care antropologia este ruptă de ontologie, limbajul şi discursul 
părintelui D. Stăniloae şi-a aflat rostul pentru că numai prin acest concept de persoană 
se poate vorbi de comunicare şi comuniune. Omul şi-a dat seama că fără comunicare şi 
fără comuniune nu mai este om, ci doar un robot, un element care produce şi consumă, 
de aceea s-a simţit nevoit de a cugeta şi a reflecta adânc problema persoanei. 

In zbuciumatul secol XX, cel mai bine acest lucru 1-a făcut Pr. D. Stăniloae. 
Dezvoltarea şi aprofundarea problemei persoanei nu este singurul merit al dânsului, dar 
cu siguranţă cel mai mare. Tratarea pe care încercăm să o facem aici, nu este nici pe 
departe exhaustivă, ci doar o scurtă şi schematică introducere în temă. 



1) Conţinutul persoanei. Omul - fiinţă iubitoare. 

Dumnezeu ni Se dezvăluie încă de la început ca Persoană, atât pentru faptul că 
noi suntem persoane şi suntem după chipul Lui (Fac. 1,26), cât şi pentru faptul că 
Dumnezeu a vorbit şi vorbeşte cu omul (şi deci Se comunică lui), ceea ce înseamnă 
acelaşi lucru, căci cuvântul nu poate fi decât al persoanei către altă persoană, spune Pr. 
D. Stăniloae, iar acest cuvânt este însoţit şi de puterea celui ce vorbeşte. Astfel, 
Scriptura arată că nu esenţa sau vre-o lege este la început, adică la începutul a ceea ce 
are un început (Ioan 1,1), ci Persoana. "Cuvântul (creator) implică Persoana şi fapta 
gândită şi liber aleasă a ei. Iar Dumnezeu fiind personal a putut aduce lumea la 
existenţă ca ceva nou", dar nu fără a-i pune totodată şi pecetea a unei infinităţi 
temporale şi spaţiale relative. 290 

O revelaţie şi mai evidentă a lui Dumnezeu ca persoană a avut loc la întrupare, 
Logosul revelându-se atât exterior, ca Persoană văzută şi auzită, cît şi interior nouă, 

9Q 1 

prin asumarea spre restaurare a firii umane căzute. 

Referindu-ne din nou la actul creării omului după chipul lui Dumnezeu - Treime 
de Persoane, afirmăm că şi omul ca persoană are în el ceva triadic pentru că întreaga 
creaţie este o reflecţie a Sfinte Treimi. Tocmai de aceea s-a vorbit uneori şi de o 

structură triadică a persoanei umane sau mai bine zis de trei factori care o 
caracterizează, şi anume: 

a) natura umană - ca şi conţinut al persoanei prin care se explică 
"deofiinţimea" persoanelor umane; 

b) ipostasul - ca centru de concentrare elementară a persoanei care asigură 
raportarea la un "tu", adică la o altă persoană; şi 



Pr. Prof. Dr. Dumitru Stăniloae, Note la Sfântul Chirii al Alexandriei, "Comentariu la Ioan", nota 3, în PSB voi. 41, 
p.16. 

Idem, Iisus Hristos sau restaurarea omului, p.62. 



c) subiectul - ca principiu activ a persoanei care iubeşte şi care acceptă să fie 

iubit. Tot subiectul este cel care ne dă "experienţa realităţii din afara noastră, 
scotându-ne din subiectivism." 293 

Toate aceste însuşiri ale persoanei arată perfect Modelul după care am fost făcuţi 
şi spre care trebuie să ne îndreptăm. 

Dumnezeu însuşi este o Comuniune de Persoane, căci altfel nici nu ar fi 
Dumnezeu. Un Dumnezeu solitar nu poate exista sau cel puţin nu ar putea da existenţă 
altor fiinţe care să-L poată cunoaşte în vre-un fel. Numai un Dumnezeu - Comuniune 
de Persoane poate avea existenţă de sine şi poate iubi, ca apoi din iubire să creeze şi 
alte fiinţe destinate perpetuării aceleiaşi relaţii de comuniune. în acelaşi timp, omul, 
numai în comuniune cu alţi oameni poate răspunde iubirii creatoare şi guvernatoare a 
lui Dumnezeu şi numai în comuniune cu alţii poate crea şi guverna lumea, imitând 
Arhetipul după care a fost făcut şi spre care tinde din veşnicie. 294 Deci omul nu poate 
exista decât în comuniune cu alţi oameni. 

însuşi Dumnezeu a spus: "Nu este bine să fie omul singur" (Fac. 2,18) şi tocmai 
de aceea a creat o multitudine de ipostasuri destinate unei comuniuni de iubire. în 
acelaşi timp, nu este suficient ca un om să fie înconjurat de multă lume, ci contează cel 
mai mult modul în care persoanele întreţin relaţii şi comunică, împărtăşindu-se 
reciproc de iubirea celuilalt. Anume acest aspect contează cel mai mult şi despre 
acestea vorbeşte Pr. D. Stăniloae în special, adică, despre relaţia prin cuvânt şi dăruire 
a persoanelor şi despre modul de receptare şi mulţumire pentru iubirea primită. 

însuşi faptul că omul este o fiinţă cuvântătoare, ne arată că fiecare are nevoie de 
alţii, iar acest lucru 1-a surprins în mod extraordinar numai limba română, căci la noi 
însuşi cuvântul "cuvânt" înseamnă comuniune (pentru că vine din latinescul 



292 Sandu Frunză, op. cit., p. 36-40. 

293 Pr. Prof. Dr. Dumitru Stăniloae, Iisus Hristos sau restaurarea omului, p.61. Această idee o întâlnim şi în Sfânta Treime 
sau la început a fost iubirea, (p.33), dar unde argumentele sunt prezentate mai mult din perspective dogmei trinitare, şi 
mai puţin cea a antropologiei. 

Idem, Sfânta Treime creatoarea, măntuitoarea şi ţinta veşnică a tuturor credincioşilor, în Ortodoxia 2/1986, p.19. 



"conventum''' care înseamnă a fi în comuniune), iar comuniunea nu poate fi decât 
conştientă, liberă şi deplină. 

"Animalele, spune Pr. D. Stăniloae, nu se ajută în mod conştient, de aceea nici 
nu-şi vorbesc! Nu se depăşesc unele pe altele. De aceea, animalul poate fi izolat de 
exemplarele speciei sale, dacă după naştere, i se satisfac trebuinţele legate de natura 
lui. Dar omul nu se mai poate manifesta ca om, dacă e scos cu totul din legătură cu 
oamenii şi dacă nu are putinţa să-şi actualizeze capacitatea şi trebuinţa de a vorbi, 
adică de a comunica... Omul este o fiinţă cuvântătoare, pentru că este o fiinţă 
socială." 296 

In comparaţie cu "individul", persoana trăieşte în comuniune cu alte persoane în 
aşa chip, încât vieţile lor se împletesc. "Persoana nu ştie unde începe viaţa sa şi unde se 
sfârşeşte a celuilalt..." De aceea, pe măsura jertfelniciei sale, omul devine tot "mai 
om", "mai persoană", căci umanizarea şi personalizarea nu sunt un eveniment, ci un 
proces care se bazează pe capacitatea noastră de a iubi şi de a ne dărui jertfelnic 
altuia. 298 

De fapt, omul nu poate fi conceput altfel decât ca iubitor şi iubit, iubirea fiind 
atât o vocaţie cât şi o necesitate. Acest adevăr la spus încă în secolul XIV patriarhul 
Calist al Constantinopolului prin cuvintele: "Iubesc, deci exist (sunt)" 299 şi el implică 
nu numai conştiinţa de "eu", ca spusa lui Descartes, ci şi de "altul". Dar dacă nu e 
persoană nu e nici dragoste. Numai persoana poate iubi şi nu poate iubi decât o altă 
persoană. Dependenţa acestora una de alta, Pr. D. Stăniloae o arată în următoarele 
cuvinte: "Persoana fără dragoste nu are valoare nici sensul după care tinde. Fără 
dragoste slăbeşte şi viaţa ei este un chin. Persoana şi dragostea fără nemurire sunt 
iarăşi lipsite de valoarea şi sensul deplin. In dragostea lor se amestecă chinul. 
Dragostea la rândul ei fără persoană nu poate exista. Iar nemurirea persoanelor fără 



" Idem, "Persoana " şi "individul"- două entităţi diferite (interviu cu Lidia Ştefănescu), în ST 5-6/1993, p.47. 

Idem, Chipul nemuritor al lui Dumnezeu, p.100 

Idem, "Persoana" şi "individul"..., art. cit., p. 45. 

Maciej Bielawski, Părintele Dumitru Stăniloae, o viziune filocalică, despre lume, p.299. 
99 Această maximă apare într-o evidentă contradicţie cu cea a lui Decartes care spunea: "Cuget, deci exist". Pe lângă 
faptul că prima maximă, a lui Calist, a fost spusă cu câteva secole înainte, ea este superioară atât prin teologia şi 
moralismul ei, cât şi prin aplicabilitatea ei practică. (Cf Omul şi Dumnezeu, în voi. cit., cap.V, p.233. 



dragoste e un iad. E o moarte sufletească a persoanelor. La fel nemurirea fără un 
progres continuu în unirea prin dragoste devine monotonă. Unde nu sunt acestea patru: 
persoană, dragoste, nemurire şi progres continuu, existenţa se scufundă în non-sens 

sau in întuneric. 

Dumnezeu n-a făcut persoanele pentru existenţă trecătoare, ci pentru existenţă 
eternă "dar deplina lor viaţă atârnă de iubirea lor şi aceasta de libertatea lor, pentru că 

omul este persoană deplin liber numai atunci când iubeşte şi este iubit." 

Iubirea, ca şi comuniune de persoane, aici pe pământ, se poate realiza cu 
adevărat doar în Biserică şi doar prin Euharistie, căci numai prin Hristos ajungem la 
Sfânta Treime - izvorul nesecat al iubirii, şi numai prin Hristos putem deveni fii ai 
Tatălui în Duh. 

Legătura care se stabileşte între noi şi persoanele pe care le iubim nu este însă 
una de contopire sau de confuzie a ipostasurilor, cum s-a crezut uneori, pentru că nici 
Ipostasurile divine nu se confundă între Ele (deşi sunt Una), ci este o legătură de 
dăruire reciprocă în care se păstrează identitatea persoanei. "Cele două persoane care 
se unesc din dragoste, spune Pr. D. Stăniloae, nu-şi pot menţine dragostea decât 
rămânând conştiente una de alta şi bucurându-se una de alta... Chiar şi în unirea cu 
Dumnezeu Cel infinit, creştinul se menţine ca persoană necontopită, şi aceasta mai ales 
pentru faptul că potrivit învăţăturii creştine, unitatea Treimii e cu atât mai mare, cu cât 
e mai adevărată şi mai reală păstrarea neconfundată a Persoanelor." 

Prin urmare, felul nostru de a iubi este al Sfintei Treimi, iar setea infinită de a 
iubi are ca model şi ca scop tot Sfânta Treime. "Persoana omenească, spune Pr. D. 
Stăniloae, nici nu poate exista fără această tendinţă spre infinit, dar de fapt persoana e 



300 Pr. Prof. Dr. Dumitru Stăniloae, Spiritualitate şi comuniune în Sfânta Liturghie, Ed. Mitropoliei Olteniei, Craiova, 
1986, p.ll. 

301 Ibidem, p.l 1. însuşi Dumnezeu ne iubeşte atât de mult, încât ne permite în mod liber să-L refuzăm. Consecinţele care 
urmează însă din acest refuz, nu sunt rezultate ale mâniei lui Dumnezeu, cât rezultate ale alegerii unei vieţi chinuite rupte 
de Dumnezeu. 

m Ibidem, p.8-9. 



mai adâncă decât infinitatea însăşi, fiind subiectul ei, iar ea (infinitatea) predicat." 303 
Deci persoana (personalul din om) este cea mai profundă şi mai misterioasă realitate, 
caracterizată de un dor irezistibil după infinit şi despre care se poate vorbi numai şi 
numai într-un limbaj apofatic, iar aceasta pentru "înrudirea cu Dumnezeu" Cel de 
nedescris. 



2) Setea după infinit a persoanei. Apofatismul teologic şi 
antropologic 

Pentru că Dumnezeu este Persoană, El este mister, iar pentru că este şi 
Dumnezeu nesfârşit şi necuprins, misterul este şi mai mare şi mai de nedescris. Şi cu 
cât zicem că-L cunoaştem mai mult pe Dumnezeu, cu atât mai mult ne dăm seama că 
nu ştim şi nu putem spune nimic despre El. "Dumnezeu este realitatea pozitivă dincolo 
de ce cunoaştem noi ca pozitiv; dar în comparaţie cu lumea creată El este o realitate 
negativă dincolo de ce cunoaştem noi ca negativ." 304 Cu alte cuvinte, Dumnezeu este 
nimicul autentic (din lume), auxo 5e ouSev, ca extras de tot ce e esenţial, fiindcă e mai 
presus de orice altă însuşire, mişcare, viaţă, imaginaţie, esenţă, stare, situaţie, unicitate, 

graniţă, nelimitare şi a tot ce există. El este mai presus de toate şi nimic din ce 
cunoaştem şi ne închipuim noi despre toate. 

" Când afirmăm Persoana lui Dumnezeu din lucruri, II cugetăm deodată cu ele, 
dar ca pe cauza făcătoare. Când însă negăm cu totul pe Dumnezeu pornind de la 
lucruri, nu-L cugetăm împreună cu ele nici în calitate de cauză, întru cât, la drept 
vorbind, n-are cu lucrurile nici o relaţie, în temeiul căreia ar trebui să cugetăm 
împreună ideile celor care sunt în relaţie. Aşadar teologul adevărat face din neştiinţa 



303 Idem, Omul şi Dumnezeu, în voi. cit., cap.V, p. 237. Această idee nu este originală la Pr. D. Stăniloae, ci este 
împrumutată de la Ewald Burger, Der lebendige Christus, (apud, "Omul şi Dumnezeu", p.236). "Nu infinitul este mai 
adânc decât personalul, spune E. Burger, ci personalul este mai adânc decât infinitul". 

Idem, Teologie Dogmatică Ortodoxă, vol.I, p.95. 
305 Cf. Dionisie Areopagitul, apud, Serghei Bulgakov, Lumina neînserată, cap.I, p.162. 



prin depăşire o poziţie de cunoaştere adevărată; el cunoaşte adică însuşirea lui 

Dumnezeu de a fi cu totul neînţeles," căci "pe Dumnezeu îl cunoaştem cel mai bine 
necunoscându-L:" Cunoaşterea de care vorbeşte Sfântul Maxim Mărturisitorul, şi pe 
care acesta o numeşte apofatică, nu este doar o simplă negaţie prin depăşire, cum 
credeau greşit unii, ci este o participare efectivă la misterul lui Dumnezeu, la taina 
Persoanei Lui, este o împărtăşire din "întunericul supraluminos" în care "locuieşte" şi 
"lucrează" Dumnezeu. Deci nu este vorba de o cunoaştere raţională care doar îşi 
recunoaşte limitele, ci de una supra-raţională, dar în acelaşi timp relaţională 
(participativă). Tocmai de aceea Pr. D. Stăniloae a vorbit despre un apofatism de la 
capătul rugăciunii curate, căci el a înţeles că între cunoaştere, comunicare şi 
comuniune este o strânsă legătură ca oricare dintre ele se ajunge numai prin celelalte 
două. 

Referitor la apofatismul antropologic, Pr. D. Stăniloae dezvoltă o învăţătură la 
fel de profundă şi aceasta pentru că teologul român nu a separat niciodată chipul de 
Arhetip şi persoanele umane de Persoanele Sfintei Treimi. Chiar dacă a folosit mai 
mult o metodă deductivă în sensul că a transferat problematica apofatismului teologic 
la cel antropologic, fără să le analizeze într-un mod separat, Pr. D. Stăniloae are în 
această privinţă un nou merit şi anume: a răscolit şi a redat, pe cât se poate, misterul 
adâncului fiinţei noastre. Fiind profund ancorat în duhul Scripturii, părintele Dumitru 
Stăniloae a înţeles că "adânc care cheamă alt adânc" din Ps. 41 (vers. 9), se referă 
tocmai la legătura dintre misterul lui Dumnezeu - întreit în Persoane şi misterul 
persoanei umane; dar şi la setea cu care taina omului doreşte tot mai mult să se 
împărtăşească din Taina lui Dumnezeu. 309 



306 Sfântul Maxim Mărturisitorul, Răspunsuri către Talasie, 25, p.103. 

307 Cf. Fericitul Augustin, apud, VI. Lossky, Introducere în Teologia Ortodoxă, passim; Drd. Liviu Stoina, Cunoaşterea 
lui Dumnezeu după învăţătura Sfântului Maxim Mărturisitorul, în Ortodoxia 3/1988, p. 114-120. 

308 Pr. D. Stăniloae a combătut metoda cunoaşterii doar prin negaţie a lui Dumnezeu (apofatismul negativist), promovată 
de VI. Lossky, calificându-o ca total insuficientă şi raţionalizată. (Cf. Nicolae Moşoiu, op. cit, p.81; Emil Bartoş, op. cit., 
p.70-75). 

309 Pr. Prof. Dr. Dumitru Stăniloae, Omul şi Dumnezeu, în voi cit., p.235; Idem, Note la Numirile dumnezeieşti, (Dionisie 
Areopagitul, "Opere complete"), nota 181, p.235. 



Această sete după Dumnezeu, spune Pr. D. Stăniloae, vine dintr-o nesfârşită sete 
după sine sau mai bine zis după străfundul fiinţei, căci "omul este un mister inepuizabil 
prin care iradiază la nesfârşit razele de lumină ale misterului absolut, de care e 
dependent." 310 De aceea, este bine că odată cu experienţa abisului sinelui uman, omul 
se deschide spre un alt abis, Cel Absolut, dar există totuşi pericolul ca insistând pe 
această legătură, omul să se amăgească pe sine, socotindu-se pe sine una cu Infinitul 
Absolut; şi aceasta se şi întâmplă atunci când nu se face distincţie între fiinţa lui 
Dumnezeu şi energiile Lui necreate. 

încercând să se cunoască pe sine omul îşi dă seama că nu cunoaşte nimic, căci "e 
mai uşor să cunoşti cerul decât pe tine însuţi", spune Sfântul Grigore de Nyssa. 311 
Totuşi omul nu este un nihilist în cunoaşterea de sine, ci îşi dă seama că "este un mister 
şi este conştient că poate şi trebuie să progreseze în cunoaşterea misterului său, dar 
simte că niciodată nu va ajunge la capătul lui, pentru că se simte legat şi dependent de 
un Infinit total necunoscut..." Paradoxal însă că, deşi conştient de neputinţa de a 
îmbrăţişa acest infinit, omul nu renunţă la acest dor sau cel puţin trăieşte gândindu-se 

doar la acest Infinit, căci "nimic nu poate mulţumi pe om deplin şi veşnic decât 
Dumnezeu." 314 

Totuşi de multe ori omul dă greş în această căutare a infinitului şi întorcându-se 
de la infinitul spiritual, se alipeşte de lucrurile materiale (a căror raţionalitate nu vrea 
să o cunoască) şi se alege doar cu o iluzie a infinitului, sau mai exact cu nimicul. 315 



Idem, Chipul nemuritor al lui Dumnezeu, p.38; Idem, Starea primordială..., în Ortodoxia 3/1956, p. 326-327. 



311 Cf. Pr. Asist. Vasile Mihoc, art. cit., p.549. 



Pr. Prof. Dr. Dumitru Stăniloae, Chipul nemuritor al lui Dumnezeu, p. 55. 
313 Karl Jaspers, Philosophie, III, apud, Dumitru Stăniloae, Taina negrăită a Unului Suprem , în MMS 1-3/1981. 
Pr. Prof. Dr. Dumitru Stăniloae, Note la "Imnele iubirii" ale Sfântului Simeon Noul Teolog, nota 362, p.458. 
Idem, Ascetica şi mistica, cap. II, p. 66-67. 

CAP. III. 
OMUL ŞI COSMOSUL. 



1) Creaţia ca drum spre Dumnezeu. Raţiunile lucrurilor şi raţiunea 
umană. 

După cum spune undeva Sfântul Maxim Mărturisitorul, omul, deşi chip al lui 
Dumnezeu şi singura creatură cu facultăţi spirituale, este introdus totuşi la urmă în 
creaţie, ca un inel de legătură între cele materiale şi spirituale şi ca o cunună a tot ce 
este creat. Singur omul "are capacitatea de a le uni pe toate între ele şi cu Dumnezeu, 
pentru că în gândirea lui se întâlnesc toate, iar prin voinţa lui poate realiza o unitate în 
sine însuşi, o armonie cu toţi şi cu Dumnezeu. De aceea, omul poate fi numit "lumea 
mare" (macrocosmos), pentru că le poate cuprinde şi stăpâni spiritual pe toate." 316 

Tocmai de aceea Părinţii Bisericii au văzut în lume o "scară spre Dumnezeu", 
"oglindă a prezenţei Lui", "drumul spre Logos", etc, iar Pr. D. Stăniloae spune : 
"Lumea trebuie să ne fie oglindă străvezie a lui Dumnezeu. Ea ne e dată ca să vedem 
prin ea dincolo de ea. Ea ne face mai accesibilă măreţia lui Dumnezeu. Neputinţa ei de 
a fi prin ea, dar în acelaşi timp măreţia ei, ne arată pe Dumnezeu, Creatorul ei, mai 
presus de puterea noastră de a-L defini." 317 

Astfel, natura se dovedeşte a fi un "mijloc prin care omul creşte spiritual şi îşi 
fructifică intenţiile bune faţă de sine şi faţă de semeni, când este menţinută şi folosită 
conform cu ea însăşi; dar când omul o sterilizează, o otrăveşte şi abuzează de ea în 
proporţii uriaşe, el îşi împiedică creşterea spirituală a sa şi a altora". "Lumea este 

menită să fie scară spre Dumnezeu", dar şi "drum spre înălţimea cunoaşterii lui 
Dumnezeu; căci lumea, spune Pr. D. Stăniloae, este pedagog spre Hristos, dar poate fi 



Idem, Teologie Dogmatică Ortodoxă, vol.I, p. 1 19. 
Idem, Omul şi Dumnezeu, p.245. 
Idem, Ascetica şi mistica, p. 133. 

şi calea spre iad. Ea este pomul cunoştinţei binelui şi răului, pomul de încercare. Dacă 
îi contemplăm frumuseţea pentru a lăuda pe Făcătorul lui (al pomului), ne mântuim, iar 
dacă socotim că modul lui e pur şi simplu lucru de mâncare, ne pierdem." Deci 
creatura este dată de Dumnezeu pentru a-L cunoaşte şi a-L lăuda, dar nu pentru a ne 
folosi posesiv de ea, ca şi cum ar fi ultima realitate. Creatura nu trebuie să devină 
nicidecum un zid faţă de Dumnezeu, ci o fereastră spre El sau, cum spunea Sfântul 
Vasile cel Mare, "o şcoală a sufletelor şi o călăuză a minţii pentru contemplarea celor 
nevăzute." 320 

Cu toate acestea, lumea nu este doar o scară spre Dumnezeu, ci şi un dar din care 
trebuie să ne împărtăşim şi pe care trebuie să-1 spiritualizăm, căci am primit acest dar 
într-o formă brută, dar avem datoria de a-1 prelucra şi a-1 spiritualiza, iar această 

spiritualizare este în dependenţă directă cu spiritualizarea noastră. 

Deci, omul şi cosmosul au nevoie una de alta pentru că omul poate ajunge la 
Dumnezeu numai prin şi împreună cu natura, căci "mântuirea nu se poate obţine în 
izolare, ci doar în spaţiul cosmic"; 322 iar cosmosul la rândul său nu se poate spiritualiza 
decât printr-o creatură care să conţină şi elementul spiritual, adică (numai) prin om. De 
multe ori însă, remarcă Sfântul Maxim Mărturisitorul, omul rătăceşte în această dorinţă 
a sa de a lua în sine cosmosul şi de a-1 transfigura, iar aceasta pentru că nu cunoaşte 
rostul fiecărui lucru din lumea aceasta sau altfel spus, raţionalitatea lor (^oyoi). 

Teologia Răsăriteană învaţă că "toate făpturile lui Dumnezeu au în sine ascunse 
raţiunile după care s-au făcut şi ne descoperă prin acestea scopul aşezat de Dumnezeu 
în fiecare făptură", deci "tot ce e făcut de Dumnezeu îşi are o raţiune şi o legitimare 
în existenţă", contribuind la armonizarea Universului. Iar pentru că odată cu 
"plasticizarea şi sensibilizarea raţiunilor Sale sădite în lucruri", Dumnezeu a dat şi 



il9 Ibidem, p.186. 

320 Omilii la Hexaemeron, Omil. I, în PSB voi. 17, p.77. 

321 Maciej Bielawski, op. cit, p.310. 

322 Dumitru Stăniloae, Ascetica şi mistica, p.l 86. 

323 Sfântul Maxim Mărturisitorul, Răspunsuri către Talasie, 13, p.65. 

324 Pr. Prof. Dr. Dumitru Stăniloae, Note la Răspunsuri către Talasie, nota 303, p.485. în aceiaşi notă, Pr. D. Stăniloae 
face concretizarea că "numai patimile n-au nici o raţiune, deci nici o legitimare şi produc tulburare în relaţiile dintre 
făpturi. Deci pe nedrept îşi revendică păcatul o raţiune, căci şi-o revendică prin fraudă. . ." 



omului raţiune, ca organ de cunoaştere a raţiunilor lucrurilor, de aceea, "omul are 
datoria faţă Dumnezeu de a cunoaşte această operă creată la nivelul capacităţii raţiunii 
umane. Pe de altă parte, omul este obligat să cunoască aceste raţiuni ale lucrurilor căci 
altfel nu se poate folosi de ele şi nu poate trăi între ele." Totuşi, subliniază Pr. D. 
Stăniloae, "nu omul este pentru raţionalitatea lumii, ci raţionalitatea lumii este pentru 
om." 326 

încă de la creaţie "Dumnezeu acceptă numele pe care omul le pune lucrurilor, în 
dialog cu El, pentru că aceste nume au fost date de Dumnezeu însuşi. Punând nume 
lucrurilor, fiinţa noastră a început să se actualizeze şi să se dezvolte ca partener al 
dialogului cu Dumnezeu..., căci Dumnezeu nu insuflă de-a gata înţelesurile şi numele 
celor create de El, ci aşteaptă efortul lui de a le descifra. Pentru care i-a dat capacitatea 
şi trebuinţa lăuntrică." 

Pe plan mistico-ascetic, cunoaşterea raţiunilor Cuvântului sădite în lucruri, duce, 
în primul rând, la buna folosire a lor. Căci dacă am vedea cu ochi duhovniceşti că 
întreaga natură ne este dată: nu spre a ne folosi de ea posesiv şi cu o sete nesfârşită de 
acaparare, ci pentru a-L slăvi pe Dumnezeu şi pentru a-I mulţumi Lui, nu am ajunge la 
păcat (sau patimi) prin vre-o folosire incorectă şi neconformă cu scopul lucrurilor. 
Neînţelegând însă rostul tuturor, noi de multe ori dăm vina pe lucruri, iar prin aceasta 
pe Creatorul lucrurilor, dar de fapt vina este a noastră, pentru că nu ştim să folosim 
lucrurile în conformitate cu scopul lor primar. Iată ce spune Sfântul Maxim 
Mărturisitorul în acest sens: "Nu mâncările sunt rele, ci lăcomia pântecelui; nici 
facerea de prunci, ci curvia; nici banii, ci iubirea de bani; nici slava, ci slava deşartă. 
Iar dacă-i aşa, nimic nu e rău din cele ce sunt, decât reaua lor întrebuinţare, care 
vine din negrija minţii de a cultiva cele fireşti." 

Prin urmare, nimic din lumea aceasta nu este făcut rău, căci "toate au fost făcute 
bune foarte" (Fac. 1,31), ci doar noi, necunoscând rostul fiecărui lucru, îl folosim 



Idem, Teologie Dogmatică Ortodoxă, voi. I, p.240. 
326 Ibidem, p.241. 
m Ibidem, p.242. 
328 400 capete despre dragoste, suta III, cap. IV, în FR voi. II, p. 1 02. 



contrar scopului său, păcătuind astfel în faţa lui Dumnezeu, pentru că nu înţelegem 
esenţialul: toate lucrurile sunt ale lui Dumnezeu şi trebuie întoarse cu mulţumire tot 
Lui. 

Observăm însă că prin aceasta se dezvăluie un mare paradox: ...Dumnezeu 
iubindu-1 pe om şi oferindu-i toate din iubire, doreşte ca şi omul să-I răspundă cu 
iubire. Iar pentru că iubirea nu poate fi decât jertfelnică (dăruitoare), înţelegem că şi 
omul trebuie să ofere ceva lui Dumnezeu. Dar el nu are ce oferi, căci nu are nimic al 
său. De aceea tot Dumnezeu îi pune la dispoziţie daruri pentru Sine, cerând de la om 
doar contribuţia la prelucrarea darului respectiv. Acest adevăr, care poate fi dezvoltat 
în sute de pagini, a fost reţinut de Liturghia Ortodoxă în forma cea mai concentrată 
posibilă, prin cuvintele: "Ale Tale, dintru ale Tale, Ţie-ţi aducem din toate şi pentru 
toate! (Ta oă £K tcov acov, aol 7iQoac|)£QO[a£v Kaxa Tidvxa kcu 5 ia TidvTa)". 
Aceasta trebuie să fie de fapt concluzia şi aplicarea practică a cunoaşterii raţiunilor 
lucrurilor. 



2) Creaţia ca euharistie. 

Raţiunile lucrurilor sunt de fapt raţiunile lui Dumnezeu proiectate în lucruri, 
spune Pr. D. Stăniloae. Dar la raţiunile lui Dumnezeu putem accede numai prin 
oferirea a ceea ce este plasticizat (din ele), adică prin oferirea lucrurilor înseşi. Iar prin 
oferirea lucrurilor şi prin împărtăşirea din ele cu mulţumire, intrăm în legătură cu 
energiile necreate ale lui Dumnezeu care le pătrund şi pe firul cărora noi ajungem să ne 
împărtăşim din El. Deci şi mulţumirea este un act de cunoaştere a raţiunilor lui 
Dumnezeu sădite în lucruri sau, mai bine zis, mulţumirea este singurul mod de a 
cunoaşte raţiunile din lucruri şi de aceea şi singura cale sănătoasă de a-L cunoaşte pe 
Dumnezeu însuşi. Numai dacă recunoaştem că "toată darea cea bună şi tot darul cel 
desăvârşit de sus este, pogorându-se de la Părintele luminilor" (Iacov 1,17) şi-I vom 
mulţumi pentru aceasta, vom ajunge să-L cunoaştem pe însuşi Dăruitorul tuturor. 

Lumea însă nu ne este dată numai spre cunoaştere, ci şi pentru satisfacerea 
nevoilor trupeşti ale omului, ca etapă a trecerii spre viaţa de veci. Aceasta presupune 
însă o spiritualizare a creaţiei, iar spiritualizarea presupune o muncă de prelucrare şi 

-3 O A 

înfrumuseţare a ei. Ne având ce da de la noi, trebuie să marcăm cel puţin lumea prin 
contribuţia personalităţii noastre, pentru a-I mulţumi lui Dumnezeu pentru darurile 
primite, dar şi pentru posibilitatea şi capacitatea noastră de a înfrumuseţa darurile. 

Acest lucru, Pr. D. Stăniloae îl spune în tratatul său de Dogmatică astfel: 
"trebuie ca şi noi să întoarcem lui Dumnezeu un dar. Dar omul nu are ce să dea lui 
Dumnezeu de la sine. Dumnezeu însă se bucură când omul renunţă la unele din 
darurile primite, întorcându-le. Acesta e sacrificiul omului, întrucât putând considera în 
lăcomia lui că toate cele date lui de Dumnezeu îi sunt necesare, renunţă totuşi la unele 
din ele. Prin aceasta el arată că recunoaşte că toate le are de la Dumnezeu ca dar şi-I 
aparţin Lui. Lumea arată în caracterul ei de dar al lui Dumnezeu că ea nu este ultima şi 

absoluta realitate. Ea este necesară omului nu numai întrucât are trebuinţa să-i fie dată, 
ci şi întrucât are trebuinţa să o dăruiască la rândul lui pentru creşterea lui spirituală." 331 

Trebuie să mai accentuăm faptul că Dumnezeu vrea ca darul nostru să fie adus în 
mod liber, pentru că numai aşa această dăruire este un act de iubire. Dumnezeu nu ne 
constrânge să-I mulţumim, cum nu i-a constrâns nici pe cei nouă leproşi nemulţumitori 
(Luca XVII), totuşi El se îngrijorează de starea celor nemulţumitori, pentru că 
"neaducând slavă lui Dumnezeu" prin mulţumire (Luca 17,18), omul se abate de la 
lucrarea doxologică sădită în el, şi în felul acesta îşi pierde mântuirea. 

Omul, spune Sfântul Maxim Mărturisitorul, este "laboratorul" (epyaairipiov) 
întregii creaţii şi mediul în care toate creaturile se unesc şi-şi depăşesc "extremităţile 
diviziunilor". Deci omul dispune oarecum de creaţie şi dacă voieşte o poate oferi în 
întregime lui Dumnezeu. 33 Totuşi Dumnezeu nu vede multitudinea de daruri ale 
omului ca pe ceva cu adevărat suprem şi aceasta pentru că omul are ceva mai scump - 
viaţa sa însăşi. De aceea, spune Pr. D. Stăniloae, "cel mai mare dar pe care cineva îl 
poate face lui Dumnezeu este darul vieţii sale însăşi, fără ca oferirea ei în dar să fie 
considerată ca o dispreţuire a ei, pentru că nu ar mai fi dar. întoarcerea unui dar 
implică preţuirea lui chiar de cel ce 1-a primit... Omul chiar dacă are viaţa de la 
Dumnezeu, o poate face dar lui Dumnezeu întrucât, deşi ar putea să o menţină până 
când i-o ia Dumnezeu, o întoarce lui Dumnezeu prin libertatea sa, printr-o slujire mai 
înaltă. Desigur aceasta nu înseamnă un refuz al vieţii primite de la Dumnezeu. Cel ce 
şi-o dăruieşte de fapt lui Dumnezeu nu ţine la ea în mod egoist, ci o pune în slujba lui 
Dumnezeu. Pe de o parte, el mărturiseşte prin orice lucru oferit lui Dumnezeu că e 
darul lui Dumnezeu, că nu-1 are de la sine, ci de la Dumnezeu; pe de altă parte, că nu 
vrea să profite în mod egoist de darul lui Dumnezeu, ţinându-1 la sine, ci-şi arată şi el 
iubirea faţă de Dumnezeu, dându-I măcar ceea ce are putinţă să-I dea, adică o parte din 
lucrurile primite de la El însuşi." 333 



331 Ibidem, p.234. 

Cf. Idem, Dinamica creaţiei în Biserică, în Ortodoxia 3-4/1977, p.284; Idem, Creaţia ca dar şi Tainele Bisericii, în 
Ortodoxia 1/1976, p.ll. 

Prin această oferire de sine de care vorbeşte Pr. D. Stăniloae, omul ajunge să fie 
el însuşi euharistie (tot el fiind şi jertfa şi jertfitorul). 

Pe plan mistico-ascetic însă, jertfa de sine nu înseamnă neapărat a-ţi da viaţa 
pentru Hristos, ci se referă mai cu seamă la o jertfă interioară şi interiorizată, la zidirea 
dinăuntru a Bisericii sufletului, în care avem drept jertfă logosul nostru, adică 
gândurile minţii noastre, iar drept altar - inima. în felul acesta, omul dorind a se oferi 
pe sine ca jertfă, sacrifică pe altarul inimii în care locuieşte Hristos, toate gândurile 
noastre şi aşa îşi uneşte subiectivitatea sa personală cu Hristos, ascuns în străfundul 
inimii noastre ca sămânţă a Arhetipului. 

Prin urmare, omul ca fiinţă euharistică, pentru a întreţine o relaţie de cunoaştere, 
comunicare şi comuniune cu Dumnezeu, trebuie să-I mulţumească pentru toate 
binefacerile primite şi poate face aceasta fie oferind lucrurile dăruite omului de 
Dumnezeu, dar pe care omul trebuie să-şi lase amprenta subiectivităţii sale, fie 
oferindu-se pe sine însuşi ca dar suprem. 



CONCLUZII 

în prima parte a lucrării de faţă am încercat o prezentare sistematică a 
antropologiei ortodoxe, accentuând de fiecare dată şi punctul de vedere al Pr. D. 
Stăniloae; iar în partea a doua am încercat să arătăm tot ceea ce după părerea noastră 
constituie nou şi inedit în gândirea teologului român, adică subiecte de antropologie 
care-i sunt cumva specifice: dacă nu în esenţa abordată, cel puţin în modul de tratare. 
Metoda teologică a Pr. D. Stăniloae este una înnoitoare şi întregitoare, dar în acelaşi 
timp, în perfectă concordanţă cu teologia Sfinţilor Părinţi. Pe de altă parte, teologul 
român recurge şi la o adaptare a limbajului pentru omul de astăzi, dându-i în felul 
acesta răspuns la multe din întrebările de care este frământată umanitatea 
contemporană, mai ales că omul, după cum spune Pr. D. Stăniloae, simte că nu este 
doar "una din făpturi", ci făptura prin excelenţă: cauza şi scopul pentru care au fost 
zidite toate celelalte făpturi. 

Lumea, întreagă, inclusiv omul, au fost făcute de Dumnezeu nu din necesitate, 
ci din iubire şi pentru iubire. însă de la iubirea (divină) ca şi cauză, până la iubirea ca 
şi scop, este un drum anevoios, mai ales după păcat, căci iubirea implică şi tinde spre 
comuniune, ori omul, prin păcat, tinde mai mult spre închidere în sine. 

Spre deosebire de comuniune, păcatul este o "autonomizare" liber voită care 
izvorăşte dintr-un sentiment de auto-suficienţă. Este o creare a iadului în noi şi în jurul 
nostru, pentru că păcatul se identifică cu excluderea lui Dumnezeu Cel întreit în 
Persoane şi Modelul Suprem de comuniune. Omul încă de la început poartă acest 
Model în sine prin prezenţa chipului lui Dumnezeu în el. 

Chipul conferă omului un loc aparte în creaţie, adică îl ridică deasupra celorlalte 
creaturi, dar în sens mai profund el este, aşa cum spune Pr. D. Stăniloae, şi o "înrudire 
cu Dumnezeu la nivel de persoană, nu şi de fiinţă". Prin urmare, Dumnezeu a dorit din 
veci o viaţă de comuniune cu noi şi de aceea ne-a făcut persoane, căci comuniunea nu 
poate avea loc decât numai între persoane. Dar chiar şi atunci, comuniunea nu este 
suficientă şi deplină dacă în această relaţie sunt antrenate numai două persoane, căci 



fiecare dintre ele poate deveni zid celeilalte în deschiderea spre întregul lumii, de aceea 
este nevoie de cel puţin trei persoane. Pornind de la aceste premise, Pr. D. Stăniloae a 
dezvoltat o înaltă teologie a persoanei şi a comuniunii, iar acest lucru îl va distinge în 
mod vizibil de ceilalţi teologi contemporani lui. 

Un alt punct de vedere al Pr. D. Stăniloae asupra omului este acela de "icoană a 
Logosului", a Fiului. "Toate prin El s-au făcut"(Ioan 1,3), inclusiv omul, dar omul a 
fost făcut şi conform cu El, pentru că trebuia să ajungă "fiu al lui Dumnezeu după har", 
însăşi calitatea de chip a lui Dumnezeu ne duce cu gândul la aceasta pentru că şi Fiul 
este Chip al lui Dumnezeu - Tatăl (Col. 1,15). Deci, între om şi Logos există o legătură 
foarte strânsă încă de la creaţie şi care a fost dusă la limita maximă prin înomenirea 
Logosului, în vederea răscumpărării şi vindecării firii asumate. Şi pe cât de reală este 
întruparea Fiului, pe atât de reală este şi îndumnezeirea oamenilor care cred în Hristos 
şi duc o viaţă de comuniune cu El. 

Un al treilea aspect care se impune în teologia Pr. D. Stăniloae, este acela al 
conlucrării omului cu harul divin, din acest punct de vedere omul fiind de la început un 
"Templu al Duhului Sfânt" (I Cor. VI). Prin însăşi constituţia sa psiho-somatică, omul 
este şi spiritual, dar printr-o viaţă de comuniune cu Dumnezeu prin Biserică, omul 
devine un sălaş permanent şi real al Duhului Sfânt, un pnevmatofor şi deci un teofor. 
Toate le face Duhul Sfânt, dar numai prin credinţa în Hristos ca Fiu al lui Dumnezeu - 
Tatăl. Duhul este cel care dă formă, lumină, viaţă, putere şi tot El este cel care ne face 
fii ai lui Dumnezeu prin har, adică ne îndumnezeieşte. Dar la această Persoană a Sfintei 
Treimi, care este Duhul Sfânt - "cheia spre comuniunea Sfintei Treimi" - nu se poate 
ajunge decât prin Biserică, căci în Biserică a ales Dumnezeu să ni Se comunice prin 
harul sfinţitor al sfintelor Taine şi numai Ea este spaţiul prezenţei depline a lui 
Dumnezeu între noi "până la sfârşitul veacului". 

O ultimă remarcă pe care am dori să o accentuăm în aceste consideraţii finale, 
este legată de cele trei demnităţi ale omului: împărat, profet şi preot al întregului 
cosmos. Despre toate trei, Pr. D. Stăniloae ne vorbeşte pe larg în Iisus Hristos sau 
restaurarea omului şi în Chipul nemuritor al lui Dumnezeu. 



a) încă din Rai omul a primit porunca să fie stăpân al creaţiei, dar aceasta nu în 
sensul explorării ei neraţionale, ci mai degrabă , în sensul bunei guvernări şi 
gospodăriri a creaţiei. Această libertate şi responsabilitate a omului de a fi stăpân nu s- 
a dat pentru că Dumnezeu nu S-ar fi descurcat singur în guvernarea lumii, căci nici n- 
ar fi fâcut-o, ci pentru ca omul, cunoscând raţiunile ascunse ale lucrurilor gospodărite, 
să se ducă cu mintea la Dumnezeu şi să-L proslăvească pe Cel ce a făcut toate. In 
virtutea constituţiei sale psihice şi fizice deodată, omul este superior tuturor creaturilor 
şi este un fel de împărat al lor, dar aceasta nu-i permite să dispună de ea cum vrea şi 
nici el nu trebuie să permită materiei să-1 robească, ci mai degrabă, omul trebuie să 
facă un efort permanent pentru spiritualizarea materiei. 

b) Ca profet al lumii, omul se manifestă sub un dublu aspect: pe de o parte el 
este singura fiinţă raţională şi capabilă de a iubi şi comunica, deci şi a stabili o relaţie 
de comuniune, iar pe de altă parte, omul este singura făptura capabilă să cunoască 
raţiunile celorlalte făpturi, responsabil prin aceasta de spiritualizarea lor. în calitate de 
profet al creaţiei, omul trebuie să vadă adevăratul rost al lucrurilor şi urcând pe treptele 
raţiunilor sădite în ele să acceadă la Dumnezeu - Raţiunea Supremă. Lumea este deci o 
scară şi o fereastră spre Dumnezeu, spune Pr. D. Stăniloae, iar omul trebuie prin 
spiritualizarea sa, să o spiritualizeze şi pe ea, ca să vadă în permanenţă dincolo de ea pe 
Cel ce a făcut-o, altfel, lumea devine zid spre Dumnezeu şi duşman al progresului 
duhovnicesc al omului. 

c) în cele din urmă, omul este şi preot al creaţiei. Această demnitate rezultă din 
celelalte două, dar din alt punct de vedere: stă şi la baza lor. Noi stăpânim creaţia şi 
cunoaştem într-un anumit fel raţiunile ei, dar de cele mai multe ori, nu vrem să fim şi 
preotul ei, adică să-L lăudăm pe Dumnezeu şi să-I mulţumim pentru cele primite în 
dar. Poate tocmai de aceea creaţia tot mai mult se războieşte împotriva noastră, iar 
omul contemporan tot mai mult îşi pune problema unei eventuale catastrofe ecologice. 
Lumea a fost dată ca impuls spre euharistie şi materie euharistică în acelaşi timp, dar 
ne îplinindu-şi rostul, adică ne fiind folosită (de către om) în acest scop binecuvântat, 
ea decade şi capătă forme şi manifestări contrarii. în acelaşi timp, omul nu mai ajunge 



să realizeze pe deplin dialogul cu Dumnezeu spre care e destinat din veci. Numai 
doxologind şi mulţumind lui Dumnezeu pentru toate, omul se împlineşte ca om şi 
poate trece de la treapta comunicării cu Dumnezeu la comuniunea veşnică şi fericită cu 
El. 



Dumnezeului nostru slavă, acum şi pururea şi în vecii vecilor, Amin! 

